ജറൂസലേമിനെ ഫലസ്തീന്റെ തലസ്ഥാനമായി ഇറാന് പാര്‍ലമെന്റ് അംഗീകരിച്ചു | islamonlive\nHome/News/ജറൂസലേമിനെ ഫലസ്തീന്റെ തലസ്ഥാനമായി ഇറാന് പാര്‍ലമെന്റ് അംഗീകരിച്ചു\nജറൂസലേമിനെ ഫലസ്തീന്റെ തലസ്ഥാനമായി ഇറാന് പാര്‍ലമെന്റ് അംഗീകരിച്ചു\nതെഹ്‌റാന്: ജറൂസലേമിനെ ഫലസ്തീന്റെ തലസ്ഥാനമായി അംഗീകരിച്ചു കൊണ്ടുള്ള ബില് ഇറാന് പാര്‍ലമെന്റ് അംഗീകരിച്ചു. ഇറാന്റെ സര്‍ക്കാര് നിയന്ത്രണത്തിലുള്ള ന്യൂസ് ഏജന്‍സിയാണ് വാര്‍ത്ത പുറത്തുവിട്ടത്. 290 നിയമസഭാംഗങ്ങളില് 207 വോട്ടിനാണ് സഭ ബില് പാസാക്കിയത്. ബുധനാഴ്ച നടന്ന സഭസമ്മേളനത്തില് പാര്‍ലമെന്റ് സ്പീക്കര് അലി ലാരിജാനി ബില്ലിന്റെ പ്രാധാന്യത്തെക്കുറിച്ച് വിശദീകരിച്ചു.\nജറൂസലേമിനെ ഇസ്രായേലിന്റെ തലസ്ഥാനമായി പ്രഖ്യാപിച്ച ട്രംപിന്റെ നടപടിക്കെതിരേയുള്ള പ്രതികരണമാണിത്. ട്രംപിന്റെ നടപടി മുസ്‌ലിംകള്‍ക്ക് ദോഷം ചെയ്യും. അതിനുള്ള മറുപടിയാണിതെന്നും അദ്ദേഹം പറഞ്ഞു. ട്രംപിന്റെ നടപടിയെ രൂക്ഷമായി വിമര്‍ശിച്ച് നേരത്തെ തന്നെ ഇറാന് രംഗത്തെത്തിയിരുന്നു.\nകിഴക്കന് ജറൂസലേമിനെ ഫലസ്തീന്റെ തലസ്ഥാനമായി തുര്‍ക്കിയും നേരത്തെ അംഗീകരിച്ചിരുന്നു. ഡിസംബര് ആറിനാണ് ട്രംപ് അറബ്-ലോക രാഷ്ട്രങ്ങളുടെ പ്രതിഷേധം വകവെക്കാതെ ജറൂസലേമിനെ ഇസ്രായേലിന്റെ തലസ്ഥാനമായി അംഗീകരിച്ചിരുന്നത്.\nആത്മീയ കര്‍മ്മശാസ്ത്ര രംഗത്തെ തീവ്രനിലപാടുകള് സാമൂഹിക വിപത്ത്


അഞ്ച് മണ്ഡലങ്ങളിലെ ഉപതെരഞ്ഞെടുപ്പ്: നാമനിര്‍ദേശ പത്രികാ സമര്‍പ്പണ...\nഅഞ്ച് മണ്ഡലങ്ങളിലെ ഉപതെരഞ്ഞെടുപ്പ്: നാമനിര്‍ദേശ പത്രികാ സമര്‍പ്പണം ഇന്ന് അവസാനിക്കും\nഒക്ടോബര് മൂന്നാണ് പത്രിക പിന്‍വലിക്കാനുള്ള അവസാന തിയ്യതി.\n30 Sep, 2019 at 03:04 AM\nഅഞ്ച് നിയമസഭാ മണ്ഡലങ്ങളിലെ ഉപതെരഞ്ഞെടുപ്പിനുള്ള നാമനിര്‍ദേശ പത്രികാ സമര്‍പ്പണം ഇന്ന് അവസാനിക്കും. നാളെയാണ് സൂക്ഷ്മ പരിശോധന. ഒക്ടോബര് മൂന്നാണ് പത്രിക പിന്‍വലിക്കാനുള്ള അവസാന തിയ്യതി.\nഇന്ന് വൈകുന്നേരം മൂന്ന് മണി വരെയാണ് പത്രികാ സമര്‍പ്പണത്തിനുള്ള സമയം. അരൂരിലെ എല്.ഡി.എഫ് സ്ഥാനാര്‍ത്ഥി മനു സി പുളിക്കന് മാത്രമാണ് മുന്നണികളില് നിന്ന് പത്രിക നല്‍കിയിട്ടുള്ളത്. മഞ്ചേശ്വരത്ത് രണ്ട് സ്വതന്ത്രരും പത്രിക നൽകിയിട്ടുണ്ട്. ശനിയും ഞായറും അവധിയായതിനാല് കഴിഞ്ഞ ദിവസങ്ങളില് പത്രിക സമര്‍പ്പിക്കാന് കഴിഞ്ഞിരുന്നില്ല.\nവട്ടിയൂര്‍ക്കാവിലെ എല്.ഡി.എഫ് സ്ഥാനാര്‍ത്ഥി വി.കെ പ്രശാന്തും യു.ഡി.എഫ് സ്ഥാനാര്‍ത്ഥി കെ മോഹന്‍കുമാറും രാവിലെ 11 മണിക്ക് പത്രിക സമര്‍പ്പിക്കും. എന്.ഡി.എ സ്ഥാനാര്‍ത്ഥി എസ് സുരേഷ് ഉച്ചയോടെയാകും നാമനിര്‍ദേശ പത്രിക സമര്‍പ്പിക്കുക.\nഒക്ടോബർ ഒന്നിനാണ് പത്രികകളുടെ സൂഷ്മ പരിശോധന. പത്രിക പിൻവലിക്കാനുളള അവസാന തിയതിയായ ഒക്ടോബർ മൂന്നിന് ശേഷമായിരിക്കും തെരഞ്ഞെടുപ്പ് ചിത്രം വ്യക്തമാവുക. അടുത്ത മാസം 21നാണ് വോട്ടെടുപ്പ്. വോട്ടെണ്ണൽ 24നും നടക്കും. സ്ഥാനാർഥി നിർണ്ണയം പൂർത്തിയായതോടെ പ്രചാരണം സജീവമായിക്കഴിഞ്ഞു. സ്ഥാനാര്‍ത്ഥികളുടെ റോഡ് ഷോകളും ആരംഭിച്ചിട്ടുണ്ട്.


നിയമസഭാ തിരഞ്ഞെടുപ്പിൽ മോദിതരംഗം ഗുണം ചെയ്യില്ലെന്ന് യെദ്യൂരപ്പ | 19Sep2021\nനിയമസഭാ തിരഞ്ഞെടുപ്പിൽ മോദിതരംഗം ഗുണം ചെയ്യില്ലെന്ന് യെദ്യൂരപ്പ\nകോൺഗ്രസിനെ വിലകുറച്ച് കാണരുത്\nബെംഗളൂരു: മോദിയുടെ പേരുപയോഗിച്ച് ലോക്‌സഭാ തിരഞ്ഞെടുപ്പ് ജയിക്കുന്നത് എളുപ്പമാണെങ്കിലും നിയമസഭാ തിരഞ്ഞെടുപ്പിൽ അത് സാധിക്കില്ലെന്ന് മുൻമുഖ്യമന്ത്രി ബി.എസ്. യെദ്യൂരപ്പ. തിരഞ്ഞെടുപ്പുകൾ ജയിക്കാൻ മോദിതരംഗം സഹായിക്കുമെന്ന ചിന്തയിൽ പ്രവർത്തകർ ഇരിക്കരുത്. കഠിനാധ്വാനം ചെയ്ത് ജയിച്ച് കോൺഗ്രസിനെ പാഠം പഠിപ്പിക്കണമെന്നും അദ്ദേഹം പറഞ്ഞു. ദാവണഗെരെയിൽ സംസ്ഥാന എക്സിക്യുട്ടീവ് കമ്മിറ്റി യോഗത്തിന്റെ ഉദ്ഘാടന സമ്മേളനത്തിൽ സംസാരിക്കുകയായിരുന്നു യെദ്യൂരപ്പ.\nകോൺഗ്രസ് നേതാക്കളും പ്രവർത്തകരും കൂടുതൽ സജീവമാണ്. കോൺഗ്രസിനെ വിലകുറച്ച് കാണരുത്. തിരഞ്ഞെടുപ്പുകളിൽ ജയിക്കാൻ അവർക്ക് അവരുടേതായ തന്ത്രങ്ങളുണ്ട്. അതിനാൽ ബി.ജെ.പി. പ്രവർത്തകർ ബൂത്തുതലം മുതൽ പാർട്ടിയെ ശക്തിപ്പെടുത്തണം. കോൺഗ്രസ്, ജെ.ഡി.എസ്. നേതാക്കൾ ബി.ജെ.പി. നേതാക്കളെ കണ്ട് പാർട്ടിയിലേക്ക് ക്ഷണിക്കുന്നുണ്ടെന്നും യെദ്യൂരപ്പ പറഞ്ഞു.\nഉപതിരഞ്ഞെടുപ്പുകളിലെ പരാജയം തെറ്റായ സന്ദേശം നൽകും. അടുത്ത ലോക്‌സഭാ തിരഞ്ഞെടുപ്പിൽ ബി.ജെ.പി. ജയിച്ച് നരേന്ദ്ര മോദി വീണ്ടും പ്രധാനമന്ത്രിയാകും. അടുത്തവർഷം ജില്ലാ പഞ്ചായത്ത്, താലൂക്ക് പഞ്ചായത്ത്, നിയമനിർമാണ കൗൺസിൽ തിരഞ്ഞെടുപ്പുകൾ വരുന്നതിനാൽ താഴെത്തട്ടു മുതൽ പാർട്ടിയെ ശക്തിപ്പെടുത്തേണ്ടതുണ്ടെന്നും യെദ്യൂരപ്പ പറഞ്ഞു.\nഅടുത്ത നിയമസഭാ തിരഞ്ഞെടുപ്പിൽ ബി.ജെ.പി.ക്ക് 140 സീറ്റുകൾ ലഭിക്കാൻ പാർട്ടിയെ ശക്തിപ്പെടുത്തുന്നതിനുവേണ്ടി യെദ്യൂരപ്പ ഒരുമാസം നീളുന്ന സംസ്ഥാന പര്യടനം നടത്തുന്നുണ്ട്. മോദിയുടെ വികസന പദ്ധതികൾ കർണാടകത്തിലെ എല്ലാ വീടുകളിലും എത്തിക്കുകയാണ് ലക്ഷ്യം.


മുസ്‍ലിം രാഷ്ട്രീയ കർതൃത്വത്തെ അംഗീകരിക്കുന്ന ബഹുജൻ മുന്നേറ്റവും ജെ.എൻ.യുവിലെ പുതിയ രാഷ്ട്രീയവും | Campus Alive\nകഴിഞ്ഞ ജെ.എൻ.യു വിദ്യാർഥി യൂണിയൻ തിരഞ്ഞെടുപ്പിൽ അടിച്ചമർത്തപ്പെട്ടവരുടെ ഐക്യം എന്ന മുദ്രാവാക്യമുയർത്തിക്കൊണ്ട് ബാപ്സ – ഫ്രറ്റേണിറ്റി സഖ്യം പത്തോളം സീറ്റുകളിലേക്കാണ് മത്സരിച്ചത്. ഈ സഖ്യത്തിൽ തമിഴ്നാട് മേട്ടുപാളയം സ്വദേശി ഉമറുൽ ഫാറൂഖും ഉത്തർപ്രദേശ് അലഹബാദ് സ്വദേശിനി ആഫ്രീൻ ഫാത്തിമയും കോഴിക്കോട് പുന്നശ്ശേരി സ്വദേശി വസീം ആർ.എസുമാണ് ഫ്രറ്റേണിറ്റിയെ പ്രതിനിധീകരിച്ച് മത്സരിച്ചത്. എസ്.എൽ.എസ് കൗൺസിലറായി ആഫ്രീൻ ഫാത്തിമ വിജയിക്കുകയും വസീം ആർ.എസ് 1300ഓളം വോട്ടു നേടി ശക്തമായ പ്രാതിനിധ്യമായി ഉയരുകയും ചെയ്തു. കാമ്പസിലെയും പുറത്തേയും വിദ്യാർഥി രാഷ്ട്രീയത്തിൽ സജീവ സാന്നിധ്യമായ ഫ്രറ്റേണിറ്റി ദേശീയ കമ്മിറ്റി അംഗവും ജെ.എന്.യു സെന്റര് ഫോര് ലോ ആന്റ് ഗവേർണന്‍സില് പി.എച്ച്.ഡി വിദ്യാർഥിയുമായ വസീം ആർ.എസുമായി ബാസിൽ ഇസ്‌ലാം നടത്തിയ അഭിമുഖം.\nബിരുദാനന്തര പഠനത്തിനായി ആദ്യമായി ജെ.എൻ.യുവിലെത്തുമ്പോൾ ഉണ്ടായ അനുഭവങ്ങൾ എന്തെല്ലാമായിരുന്നു?\nകോഴിക്കോട് ഫറൂഖ് കോളേജില് നിന്ന് 2012ലാണ് എം.എ പൊളിറ്റിക്കല് സയന്‍സ് പഠിക്കാൻ ഞാന് ജെ.എന്.യുവില് എത്തിയത്. ബി.എ മലയാളമായിരുന്നു വൈജ്ഞാനിക പശ്ചാത്തലമെന്നതിനാൽ ആദ്യമൊക്കെ വളരെ പ്രയാസപ്പെട്ടാണ് കാമ്പസില് പഠനം തുടർന്നത്. കേരളത്തില് അക്കാലത്ത് തന്നെ ജെ.എന്.യു രാഷ്ട്രീയത്തെപ്പറ്റി എസ്.ഐ.ഒയില് നടന്ന നിരവധി സംവാദങ്ങളിലൂടെ ഇടതുപക്ഷത്തിന് പുറത്തുനിന്നുള്ള കാഴ്ചപ്പാടുകള് ലഭിക്കുന്നുണ്ടായിരുന്നു. കെ അഷ്‌റഫ് എഡിറ്റ് ചെയ്ത് എസ്ഐ.ഒ 2010ല് പുറത്തിറക്കിയ “ക്ലാസ്മേറ്റ്സ്: കാമ്പസിന്റെ വര്‍ത്തമാനം അഥവാ കാമ്പസിന്റെ ചരിത്രം” എന്ന പുസ്തകം കാമ്പസ് രാഷ്ട്രീയത്തെ പുതിയ അധികാര വിമര്‍ശനത്തിന്റെ ഭാഗമായും മണ്ഡല് അനന്തര വിദ്യാര്‍ഥി രാഷ്ട്രീയത്തിന്റെ ഇടമായും തിരിച്ചറിഞ്ഞിരുന്നു. കാമ്പസ് അലൈവ് പ്രിന്റ് മാഗസിന് അക്കാലത്ത് ജെ.എന്.യു രാഷ്ട്രീയത്തെക്കുറിച്ച് മുസ്‌ലിം/ ദലിത് ബഹുജന്/ സ്ത്രീപക്ഷത്തു നിന്ന് നിരവധി പുതിയ വായനകള് സാധ്യമാക്കിയിരുന്നു. ഇതൊക്കെ എന്നെ ജെ.എന്.യുവിനെക്കുറിച്ചുള്ള ലിബറല്/ ഇടതു വായനകളെയും നിർമിതികളെയും മറികടക്കാന് സഹായിച്ചു.\nവായിച്ചറിഞ്ഞ കാര്യങ്ങളൊക്കെ ശരിവെക്കുകയും വിപുലീകരിക്കുകയും ചെയ്ത പല തരത്തിലുള്ള അനുഭവങ്ങൾ ജെ.എന്.യുവില് നിന്നും ഉണ്ടായിട്ടുണ്ട്. ഇസ്‍ലാമിക രാഷ്ട്രീയമുള്ള ഒരു വിദ്യാര്‍ഥീ വീക്ഷണം എന്നെ തുടക്കം മുതലേ ജെ.എന്.യു എന്ന ഇടത്തെ സംശയത്തോടെ നോക്കാന് പ്രേരിപ്പിച്ചിരുന്നു. ഷാജഹാന് മാടമ്പാട്ട് ഒക്കെ മലയാളി വായനക്കാര്‍ക്ക് വേണ്ടി അങ്ങേയ്യറ്റം കാൽപനികമാക്കി അവതരിപ്പിച്ച കാമ്പസ് യഥാർഥത്തിൽ സംവരണ അട്ടിമറികളും ദലിത് ബഹുജന് ന്യൂനപക്ഷ ജ്ഞാനഹത്യകളും നിറഞ്ഞു നിന്ന ഇടമായിരുന്നു. ഒരൊറ്റ ഒ.ബി.സി പ്രൊഫസര് ഇല്ലാത്ത, സംവരണവും ന്യൂനപക്ഷാവകാശങ്ങളും നിഷേധിക്കുന്ന ഇടതു അധ്യാപകരെയാണ് ജെ.എന്.യുവില് ഞാന് കണ്ടത്. സാമൂഹിക നീതി എന്ന മുദ്രാവാക്യം അവര് വെറുപ്പോടെ കണ്ടു. വിമര്‍ശിക്കുന്നവരെ ഒറ്റപ്പെടുത്തി ക്രിമിനല്‍വൽക്കരിച്ചു. ലിബറല് മധ്യവര്‍ഗ ഭാവനകള് കാല്‍പനികവൽക്കരിച്ച ഇടതു കാമ്പസിൽ ഒരു സവിശേഷ കീഴാള രാഷ്ട്രീയത്തെ പ്രതിനിധാനം ചെയ്യുമ്പോൾ പല വിദ്യാർഥികളും നേരിടുന്ന പ്രശ്നങ്ങള് അന്ന് ഞാന് തിരിച്ചറിയുകയും അനുഭവിക്കുകയും ചെയ്‌തിരുന്നു. ഇത്തരം അനുഭവങ്ങള് ഉള്‍ക്കൊണ്ടാണ് അക്കാലത്ത് ‘ജെ.എൻ.യു: ഇടതിന്റെ മറവികൾ, ഇടതല്ലാത്ത ആലോചനകൾ’ എന്ന തലക്കെട്ടിൽ കാമ്പസ് അലൈവില് ഒരു ലേഖനം എഴുതിയത്. ജെ.എന്.യുവില് സ്വന്തമായ ഭാഷ കണ്ടെത്താന് ഞാന് ശ്രമങ്ങള് തുടങ്ങുന്നത് അങ്ങനെയാണ്.\nഅക്കാലത്തെ കാമ്പസിലെ വൈജ്ഞാനിക വ്യവഹാരങ്ങളെ നിരീക്ഷിച്ചിട്ടുണ്ടാകുമല്ലോ. മുസ്‌ലിം ചിന്തയെയും പുതു രാഷ്ട്രീയത്തെയും ജെ.എൻ.യു മനസിലാക്കുന്നത് എങ്ങനെയാണ്?\nഅന്നത്തെ സിലബസ് മാര്‍ക്സിസ്റ്റ് ദേശീയവാദ കാഴ്ചപ്പാടില് ഊന്നിയതായിരുന്നു. മാത്രമല്ല ഇസ്‌ലാമിക രാഷ്ട്രീയ ചിന്തയൊന്നും സിലബസിന്റെ ഭാഗമായി ആരും പരിഗണിച്ചിരുന്നേയില്ല. എന്തിനേറെ, അംബേദ്കറെ പോലും കാര്യമായെടുത്തിരുന്നില്ല. അദ്ദേഹത്തെ വെറുമൊരു വൈകാരിക രാഷ്ട്രീയക്കാരനായി മാത്രമാണ് എല്ലാവരും പരിഗണിച്ചിരുന്നത്. ക്ലാസിക്കൽ മാര്‍ക്സിസ്റ്റ് സിദ്ധാന്തങ്ങള് മാത്രം പഠിപ്പിക്കുന്ന സിലബസാണ് ഇവിടെയുണ്ടായിരുന്നത്. രാഷ്ട്രീയ ചിന്തയില് അരിസ്റ്റോട്ടില്, പ്ലാറ്റോ തുടങ്ങിയവരെയും ആധുനിക ഇന്ത്യന് ദേശീയ ചിന്തകരെയും മാത്രമാണ് എല്ലാവരും പഠിപ്പിച്ചിരുന്നത്. എന്നാല് ഇസ്‌ലാമിക ചിന്തയില് നിന്ന് ഒന്നും തന്നെ ഉണ്ടായിരുന്നില്ല. ലോക വ്യാപകമായി സിലബസ് മാറിയിട്ടും – ഓക്സ്ഫഡ് സര്‍വ്വകലാശാലയില് വരെ സിലബസ് മാറിയിട്ടും മതത്തില് നിന്ന് ഒരിക്കലും തത്വചിന്ത സാധ്യമാവില്ലെന്ന തീര്‍പ്പാണ് ചില ജെ.എന്.യു അധ്യാപകര് പറഞ്ഞുകൊണ്ടിരുന്നത്. പിന്നീട് നിരന്തരമായ സംവാദത്തിലൂടെ ഇക്കാര്യത്തിൽ ചില മാറ്റങ്ങള് വന്നിട്ടുണ്ട്.\nപിന്നീട് വലേറിയന് റോഡ്റിഗസ് എന്ന അധ്യാപകന് എം.എ ക്ലാസില് മൗദൂദിയെക്കുറിച്ചും അദ്ദേഹത്തിന്റെ ‘ഇസ്‌ലാമിലെ രാഷ്ട്രീയ ചിന്ത’യെക്കുറിച്ചും ഏറെ ചര്‍ച്ച ചെയ്തിരുന്നു. ഇനിയുള്ള കാലത്ത് ഇസ്‌ലാമിക ചിന്തക്ക് അക്കാദമിക രംഗത്ത് വലിയ മാറ്റങ്ങള് കൊണ്ടുവരാൻ സാധിക്കുമെന്ന് അദ്ദേഹം പറഞ്ഞു. പക്ഷേ ഉറുദുവിലും അറബിയിലുമുള്ള ഇസ്‌ലാമിക ചിന്തയുടെ വലിയൊരു ശതമാനം പഠനങ്ങളെ പൊതു വൈജ്ഞാനിക പാഠങ്ങളായി പരിവര്‍ത്തിപ്പിക്കാന് വേണ്ടത്ര സംവിധാനങ്ങളുണ്ടായിട്ടും മുസ്‌ലിം ചിന്തകര്‍ക്ക് കഴിഞ്ഞിട്ടില്ല എന്ന വിമർശനവും അദ്ദേഹം ഉന്നയിക്കുന്നുണ്ട്. എന്നാല് ഇത്തരം ചര്‍ച്ചകളോട് ഒട്ടും നിലവാരമില്ലാതെയാണ് മറ്റു വിദ്യാര്‍ഥികള് സമീപിച്ചത്. ഒരു പാകിസ്ഥാനിയായ തീവ്രവാദ ബുദ്ധികേന്ദ്രമായാണ് മൗദൂദിയെ വിദ്യാര്‍ഥികള് മനസിലാക്കിയിരുന്നത്. എന്നാല് മൗദൂദി ജനിച്ചത് ഇന്ത്യയിലാണെന്നും മാത്രമല്ല ഉസാമ ബിന് ലാദന്റെ ജിഹാദിനെക്കുറിച്ചുള്ള സങ്കൽപമല്ല മൗദൂദിക്കെന്നും പറഞ്ഞു അവരെ തിരുത്താനാണ് റോഡ്റിഗസ് ശ്രമിച്ചത്. ഇസ്‌ലാമിനെക്കുറിച്ച് സമകാലിക മുസ്‌ലിം ചിന്തയിൽ നടക്കുന്ന പുതിയ അന്വേഷണങ്ങളെ ഈ കാമ്പസ് വളരെ പതുക്കെയാണ് ഉൾക്കൊള്ളുന്നത്. അതില് ഞങ്ങള് നടത്തിയ ആശയ സമരവും പ്രധാനമായിരുന്നു. ഇബ്‌നു ഖൽദൂനെയും തലാൽ അസദിനെയും ഒക്കെ പാഠ്യപദ്ധതിയിൽ ഉൾപ്പെടുത്താൻ യത്നിച്ച വിദ്യാർഥികളെ എനിക്കറിയാം. വിദ്യാര്‍ഥി രാഷ്ട്രീയത്തിന് സമരങ്ങളെ കാമ്പസിന്റെ വൈജ്ഞാനിക ഭാവുകത്വത്തെ മാറ്റുന്നതാക്കി പരിവര്‍ത്തിപ്പിക്കാന് സാധിച്ചു. അതാണ് ഇലക്ഷന് നേട്ടത്തേക്കാളും ഞങ്ങള് പ്രാധാന്യത്തോടെ കാണുന്നത്.\nകാമ്പസിലെ മുസ്‌ലിം വിദ്യാർഥി രാഷ്ട്രീയത്തിന്റെ നാൾവഴികൾ എന്തൊക്കെയാണ്?\nപല അര്‍ഥത്തിലുള്ള മുസ്‌ലിം / ഇസ്‍ലാമിക രാഷ്ട്രീയ പരീക്ഷണങ്ങള് കാമ്പസില് ഉണ്ടായിട്ടുണ്ട്. മുസ്‌ലിം വിദ്യാര്‍ഥികളുടെ പൊതുവേദിയായി മുസ്‌ലിം സ്റ്റുഡന്റ്‌സ് അസോസിയേഷന് (MSA) എന്ന പേരില് ഒരു വേദി 2012-2013 കാലയളവില് ഞങ്ങള് രൂപീകരിച്ചു. അലിഗഢ്, ഹംദർദ് സർവകലാശാലകൾ, ഉത്തരേന്ത്യയിലെ മദ്‌റസകള് എന്നിവിടങ്ങൾ കേന്ദ്രീകരിച്ച് ഈ കൂട്ടായ്മ പ്രവർത്തിച്ചിരുന്നു. അറബി, പേർഷ്യൻ, ഉറുദു എന്നീ കോഴ്സുകളിൽ നിന്ന് ഏതെങ്കിലുമൊന്ന് മാത്രം തിരഞ്ഞെടുത്തിരുന്ന മുസ്‌ലിം വിദ്യാർഥികൾക്ക് മറ്റ് സാമൂഹിക ശാസ്ത്ര, ശാസ്ത്ര വിഷയങ്ങൾ പഠിക്കാന് പ്രോത്സാഹനം നല്‍കുകയും അതിനു സഹായകമാകുന്ന രീതിയിൽ ട്യൂഷൻ ക്ലാസുകളൊരുക്കുകയും ചെയ്തു. മുസ്‌ലിം സമുദായത്തിന്റെ വിദ്യാഭ്യാസ വികസനം പ്രധാനപ്പെട്ട അജണ്ടയായിരുന്നു.\nകൂടാതെ, വിവിധ സാമൂഹിക – സാമുദായിക വിഷയങ്ങളിൽ പ്രസക്തമായ ലഘുലേഖകള് ഇറക്കുകയും പൊതുപരിപാടികൾ സംഘടിപ്പിക്കുകയും ചെയ്‌തിരുന്നു. ഒരിക്കൽ പ്രമുഖ നാടക ഗ്രൂപ്പായ ബഹുരൂപ് മുഗള് രാജാവായിരുന്ന ഔറംഗസീബിനെക്കുറിച്ച് ചെയ്ത ഒരു നാടകം ചരിത്രവിരുദ്ധമായ പല ധാരണകളും കൂടിച്ചേര്‍ന്നതായിരുന്നു. ഇതിൽ പ്രതിഷേധിച്ച് പ്രശസ്ത ചരിത്ര ശാസ്ത്രജ്ഞന് സതീഷ് ചന്ദ്രയെപ്പോലുള്ളവരെ ഉദ്ധരിച്ചുകൊണ്ട് ആ നാടക ഗ്രൂപ്പിന് എം.എസ്.എ കത്തു നൽകിയതിനു ശേഷം അവർ ആ നാടകം ഇനിയെവിടെയും അവതരിപ്പിക്കേണ്ടതില്ലെന്ന് തീരുമാനിച്ചു. തുടർന്ന് ഇക്കാര്യം വിശദീകരിച്ച് ലഘുലേഖകൾ ഇറക്കുകയും പൊതുപരിപാടികൾ സംഘടിപ്പിക്കുകയും ചെയ്തു. കാലക്രമേണ എം.എസ്.എയുടെ നേതൃത്വത്തിൽ ഉണ്ടായിരുന്ന പലരും കാമ്പസ് വിട്ടുപോയപ്പോൾ ആ സംവിധാനം മെല്ലെ നിശ്ചലമായി. വലിയ പാർട്ടി പിന്തുണകളില്ലാത്ത വിദ്യാർഥി കൂട്ടായ്മകൾക്ക് കാമ്പസിൽ സംഭവിക്കുന്നത് തന്നെയാണ് എം.എസ്.എക്കും ഉണ്ടായത്. എങ്കിലും ഉത്തരേന്ത്യയിലെ വലിയൊരു മുസ്‌ലിം വിദ്യാർഥി സമൂഹത്തോട് ആശയവിനിമയം നടത്താനും പരസ്പരം മനസിലാക്കാനും ഇത്തരം വേദികളിലൂടെ സാധ്യമായിട്ടുണ്ട്.\nഅതിനുശേഷം ഒരു പൊതു മുസ്‌ലിം കൂട്ടായ്മയെ കുറിച്ച ആലോചനകൾ പ്രായോഗിക തലത്തിലേക്ക് എത്തുന്നത് നരേന്ദ്രമോദിയുടെ പ്രധാനമന്ത്രി പദത്തിലേക്കുള്ള കടന്നുവരവിന്റെ സാഹചര്യത്തിൽ വിദ്യാർഥികൾക്കിടയിലുണ്ടായ അരക്ഷിതാവസ്ഥയെയും ഭയത്തെയും തുടർന്നാണ്. അങ്ങനെയാണ് കാമ്പസിൽ വൈ.എഫ്.ഡി.എ (Youth Forum for Discussion and welfare Activities) രൂപീകരിക്കപ്പെടുന്നത്. ഇത്തരമൊരു കൂട്ടായ്മക്ക് പൊതുസമ്മതമായ പേരാണോ മുസ്‌ലിം സമുദായത്തെ പ്രതിനിധീകരിക്കുന്ന നാമമാണോ വേണ്ടത് എന്ന വിഷയത്തിൽ വലിയ ചർച്ചകൾ നടന്നിരുന്നു. പുതിയ ഭരണകൂടത്തിന്റെ കടന്നുവരവിൽ വർധിച്ച ന്യൂനപക്ഷവിരുദ്ധ ഭരണകൂട വേട്ടയെ കുറിച്ച ഭയമാണ് ഒടുക്കം ഇത്തരമൊരു പൊതുനാമം സ്വീകരിക്കാൻ കാരണമായത്. മുസ്‌ലിം പേരുകളെ പലപ്പോഴും സ്വയം സെൻസർഷിപ്പിന് വിധേയമാക്കേണ്ടി വരുന്നുവെന്നത് വസ്തുതയാണ്.\nഒരു രാഷ്ട്രീയ മുന്നേറ്റമാണോ വൈ.എഫ്.ഡി.എയിലൂടെ നടത്തേണ്ടത് എന്നതിനെ കുറിച്ച ചർച്ചകളും വ്യാപകമായിരുന്നു. എന്നാൽ കാമ്പസിലെ ദലിതുകളടക്കമുള്ളവർ സാംസ്കാരിക / സാമൂഹിക സംഘടനകൾ രൂപീകരിച്ച് പ്രവർത്തകർക്കിടയിൽ ആദ്യം കൃത്യമായൊരു രാഷ്ട്രീയാവബോധം സൃഷ്ടിക്കുകയാണ് ഉണ്ടായത് എന്ന തിരിച്ചറിവിൽ നിന്നാണ് വൈ.എഫ്.ഡിഎയെ രാഷ്ട്രീയ സംഘടനയാക്കാതെ തുടരാൻ തീരുമാനിച്ചത്.\nകാമ്പസിലെ അറബി, പേർഷ്യൻ, ഉറുദു ഡിപ്പാർട്ട്‌മെന്റുകൾ ഒഴിച്ചുനിർത്തി നോക്കിയാൽ ഇന്നും വെറും എട്ടു ശതമാനമാണ് മുസ്‌ലിം വിദ്യാർഥി പ്രാതിനിധ്യം. ഫാക്കൽറ്റികളും വിരളം. വിദ്യാഭ്യാസ രംഗത്തെ ഈ പിന്നോക്കാവസ്ഥയെ നേരിടാനും പരിഹരിക്കാനും വേണ്ടുന്ന നിർദേശങ്ങളും നടപടികളും വൈ.എഫ്.ഡി.എ ഇക്കാലയവിൽ കൈക്കൊണ്ടിട്ടുണ്ട്. കേന്ദ്ര ന്യൂനപക്ഷകാര്യ മന്ത്രാലയം പുറപ്പെടുവിച്ച ന്യൂനപക്ഷ സാന്ദ്രത കൂടിയ പിന്നോക്ക പ്രദേശങ്ങളിൽ നിന്നുള്ള വിദ്യാർഥികൾക്കും ഉദ്യോഗാർത്ഥികൾക്കും പ്രവേശന പരീക്ഷകളിലും നിയമനങ്ങളിലും കൂടുതൽ ഡിപ്രിവേഷൻ പോയിന്റുകൾ നൽകി പരിഗണിക്കണമെന്ന നിർദേശം നടപ്പാക്കുന്നതിനു വേണ്ടിയുള്ള പോളിസി രൂപീകരണത്തിന് സർവകലാശാലാ ഭരണസമിതിയെ നിരന്തരമായി സമ്മർദത്തിലാക്കാൻ വൈഎഫ്ഡിഎക്ക് കഴിഞ്ഞിട്ടുണ്ട്.\nഎന്നാല് ഇതിനു സമാന്തരമായി തന്നെ എസ്.ഐ.ഒയും കാമ്പസ് ഫ്രണ്ടും മുമ്പേ തന്നെ കാമ്പസിൽ ഉണ്ടായിരുന്നു. ആദ്യകാലങ്ങളിൽ എസ്.ഐ.ഒ മുഖ്യധാരാ തലങ്ങളിലേക്ക് സജീവമാകാതെ വാരാന്ത്യ യോഗങ്ങളൊക്കെ സംഘടിപ്പിച്ച് കുറച്ചുകൂടി ഒതുക്കമുള്ള ഒരു ഇസ്‌ലാമിക സംഘടന എന്ന തലത്തിൽ പ്രവർത്തിച്ചു വരികയായിരുന്നു. കർണാടകക്കാരനായ ഷാരിഖ് എസ്.ഐ.ഒ പ്രസിഡന്റായ കാലത്താണ് ഞാൻ കാമ്പസിൽ എത്തുന്നത്. അതിനു ശേഷം കണ്ണൂർ സ്വദേശിയായ മിസ്അബ് ഇരിക്കൂർ എസ്.ഐ.ഒ പ്രസിഡന്റായി. പിന്നീട് എസ്.ഐ.ഒയെ കുറേകൂടി സമരവൽക്കരിക്കുകയും പൊതു സാമൂഹിക വിഷയങ്ങളിൽ വ്യക്തമായ നിലപാടെടുക്കുന്ന തരത്തിലേക്ക് സ്വയം മാറ്റിയെടുക്കുകയും ചെയ്തു. കണ്ഡമാൽ കലാപം മുതൽ ഡൽഹി നിർഭയ കേസിലും തുടർന്നിങ്ങോട്ടുള്ള വിഷയങ്ങളിലും ലഘുലേഖകളിറക്കുകയും പൊതുപരിപാടികൾ സംഘടിപ്പിക്കുകയും നവരാഷ്ട്രീയ മുന്നേറ്റങ്ങൾക്ക് പിന്തുണയേകുകയും ചെയ്തു.\nമാത്രമല്ല, കാമ്പസിലും പുറത്തും സാമൂഹിക നീതിയുമായി ബന്ധപ്പെട്ട നിരവധി സമര പോരാട്ടങ്ങളിൽ എസ്.ഐ.ഒ സജീവ സാന്നിധ്യമായിരുന്നു. ജെ.എൻ.യുവിലെ സംവരണ അട്ടിമറി, ഗവേഷണ രംഗത്ത് പിന്നാക്ക വിഭാഗങ്ങളിൽ നിന്നുള്ള വിദ്യാർഥികളോടുള്ള വിവേചനം, സീറ്റ് വെട്ടിക്കുറക്കൽ എന്നീ അക്രമപരമായ നടപടികൾക്കെതിരെ നടത്തിയ പോരാട്ടങ്ങൾ, ഫെല്ലോഷിപ്പ് വർധനവിനു വേണ്ടിയുളള സമരങ്ങൾ, സാമൂഹിക നീതിക്കായുള്ള പ്രക്ഷോഭങ്ങൾ തുടങ്ങിയവ അതിൽ ചിലത് മാത്രം. ഇതിൽ നജീബിന്റെ നിർബന്ധിത തിരോധാനത്തെ കുറിച്ച് പ്രത്യേകം പരാമർശിക്കേണ്ടതുണ്ട്. സംഭവത്തിൽ നജീബാണ് കുറ്റവാളി എന്ന സംഘപരിവാർ പ്രചാരണങ്ങൾക്ക് ബലംനൽകുന്ന തരത്തിലാണ് ഇടതു യൂണിയൻ നേതാക്കൾ പ്രതികരിച്ചത്. നജീബാണ് അക്രമണങ്ങൾക്ക് ഉത്തരവാദി എന്ന രേഖകളിൽ അവർ ഒപ്പിട്ടതായി കാണാം. എന്നാൽ എസ്.ഐ.ഒ ഇത്തരം വ്യാജ പ്രചാരണങ്ങളെ തള്ളിക്കളയുകയും നജീബിനെതിരെയുള്ള അക്രമവും തിരോധാനവും ഉന്നത കലാലയങ്ങളിലേക്കുള്ള മുസ്‌ലിം വിദ്യാർഥികളുടെ കടന്നുവരവിനെ ഭയപ്പെടുത്താനുള്ള സംഘപരിവാർ അസൂത്രിത ശ്രമങ്ങളുടെ ഭാഗമാണെന്നും വാദിച്ചു. നജീബിന്റെ നീതിക്കു വേണ്ടിയുള്ള പോരാട്ടങ്ങൾക്ക് കാമ്പസിന് അകത്തും പുറത്തും നേതൃത്വം നൽകാൻ എസ്.ഐ.ഒവിന് കഴിഞ്ഞിട്ടുണ്ട്. ഈയടുത്തായി എം.എസ്.എഫും കാമ്പസിൽ പ്രവർത്തനം ആരംഭിച്ചിട്ടുണ്ട്.\nമാർക്സിനെയും ലെനിനിനെയും ചെഗുവേരയെയും മാത്രം പരിചയപ്പെട്ടിരുന്ന ജെ.എൻ.യുവിലെ ചുവരുകൾക്ക് ടിപ്പു സുൽത്താൻ, വാരിയംകുന്നത്ത് കുഞ്ഞഹമ്മദ് ഹാജി, മാൽകം എക്സ്, മുഹമ്മദ് അലി, ശഹീദ് അഹമ്മദ് യാസീൻ, അബ്ദുന്നാസർ മഅ്ദനി തുടങ്ങിയവരെ പരിചയപ്പെടുത്തിയത് എസ്.ഐ.ഒ ആയിരുന്നു. ഇങ്ങനെ സമര സംവാദ രംഗങ്ങളിൽ തീർത്തും പുതിയൊരു രാഷ്ട്രീയ ഭാഷ തന്നെ ജെ.എൻ.യുവിന് സംഭാവന ചെയ്യാൻ എസ്.ഐ.ഒവിന് സാധിച്ചു.\nദലിത് – മുസ്‌ലിം ഐക്യത്തിന് മുസ്‌ലിം സംഘടനകളുടെ ഭാഗത്തു നിന്ന് മുൻകൈ എടുത്തത് എസ്ഐ.ഒയായിരുന്നു. ഇതുമായി ബന്ധപ്പെട്ട് സംഘടനക്കകത്തും കാമ്പസിലും പുറത്തും ഉണ്ടായ ആശയ സംവാദങ്ങൾ എന്തൊക്കെയാണ്?\n2014 വരെ ഒരു ദലിത് ബഹുജന് സാമുദായിക വേദിയായിട്ട് ഉണ്ടായിരുന്നത് യു.ഡി.എസ്.എഫ് (United Dalit Students Forum) ആയിരുന്നു. 1991 മുതല് അവര് കാമ്പസില് ഉണ്ട്. ഒരു സാമൂഹിക സംഘടന എന്ന നിലയിൽ അവർ നടത്തിയിരുന്ന അംബേഡ്കർ ജയന്തിയാഘോഷങ്ങൾക്കും മറ്റ് പൊതുപരിപാടികൾക്കും എസ്ഐഒ പ്രവർത്തകർ സജീവമായി സഹകരിച്ചിരുന്നു. ബാബരി ഓർമദിനം, പെരിയാർ ജയന്തി തുടങ്ങിയ വേളകളിൽ മുസ്‌ലിം സംഘടനകളും ദലിത് ബഹുജൻ ആദിവാസി സംഘടനകളും ഒരുമിച്ച് പരിപാടികൾ സംഘടിപ്പിച്ചിരുന്നു. അടിച്ചമർത്തപ്പെട്ട സാമുദായിക / മത / ജാതി വിഭാഗങ്ങളുടെ ഐക്യം ഇന്ത്യന് സാഹചര്യത്തില് അനിവാര്യമാണെന്ന തിരിച്ചറിവ് എല്ലാവരും പൊതുവായി പങ്കിടുന്നുണ്ടായിരുന്നു.\nഎന്നാൽ ഇടതുപക്ഷ സംഘടനകൾ അങ്ങോട്ടുമിങ്ങോട്ടും മത്സരിക്കുന്ന ഒരവസ്ഥയാണ് ജെ.എൻ.യുവിന്റെ ഇലക്ഷൻ രാഷ്ട്രീയത്തിൽ ഉണ്ടായിരുന്നത്. ഈയവസ്ഥയിൽ സ്വാഭാവികമായും ഐസക്കായിരുന്നു (All India Student’s Association) മുസ്‌ലിം വോട്ടുകൾ പോയിരുന്നത്. നേരത്തെ പറഞ്ഞത് പോലെ കേവലം വോട്ടുബാങ്കായി, ശബ്ദവും തന്റേടവും ഉള്ളവരായി മുസ്‌ലിംകളെ പരിഗണിക്കാന് ഇടതു വിദ്യാര്‍ഥി സംഘടനകള്‍ക്ക് ഒരിക്കലും കഴിഞ്ഞിരുന്നില്ല. തീവ്രവാദം, വര്‍ഗീയത, മതമൗലികവാദം തുടങ്ങിയ ആരോപണങ്ങള് ഏതു സമയവും എസ്ഐഒവിനെതിരെ ഇറക്കാന് അവര്‍ക്ക് മടിയും ഇല്ലായിരുന്നു. അതിനാല് തന്നെ മുസ്‌ലിം / ഇസ്ലാമിക രാഷ്ട്രീയത്തിന്റെ സ്വതന്ത്രമായ ആവിഷ്കാരത്തെ ഭയത്തോടെ കാണാത്ത, പരസപരം ആത്മാഭിമാനം റദ്ദ് ചെയ്യാത്ത, ബഹുസ്വര കൂട്ടായ്മകളെ ഞങ്ങളും തേടിക്കൊണ്ടിരുന്നു.\nഅതിനാല് തന്നെ പിന്നീട് അംബേദ്കറൈറ്റ് ആശയത്തെ ഉയർത്തിപ്പിടിക്കുന്ന ഒരു രാഷ്ട്രീയ പ്രസ്ഥാനമായി ബാപ്സ (Birsa Ambedkar Phule Student’s Association) 2014ൽ രൂപീകരിക്കപ്പെടുമ്പോൾ അതിനെ പുതു രാഷ്ട്രീയ സാധ്യതയായി തിരിച്ചറിഞ്ഞു കൊണ്ട് പരസ്യമായി പിന്തുണ പ്രഖ്യാപിച്ച ആദ്യ സംഘടനയും ഏക മുസ്‌ലിം സംഘടനയും എസ്.ഐ.ഒയാണ്. എന്നാൽ 2015 ജെ.എൻ.യു ഇലക്ഷനിൽ ബാപ്സ ഒറ്റകക്ഷിയായി മത്സരിക്കാൻ തീരുമാനിച്ചപ്പോൾ ഇലക്ഷനിൽ ആരെ പിന്തുണക്കണം എന്നത് സംബന്ധിച്ച് സംഘടനക്കുള്ളിൽ വലിയ ആശയ സംവാദം രൂപപ്പെട്ടിരുന്നു. ബാപ്സയെ പിന്തുണച്ചുവെങ്കിലും ഇക്കാര്യത്തിൽ ആശയപരമായ വ്യക്തത കൈവരാൻ കുറേ സമയമെടുത്തു. പുതിയൊരു രാഷ്ട്രീയ സംഘടനയായിരുന്നല്ലോ ബാപ്സ. പക്ഷേ, ഹൈദരാബാദ് കേന്ദ്ര സർവകലാശാലയിൽ എ.എസ്.എയും (Ambedkar Student’s Association) എസ്.ഐ.ഒയും ഒരുമിച്ച് മത്സരിച്ച് യൂണിയൻ നേടിയ അനുഭവങ്ങളൊക്കെ മുന്നിൽ വെച്ചുകൊണ്ട് സഹകരണം തുടരാൻ തന്നെ തീരുമാനമായി.\nഎസ്.എഫ്.ഐയെ വളരെ നേരത്തെ തന്നെ മുസ്‌ലിം വിദ്യാര്‍ഥികള് സംശയത്തോടെയാണ് കണ്ടിരുന്നത്. ബംഗാളിലെയും കേരളത്തിലെയും സി.പി.എം അനുഭവങ്ങള് ആയിരുന്നു കാരണം. മാത്രമല്ല അവരുടെ ഇസ്‌ലാമോഫോബിയ മാധ്യമങ്ങള് ധാരാളം ഉണ്ടായിരുന്നു. എന്നാല് സി.പി.ഐ.എം.എലിന്റെ വിദ്യാര്‍ഥി വിഭാഗമായ ഐസ (All Indian Students Association) പോലുള്ള ഇടതുപക്ഷ സംഘടനകള് മുസ്‌ലിം വിദ്യാര്‍ഥികളെ അനുഭാവപൂര്‍വ്വം പരിഗണിച്ചുകൊണ്ട് തന്നെ അവരെ വോട്ടുബാങ്ക് ആക്കി മാറ്റിയിരുന്നു. ഭരണത്തില് ഇരുന്നു മുസ്‌ലിംകളോട് ക്രൂരത ഒന്നും അവര് ചെയ്തിട്ടില്ല. മാത്രമല്ല എ.ബി.വി.പിയെയും സംഘപരിവാരിനെയും അവര് എതിര്‍ക്കുന്നുമുണ്ടായിരുന്നു. മുസ്‌ലിം വിദ്യാർഥികളോട് ഇലക്ഷൻ സമയത്തു മാത്രം രഹസ്യ ബന്ധം ഉണ്ടാക്കി വോട്ടുനേടുകയും അതുകഴിഞ്ഞ് എന്നാല് നിര്‍ണായ സമയങ്ങളില് അവരെ മതമൗലികവാദികളായി ചിത്രീകരിക്കുന്ന തരത്തിൽ കാമ്പയിനുകൾ അഴിച്ചുവിടുകയുമായിരുന്നു അവര് ചെയ്തത്. ഒരുതരം മൈക്രോ ഇസ്‌ലാമോഫോബിയയാണ് ഐസ പ്രാക്ടീസ് ചെയ്തത്.\nഎന്നാൽ ഇതിൽ നിന്നും ഏറെ വ്യത്യസ്തമായി മുസ്‌ലിം കർതൃത്വത്തെയും അസ്തിത്വത്തെയും ഇസ്ലാമിക വിശ്വാസത്തെയും ആദരവോടെയും സ്നേഹത്തോടെയും കാണുന്ന വിയോജിപ്പുകള് പരസ്പരം അറിഞ്ഞംഗീകരിച്ചു കൊണ്ട് നമ്മളെ ആദ്യമായി പരിഗണിക്കുന്നത് ബാപ്സ പോലുള്ള ദലിത് രാഷ്ട്രീയ മുന്നേറ്റങ്ങളാണ്. ഇത് പുതിയ ഒരു ലോകത്തെയാണ് ഞങ്ങള്‍ക്ക് മുന്നില് തുറന്നു വെച്ചത്. സംവരണത്തെയും ന്യൂനപക്ഷങ്ങൾക്കെതിരായ അതിക്രമങ്ങളെയും കുറിച്ച് അവർ പരിപാടികൾ നടത്തുമ്പോൾ ഞങ്ങളെയും ഒപ്പം കൂട്ടുകയും സംഘടനാ അസ്തിത്വം അംഗീകരിക്കുകയും ചെയ്തു. ഇരയായ മുസ്‌ലിം മാത്രമല്ല സംസാരിക്കുന്ന, രാഷ്ട്രീയമുള്ള, വിശ്വാസമുള്ള, മതമുള്ള മുസ്‌ലിമിനെ ബാപ്സ പോലുള്ള ദലിത് ബഹുജന് പ്രസ്ഥാനങ്ങള് ആവേശത്തോടെ ഉള്‍കൊണ്ടു. പരസ്പരം അറിയാനും പഠിക്കാനും ഞങ്ങള് തീരുമാനിച്ചു. അതാണ് ഈ വിശാല ഐക്യത്തിലേക്ക് നയിച്ചത്.


ഖുര്‍ആന് സൃഷ്ടിച്ച പരിവര്‍ത്തനങ്ങള്\nOctober 29, 2014 Abdul Razak\nക്രിസ്ത്വബ്ദം ആറാം നൂറ്റാണ്ട് മനുഷ്യര് അന്ധകാരങ്ങളുടെ അടിത്തട്ടില് ആണ്ടുകഴിഞ്ഞ കാലഘട്ടമായിരുന്നു. വര്‍ഗവിവേചനം, സാമ്പത്തികചൂഷണം, ധര്‍മച്യുതി, അക്രമം, അനീതി…….ഇരുട്ടിനുമേല് ഇരുട്ട്. വിനോദത്തിനായി മനുഷ്യപുത്രരെയും ഹിംസ്രജീവികളെയും പരസ്പരം പോരടിപ്പിച്ച് വരേണ്യവര്‍ഗം വിനോദിച്ചു. അടിമകളുംയുദ്ധത്തടവുകാരും മൃഗീയമായി കൊലചെയ്യപ്പെട്ടു. പെണ്‍കുട്ടികള് ജീവനോടെ കുഴിച്ചുമൂടപ്പെട്ടു. മദ്യം, ചൂതാട്ടം, കൊല, കൊള്ള, വ്യഭിചാരം, സ്ത്രീപീഡനം തുടങ്ങി സമൂഹത്തിന്റെ മുഖമുദ്രകളായിത്തീര്‍ന്ന എന്തെല്ലാം പാതകങ്ങള്…….ഇത്തരം ഒരു സാഹചര്യത്തിലാണ് പ്രവാചകന് മുഹമ്മദ്(സ) വിശുദ്ധ ഖുര്‍ആനുമായി രംഗത്തുവരുന്നത്. ഖുര്‍ആന്റെ ദൌത്യം അത് സ്വയം പ്രഖ്യാപിച്ചു:\n‘ജനങ്ങളെ അവരുടെ നാഥന്റെ അനുവാദപ്രകാരം അന്ധകാരങ്ങളില്‍നിന്ന് പ്രകാശത്തിലേക്ക് നയിക്കുന്നതിനുവേണ്ടി ഈ ഗ്രന്ഥം നാം നിനക്ക് അവതരിപ്പിച്ചു. ആകാശങ്ങളിലും ഭൂമിയിലും ഉള്ളതെല്ലാം ഏതൊരു അല്ലാഹുവിന്റേതാണോ അതേ അജയ്യനും സ്തുത്യര്‍ഹനുമായവന്റെ മാര്‍ഗത്തിലേക്ക്”. (ഇബ്രാഹീം: 1,2)\nഖുര്‍ആന്റെ ആദ്യത്തെ ആഹ്വാനം വിജ്ഞാനം സമ്പാദിക്കാനായിരുന്നു. പ്രവാചകന് ലഭിച്ച ആദ്യത്തെ ദിവ്യബോധനം ഇങ്ങനെ: ‘വായിക്കുക, സ്രഷ്ടാവായ നിന്റെ നാഥന്റെ നാമത്തില്. രക്തപിണ്ഡത്തില്‍നിന്ന് മനുഷ്യനെ അവന് സൃഷ്ടിച്ചു. വായിക്കുക, നിന്റെ നാഥന് അത്യുദാരനാണ്. പേന കൊണ്ട് പഠിപ്പിച്ചവന്. മനുഷ്യനെ അവനറിയാത്തത് അവന് അഭ്യസിപ്പിച്ചു” (അല്‍അലഖ്: 1? 5). എഴുത്തും വായനയും അറിയാത്ത സമൂഹത്തെ (നിരക്ഷരര് എന്നര്‍ഥമുള്ള അല് ഉമ്മിയ്യൂന് എന്ന പേരിലാണ് അവരറിയപ്പെട്ടിരുന്നത്) എഴുതാനും വായിക്കാനും വിദ്യയഭ്യസിക്കാനും ഖുര്‍ആന് പ്രേരിപ്പിച്ചു. സാക്ഷരരായ യുദ്ധത്തടവുകാരെ ഉപയോഗപ്പെടുത്തി പ്രവാചകന് അവരില് എഴുത്തും വായനയും സാര്‍വത്രികമാക്കി. വിശുദ്ധഖുര്‍ആന് എഴുതി സൂക്ഷിക്കാനും പ്രവാചകമൊഴികള് രേഖപ്പെടുത്താനും അക്ഷരവിദ്യ അവര്‍ക്കാവശ്യമായിരുന്നു. ഖുര്‍ആന് തെറ്റുകൂടാതെ വായിക്കാന് ലിപി പരിഷ്‌കാരം നടത്തേണ്ടിവന്നു. ഖുര്‍ആന്റെ ആഴങ്ങളിലേക്കിറങ്ങിച്ചെല്ലാന് വിജ്ഞാനത്തിന്റെ വിവിധ ശാഖകളില് അവര്‍ക്ക് പരിജ്ഞാനം ആര്‍ജിക്കേണ്ടിവന്നു. അങ്ങനെ വ്യാകരണവും അലങ്കാര ശാസ്ത്രവും അവര് സ്വയം കണ്ടുപിടിച്ചു. ഇതര സമൂഹങ്ങളുടെ വിജ്ഞാനവും സംസ്‌കാരവും അറബിയിലേക്ക് തര്‍ജമ ചെയ്ത് വിജ്ഞാനത്തിന്റെ ചക്രവാളങ്ങള് വെട്ടിപ്പിടിച്ചു. ശാസ്ത്രം, തത്വചിന്ത, ദൈവശാസ്ത്രം തുടങ്ങിയ മേഖലകളില് അവര് അഗ്രഗണ്യരായി മാറി. ഖുര്‍ആന് അതിന്റെ അനുയായികളെ ആഹ്വാനം ചെയ്തു:\n‘ പറയുക; ഭൂമിയില് സഞ്ചരിച്ച് സൃഷ്ടി എങ്ങനെ ആരംഭിച്ചെന്ന് നിരീക്ഷിക്കുക. പിന്നീട് മറ്റൊരിക്കല് കൂടി അല്ലാഹു പുനസൃഷ്ടിക്കും. നിശ്ചയം, അല്ലാഹു എല്ലാറ്റിനും കഴിവുറ്റവനാണ്” (അല്‍അന്‍കബൂത്ത്: 20)\n‘ ഭൂമിയില് അവര് സഞ്ചരിച്ചിട്ടില്ലേ? അവര്‍ക്ക് കാര്യം ഗ്രഹിക്കാന് സഹായകമായ ഹൃദയങ്ങളും കേള്‍ക്കാന് കഴിയുന്ന ചെവികളും ഉണ്ടാകാന് അതാവശ്യമാണ്. എന്നാല് കണ്ണുകള്‍ക്കല്ല അന്ധത ബാധിക്കുന്നത്; നെഞ്ചുകളിലുള്ള ഹൃദയങ്ങള്‍ക്കാണ്” (അല്‍ഹജ്ജ്: 46)\nഈ പ്രേരണകളും പ്രോത്സാഹനങ്ങളും നൂറ്റാണ്ടുകളോളം ശാസ്ത്ര – വൈജ്ഞാനിക മേഖലകളില് ആധിപത്യം വാഴാന് മുസ്ലിംകളെ പ്രാപ്തരാക്കി. പില്‍ക്കാലത്ത് പാശ്ചാത്യലോകത്തുണ്ടായ വൈജ്ഞാനിക വികാസത്തിന് അടിത്തറയായി വര്‍ത്തിച്ചത് ഇസ്ലാമിക വിജ്ഞാനങ്ങളാണെന്നത് ഇന്ന് അധികമാരും നിഷേധിക്കാത്ത ഒരു ചരിത്ര വസ്തുതയാണ്.\nവര്‍ഗ ? വര്‍ണ ? ഭാഷാ ???? ദേശ ? ജാതി വിഭാഗീയതകള് പരമകാഷ്ഠ പ്രാപിച്ച അന്ധകാരയുഗത്തില് മനുഷ്യ സമത്വത്തിന്റെയും മാനവികൈക്യത്തിന്റെയും സന്ദേശം ഖുര്‍ആന് ഉയര്‍ത്തിപ്പിടിച്ചു.????????? മനുഷ്യരെല്ലാം ഒരേ മാതാപിതാക്കളുടെ സന്താനങ്ങളാണെന്നും കര്‍മശുദ്ധിയാണ് മഹത്വത്തിന്റെ മാനദണ്ഡമെന്നും അത് പ്രഖ്യാപിച്ചു:\n‘മനുഷ്യരേ, ഒരാണില്‍നിന്നും പെണ്ണില്‍നിന്നുമാണ് നാം നിങ്ങളെ സൃഷ്ടിച്ചത്. പിന്നെ നിങ്ങളെ സമൂഹങ്ങളും ഗോത്രങ്ങളുമാക്കിയത് നിങ്ങള് പരസ്പരം പരിചയപ്പെടേണ്ടതിനാണ്. അല്ലാഹുവിങ്കല് ഏറ്റവും ആദരണീയന് നിങ്ങളില് ഏറ്റവും ഭക്തിയുള്ളവനാണ്” (അല്‍ഹുജുറാത്ത്: 13)\nപ്രവാചകന്(സ) പറഞ്ഞു: ‘ ചീര്‍പ്പിന്റെ പല്ലുകള് പോലെ ജനങ്ങള് സമന്മാരാണ്. അറബിക്ക് അനറബിയേക്കാളോ വെളുത്തവന് കറുത്തവനേക്കാളോ യാതൊരു മഹത്വവുമില്ല. നിങ്ങളെല്ലാം ആദമിന്റെ സന്തതികള്. ആദമാകട്ടെ മണ്ണില് നിന്ന് സൃഷ്ടിക്കപ്പെട്ടവനും.”\nറോമക്കാരനായ സുഹൈബിനെയും എത്യോപ്യന് നീഗ്രോയായ ബിലാലിനേയും പേര്‍ഷ്യക്കാരനായ സല്‍മാനെയും ഖുറൈശിയായ ആബൂബക്കറിനെയും അടിമയായ സൈദിനെയും ആദര്‍ശത്തിന്റെ പട്ടുനൂലില് ഖുര്‍ആന് കോര്‍ത്തിണക്കി. അടിമയായ അമ്മാറിനെ ‘സയ്യിദുനാ’ (ഞങ്ങളുടെ നേതാവ്) എന്ന് വിശേഷിപ്പിക്കുന്ന ഹൃദയ സംസ്‌കാരം അവരെ പഠിപ്പിച്ചു. പില്‍ക്കാലത്ത് അടിമ രാജാക്കന്‍മാര് തന്നെ ഇസ്ലാമിക സമൂഹത്തെ ദീര്‍ഘകാലം നയിച്ചു.\nഉച്ചനീചത്വത്തിന്റെ ഉരുക്കുമുഷ്ടിയില് ഞെരുങ്ങിയിരുന്ന ജനസമൂഹങ്ങളെ ഇസ്ലാമിന്റെ സമത്വദര്‍ശനം എന്നും ആകര്‍ഷിച്ചുകൊണ്ടിരുന്നു. നിഷ്‌കൃഷ്ടമായ നീതിക്ക് സാക്ഷികളാകാന് ഖുര്‍ആന് ആഹ്വാനം ചെയ്തു:\n‘വിശ്വസിച്ചവരേ, നിങ്ങള് നീതിക്കുവേണ്ടി നിലകൊള്ളുന്നവരും അല്ലാഹുവിന്റെ സാക്ഷികളുമാകുവിന്. അത് നിങ്ങള്‍ക്കോ നിങ്ങളുടെ തന്നെയോ മാതാപിതാക്കള്‍ക്കോ ബന്ധക്കള്‍ക്കോ ദോഷകരമാണെങ്കില്‍പോലും”. (അന്നിസാഅ്: 135)\n‘വിശ്വസിച്ചവരേ, നിങ്ങല് അല്ലാഹുവിന് വേണ്ടി നിലകൊള്ളുന്നവരും നീതിക്ക് സാക്ഷ്യം വഹിക്കുന്നവരുമാകുവിന്. ഒരു ജനതയോടുള്ള വിദ്വേഷം നീതി പ്രവര്‍ത്തിക്കാതിരിക്കാന് നിങ്ങളെ പ്രേരിപ്പിക്കരുത്. നിങ്ങള് നീതി ചെയ്യുക. അതാണ് ദൈവഭക്തിക്ക് കൂടുതല് ചേര്‍ന്നത്” (അല്‍മാഇദ: 5).\nസ്ത്രീകള് സമൂഹത്തില് ഏറെ ചൂഷണവും പീഡനവുമനുഭവിച്ചിരുന്നു. സ്ത്രീക്ക് മനുഷ്യാത്മാവ് തന്നെയാണോ ഉള്ളത് എന്നതായിരുന്നു അന്നത്തെ തര്‍ക്കവിഷയം. വിവാഹം, വിവാഹമോചനം, അനന്തരാവകാശം, സാമൂഹിക പ്രശ്‌നങ്ങള് എന്നിവയിലൊന്നും സ്ത്രീക്ക് പങ്കാളിത്തമോ അവളുടെ അഭിപ്രായങ്ങള്‍ക്ക് പരിഗണനയോ ഉണ്ടായിരുന്നില്ല. പെണ്‍സന്താനങ്ങള് പിറക്കുന്നതു തന്നെ അപമാനമായി കരുതപ്പെട്ടു:\n‘അവരിലൊരാള്‍ക്ക് പെണ്‍കുട്ടി ജനിച്ച വിവരം ലഭിച്ചാല് അവന്റെ മുഖം കറുത്തുപോകുന്നു. അവന് ദുഃഖം കടിച്ചിറക്കുന്നു. ജനത്തില് നിന്നൊളിച്ചു നടക്കുന്നു; ഈ ചീത്ത വാര്‍ത്ത ലഭിച്ച ശേഷം ആരെയും കാണാതിരിക്കാന്. അപമാനം സഹിച്ച് കുട്ടിയെ വളര്‍ത്തണമോ അതോ അതിനെ മണ്ണില് കുഴിച്ചുമൂടണമോ എന്നാണവന് ആലോചിക്കുന്നത് ???? നോക്കുക എത്ര മോശമായ തീരുമാനമാണിവര് അല്ലാഹുവിന്റെ കാര്യത്തിലെടുക്കുന്നത്” (അന്നഹ്ല്!: 58,59)\nഈ അധഃസ്ഥിതിയില് നിന്ന് സ്ത്രീകളെ കൈപിടിച്ചുയര്‍ത്താന് ഖുര്‍ആന് യത്‌നിച്ചു. മനുഷ്യവംശത്തിന്റെ ഉത്ഭവം ഒരാണില് നിന്നും പെണ്ണില് നിന്നുമാണെന്നും സത്തയില് അവര് ഒന്നാണെന്നും ഖുര്‍ആന് ഉദ്‌ഘോഷിച്ചു:\n‘അവന് തന്നെയാണ് ആണും പെണ്ണുമാകുന്ന ഇണകളെ സൃഷ്ടിച്ചത്; ഒരേ ബീജത്തില് നിന്ന്”. (അന്നജ്മ്: 45,46)\nമനുഷ്യന് സ്രവിക്കപ്പെടുന്ന ഒരു ഇന്ദ്രിയകണമായിരുന്നില്ലേ? പിന്നീടത് രക്തപിണ്ഡമായി. അങ്ങനെ അല്ലാഹു അവനെ സൃഷ്ടിക്കുകയും കുറ്റമറ്റതാക്കുകയും ചെയ്തു. എന്നിട്ടതില് ആണും പെണ്ണുമാകുന്ന ഇണകളെ പടച്ചു”. (അല്‍ഖിയാമ: 3739)\nസ്ത്രീകളോട് നല്ല രീതിയില് വര്‍ത്തിക്കണമെന്നും അവരുടെ അവകാശങ്ങള് വകവെച്ചുകൊടുക്കണമെന്നും ഖുര്‍ആന് ആജ്ഞാപിച്ചു:\n‘നല്ല നിലയില് നിങ്ങള് സ്ത്രീകളോട് പെരുമാറുക”. (അന്നിസാഅ്: 19). ‘സ്ത്രീകള്‍ക്ക് ബാധ്യതകളുള്ളതുപോലെ ന്യായമായ അവകാശങ്ങളുമുണ്ട്”. (അല്‍ബഖറ: 228)\nകുടുംബപരവും സാമൂഹികവുമായ നിരവധി അവകാശങ്ങള് സ്ത്രീകള്‍ക്ക് വകവെച്ചുകൊടുത്തു. അനന്തരാവകാശം അക്കൂട്ടത്തില് പെടുന്നു: ‘മാതാപിതാക്കളും അടുത്ത ബന്ധുക്കളും വിട്ടുപോയ സ്വത്തില് പുരുഷന്‍മാര്‍ക്ക് വിഹിതമുണ്ട്; മാതാപിതാക്കളും ബന്ധുക്കളും വിട്ടുപോയ സ്വത്തില് സ്ത്രീകള്‍ക്കും വിഹിതമുണ്ട്. സ്വത്ത് കുറഞ്ഞതായാലും കൂടിയതായാലും ഈ വിഹിതം നിര്‍ബന്ധമാകുന്നു”. (അന്നിസാഅ്: 7)\nവിവാഹം, വിവാഹമോചനം എന്നിവയില് നിയന്ത്രണങ്ങളേര്‍പ്പെടുത്തി: ‘ഭാര്യമാര്‍ക്കിടയില് നീതി പുലര്‍ത്താന് കഴിയില്ല എന്നാശങ്കയുണ്ടെങ്കില് ഒരാളെ മാത്രമേ വിവാഹം കഴിക്കാവൂ”. (അന്നിസാഅ്: 3). വിവാഹമോചനം രണ്ടു പ്രാവശ്യമാണ്. പിന്നീട് നല്ല നിലയില് നിലനിര്‍ത്തുകയോ അല്ലെങ്കില് ഭംഗിയായി പിരിച്ചയക്കുകയോ വേണം”. (അല്‍ബഖറ: 229).\nമുലകുടിപ്രായത്തിലുള്ള കുട്ടികള് ഉള്ളതിന്റെ പേരില് വിവാഹമുക്തയാകുന്ന സ്ത്രീകളെ കഷ്ടപ്പെടുത്തുന്നത് വിലക്കി: ‘കുട്ടിയുടെ പേരില് ഒരു മാതാവും പീഡിപ്പിക്കപ്പെടരുത്” (അല്‍ബഖറ: 233). വിവാഹ മുക്തയാക്കി പറഞ്ഞയക്കുന്ന സ്ത്രീകള്‍ക്ക് താല്‍ക്കാലിക വിഭവം ? മതാഅ്??? ? നല്‍കാന് നിര്‍ദേശിച്ചു: ‘അവര്‍ക്ക് നിങ്ങള് മതാഅ് നല്‍കുക; കഴിവുള്ളവര് അവരുടെ തോതനുസരിച്ചും കഴിവുകുറഞ്ഞവര് അവരുടെ തോതനുസരിച്ചും”. (അല്‍ബഖറ: 236).\nപരസ്പരം സഹകരിച്ചും ഉത്തരവാദിത്വങ്ങള് പങ്കിട്ടും ആദരിച്ചും മുന്നോട്ടുപോകുന്ന ഒരു സാമൂഹിക വ്യവസ്ഥ ഖുര്‍ആന് നടപ്പില് വരുത്തി: ‘വിശ്വാസികളും വിശ്വാസിനികളും പരസ്പരം ആത്മമിത്രങ്ങളാണ്. അവര് നന്മ കല്‍പ്പിക്കുന്നു. തിന്മ വിലക്കുന്നു. നമസ്‌കാരം നില നിര്‍ത്തുകയും സക്കാത്ത് നല്‍കുകയും ചെയ്യുന്നു. അല്ലാഹുവെയും അവന്റെ ദൂതനെയും അനുസരിക്കുന്നു. ആ വിഭാഗത്തോട് അല്ലാഹു കരുണ കാണിക്കുക തന്നെ ചെയ്യും”. (അത്തൌബ: 71)??\nമനുഷ്യരെ കന്നുകാലികളെപ്പോലെ വില്‍ക്കുകയും വാങ്ങുകയും സുഖഭോഗവസ്തുക്കളായി ഉപയോഗിക്കുകയും ചെയ്യുന്ന കാലഘട്ടത്തിലാണ് ഖുര്‍ആന് അവതരിച്ചത്. സമൂഹത്തില് ആഴത്തില് വേരോടുകയും സാമ്പത്തിക മേഖലയുടെ നെടുംതൂണുകളിലൊന്നായിത്തീരുകയും ചെയ്ത അടിമത്തവ്യവസ്ഥ തുടച്ചുനീക്കുന്നതിന് സമര്‍ഥമായ കരുനീക്കങ്ങള് ഇസ്ലാം ആരംഭിച്ചു. മനുഷ്യവംശത്തിന്റെ മഹത്വം വിവേചനമന്യേ അത് വിളംബരം ചെയ്തു: ‘നിശ്ചയം, മനുഷ്യരാശിയെ നാം ആദരിച്ചു”.\nആകാശ ഭൂമികളിലുള്ളതെല്ലാം മനുഷ്യന്റെ ഉപയോഗത്തിനും പ്രയോജനത്തിനും വേണ്ടി സൃഷ്ടിച്ചതാണെന്ന് ഖുര്‍ആന് പ്രഖ്യാപിച്ചു: ‘ഭൂമിയിലുള്ളതെല്ലാം നിങ്ങള്‍ക്കു വേണ്ടി അവന് സൃഷ്ടിച്ചു”. ‘അല്ലാഹു ആകാശങ്ങളിലും ഭൂമിയിലുമുള്ളതെല്ലാം നിങ്ങള്‍ക്ക് കീഴ്‌പ്പെടുത്തിത്തന്നത് നിങ്ങള് കണ്ടില്ലേ? അവന്റെ പ്രത്യക്ഷവും പരോക്ഷവുമായ അനുഗ്രഹങ്ങള് അവന് നിങ്ങള്‍ക്ക് പൂര്‍ത്തീകരിച്ചുനല്‍കിയതും”.\nഅടിമകളോട് നല്ല രീതിയില് പെരുമാറണമെന്നും വിവാഹപ്രായമെത്തിയാല് അവരെ വിവാഹം കഴിപ്പിക്കണമെന്നും അവരിലെ യുവതികളെ ഉപയോഗപ്പെടുത്തി അവിഹിതസമ്പാദ്യം പാടില്ലെന്നും ഖുര്‍ആന് അനുശാസിച്ചു:\n‘നിങ്ങളില് ഭര്‍ത്താവില്ലാത്തവരെയും നിങ്ങളുടെ അടിമകളിലും അടിമസ്ത്രീകളിലും പെട്ട നല്ലവരെയും നിങ്ങള് വിവാഹം ചെയ്യിക്കുവിന്”. ‘ഭൌതിക ലാഭം കൊതിച്ച് നിങ്ങളുടെ അടിമസ്ത്രീകളെ ദുര്‍വൃത്തിക്ക് പ്രേരിപ്പിക്കരുത്; അവര് ചാരിത്രവതികളാകാന് ആഗ്രഹിക്കുമ്പോള്”.\nപല പാപങ്ങളുടെയും പരിഹാരവും പ്രായശ്ചിത്തവും അടിമമോചനമാണെന്ന് നിര്‍ദേശിച്ചു. കൊല, ശപഥലംഘനം തുടങ്ങിയവ ഉദാഹരണം: ‘ആരെങ്കിലും ഒരു വിശ്വാസിയെ അബദ്ധത്തില് കൊന്നാല് ഒരു വിശ്വാസിയായ അടിമയെ മോചിപ്പിക്കണം”. (അന്നിസാഅ്: 92)\nമോചനപത്രമെഴുതി സ്വാതന്ത്യ്രം നേടാനാഗ്രഹിക്കുന്ന അടിമകള്‍ക്ക് തടസ്സം നില്‍ക്കരുതെന്ന് കല്‍പ്പിച്ചു: ‘നിങ്ങളുടെ അടിമകളിലെ മോചനക്കരാര് എഴുതാന് ആഗ്രഹിക്കുന്നവരുമായി കരാര് എഴുതുക. അവരില് നിങ്ങള് നന്മ കാണുന്നുവെങ്കില്”. (അന്നൂര്: 33)\nഇങ്ങനെ സ്വാതന്ത്യ്രബോധവും സ്വത്വവിചാരവും വളര്‍ത്തിയെടുത്ത ശേഷം അടിമത്തത്തിന്റെ ഉറവിടങ്ങള് വറ്റിച്ചു കളഞ്ഞു. യുദ്ധത്തടവുകാരായി പിടിക്കപ്പെടുന്നവരെ അടിമകളാക്കുന്ന സമ്പ്രദായത്തിന് വിരാമമിട്ടുകൊണ്ട് ‘ഒന്നുകില് ഔദാര്യം കാണിച്ച് വിട്ടയക്കുക, അല്ലെങ്കില് പിഴ ഈടാക്കുക’ എന്ന് സിദ്ധാന്തിച്ചു. കാലക്രമത്തില് അടിമത്ത സമ്പ്രദായം ഇസ്ലാമിക സമൂഹത്തില് നിന്ന് ഇല്ലാതായി.\nപ്രവാചകനിയോഗത്തിനു മുമ്പ് തി•യുടെ പ്രതീകങ്ങളായിരുന്ന അറബികളില് ഖുര്‍ആന് സാധിച്ച വിപ്‌ളവം അത്യത്ഭുതകരമായിരുന്നു. കൊലയും കൊള്ളയും രക്തം ചിന്തലും നിത്യജീവിതത്തിന്റെ അവിഭാജ്യഘടകമായി കണക്കാക്കിയ ആ ജനതയെ ഖുര്‍ആന് ഉടച്ചുവാര്‍ത്തു. അല്ലാഹുവിന്റെ അടിമകളുടെ സ്വഭാവങ്ങള് അതവരെ എണ്ണിപ്പഠിപ്പിച്ചു. ഒരു പുതിയ സദാചാര വ്യവസ്ഥ അവരില് നടപ്പാക്കി.\nഇസ്ലാം തങ്ങളില് വരുത്തിയ മാറ്റം പ്രവാചകന്റെ പിതൃവ്യപുത്രനും ശിഷ്യനുമായ ജഅ്ഫര് അബ്‌സീനിയയിലെ നജ്ജാശി രാജാവിനോട് വിവരിച്ചതിങ്ങനെയാണ്: ‘ഞങ്ങള് അജ്ഞതയില് ആണ്ടുപോയ ആളുകളായിരുന്നു. ബിംബങ്ങളെ ആരാധിക്കും. ശവം തിന്നും. മ്‌ളേഛകൃത്യങ്ങള് ചെയ്യും. കുടുംബ ബന്ധങ്ങള് തകര്‍ക്കും. അയല്‍വാസികളെ ദ്രോഹിക്കും. ശക്തന് അശക്തനെ ചൂഷണം ചെയ്യും. അപ്പോഴാണ് അല്ലാഹു ഞങ്ങളിലേക്ക് ഒരു പ്രവാചകനെ നിയോഗിച്ചത്. അദ്ദേഹത്തിന്റെ വംശപരമ്പര, സത്യസന്ധത, വിശ്വസ്തത, സദാചാരം ? എല്ലാം ഞങ്ങള് നന്നായറിയും. അല്ലാഹുവിന്റെ ഏകത്വത്തിലേക്ക് അദ്ദേഹം ഞങ്ങളെ ക്ഷണിച്ചു. അവനെക്കൂടാതെ ഞങ്ങളും ഞങ്ങളുടെ പൂര്‍വ്വപിതാക്കളും ആരാധിച്ചിരുന്ന കല്ലുകളേയും ബിംബങ്ങളേയും വര്‍ജിക്കാന് നിര്‍ദേശിച്ചു. സത്യം പറയുക, വിശ്വസ്തത പാലിക്കുക, കുടുംബ ബന്ധങ്ങള് സംരക്ഷിക്കുക, അയല്‍പക്ക മര്യാദകള് പാലിക്കുക, തിന്മകള് വെടിയുക, വ്യഭിചാരം, കള്ളസാക്ഷ്യം തുടങ്ങിയവ വര്‍ജിക്കുക, അനാഥകളുടെ മുതല് തിന്നാതിരിക്കുക, പതിവ്രതകളെ ദുഷിക്കാതിരിക്കുക എന്നീ കല്‍പനകല് നല്‍കി. നമസ്‌കാരം നിലനിര്‍ത്താനും സകാത്ത് കൊടുക്കാനും കല്‍പിച്ചു.ഞങ്ങള് അദ്ദേഹത്തില് വിശ്വസിക്കുകയും അദ്ദേഹത്തെ പിന്‍പറ്റുകയും ചെയ്തു.”\nഅങ്ങനെ രൂപം കൊണ്ട സമൂഹത്തെ ഒരു പണ്ഡിതന് വര്‍ണിക്കുന്നു: ‘പന്ത്രണ്ടുലക്ഷം ചതുരശ്രമൈല് വിസ്താരമുള്ള വിശാലമായ പ്രദേശങ്ങളില് അങ്ങുമിങ്ങും ചിന്നിച്ചിതറിക്കിടന്നിരുന്ന യുദ്ധക്കൊതിയരും കലഹപ്രിയരും അജ്ഞരും അസംഘടിതരുമായ അറബികളെ ലോകത്തുവച്ചേറ്റവും വലിയ മനുഷ്യസ്‌നേഹികളും സംഘടിതരും സൌമ്യശീലരും നന്മേഛുക്കളുമായ ജനതയാക്കി മാറ്റാന് ആ ഗ്രന്ഥത്തിന് സാധിച്ചു. ഈ ഗ്രന്ഥത്തിന്റെ ശിക്ഷണങ്ങളാല് മനുഷ്യമഹത്വത്തിന്റെ മൂര്‍ത്തീമദ്ഭാവങ്ങളായ വ്യക്തികള് ജന്മമെടുത്തു.നന്മയുടെയും നീതിയുടെയും പര്യായമായ ഒരു സമൂഹം മാത്രമല്ല, ശരിയായ അര്‍ഥത്തില് ദൈവാധിപത്യത്തില് ഒരു രാഷ്ട്രം തന്നെ സ്ഥാപിതമായി.” (സദ്‌റുദ്ദീന് ഇസ്ലാഹി, ഖുര്‍ആനെ പരിചയപ്പെടുക, പേ: 45)\nതമ്മില് കലഹിച്ചു കഴിഞ്ഞിരുന്ന അവരെ ഖുര്‍ആന് ഒറ്റക്കെട്ടാക്കി. ഒട്ടകങ്ങളുടെ മൂക്കുകയര് പിടിച്ചിരുന്ന അവരെ രാഷ്ട്രത്തിന്റെ നായകരാക്കി. അബൂബക്‌റിനെയും ഉമറിനെയും പോലുള്ള സ്വാത്വികരായ ഭരണാധികാരികള് അവരില് നിന്ന് ഉദയം ചെയ്തു. റോമന് പേര്‍ഷ്യന്‍സാമ്രാജ്യങ്ങള് അവര്‍ക്കുമുന്നില് മുട്ടുകുത്തി. മൊറോക്കോ മുതല് ഇന്തോനേഷ്യ വരെയുള്ള വിശാലമായ ഭൂഭാഗങ്ങള് ഖുര്‍ആന്റെ അനുയായികളുടെ സ്വാധീനത്തിനു കീഴിലായി. അറേബ്യയുടെ നാലതിരുകള് കടന്ന് ലോകമാകെ ഖുര്‍ആന്റെ ഭാഷ വ്യാപിച്ചു.??\nസ്വന്തം വിശ്വാസവും ആദര്‍ശവും മറ്റുള്ളവരുടെമേല് അടിച്ചേല്‍പ്പിക്കുന്ന നയം ഖുര്‍ആന് അപരിചിതമായിരുന്നു. അക്കാലത്ത് രാഷ്ട്രീയാധികാരം കയ്യാളിയ ജൂത ???? െ്രെകസ്തവ വിഭാഗങ്ങള് പരമതപീഡനം അക്രമമായി കണ്ടിരുന്നില്ല. ഇസ്ലാം മതസ്വാതന്ത്യ്രത്തിന്റെ മുദ്രാവാക്യം ഉയര്‍ത്തിപ്പിടിച്ചു. മതത്തില് ബലാല്‍ക്കാരമില്ല. സന്മാര്‍ഗം ദുര്‍മാര്‍ഗത്തില് നിന്ന് വ്യതിരിക്തമായിരിക്കുന്നു. സന്ദേശമെത്തിച്ചുകൊടുക്കുക എന്ന ബാധ്യത മാത്രമേ പ്രവാചകനുള്ളൂ എന്നും അദ്ദേഹം ജനങ്ങളെ നിര്‍ബന്ധിച്ച് വിശ്വസിപ്പിക്കാന് ബാധ്യസ്ഥനല്ല എന്നും ഖുര്‍ആന് പ്രഖ്യാപിച്ചു.\nഅന്യമതക്കാരുടെ ആരാധ്യരെ ദുഷിക്കുന്നതും അവരുടെ വികാരങ്ങളെ വ്രണപ്പെടുത്തുന്നതും ഖുര്‍ആന് കര്‍ശനമായി നിരോധിച്ചു. ??’അല്ലാഹുവിനെക്കൂടാതെ അവര് വിളിച്ചുപ്രാര്‍ത്ഥിക്കുന്നവരെ നിങ്ങള് ശകാരിക്കരുത്. അപ്പോള് വിവരക്കേടുകാരണം അതിക്രമമായി അല്ലാഹുവിനെ അവരും ശകാരിക്കും”. (അല്‍അന്‍ആം: 108).\nദൈവനാമങ്ങള് അനുസ്മരിക്കപ്പെടുന്ന ദേവാലയങ്ങളുടെ പവിത്രത മാനിക്കണമെന്നും അവ കാത്തുസംരക്ഷിക്കണമെന്നും ഖുര്‍ആന് കല്‍പിച്ചു: ‘ജനങ്ങളില് ഒരുവിഭാഗത്തെ മറ്റൊരു വിഭാഗത്തെക്കൊണ്ട് അല്ലാഹു പ്രതിരോധിച്ചു നിര്‍ത്തിയില്ലായിരുന്നുവെങ്കില് അല്ലാഹുവിന്റെ നാമം കൂടുതലായി സ്മരിക്കപ്പെടുന്ന മഠങ്ങളും ചര്‍ച്ചുകളും ആരാധനാലയങ്ങളും പള്ളികളും തകര്‍ക്കപ്പെടുമായിരുന്നു”. (അല്‍ഹജ്ജ്: 40)\nവ്യത്യസ്ത മതവിഭാഗങ്ങള് സൌഹാര്‍ദത്തിലും സഹവര്‍ത്തിത്വത്തിലും കഴിഞ്ഞുകൂടുന്ന അവസ്ഥ ഇസ്ലാമിക ഭരണവ്യവസ്ഥക്ക് കീഴില് നൂറ്റാണ്ടുകള് നിലനിന്നത് ഈ ശിക്ഷണങ്ങളുടെ ഫലമായിരുന്നു. ഈ വിധം ചരിത്രത്തില് തുല്യതയില്ലാത്ത പല വിപ്‌ളവങ്ങള്‍ക്കും വിശുദ്ധ ഖുര്‍ആന് പ്രചോദനം നല്‍കുകയുണ്ടായി.


ശ്യാമിന് ജ്യേഷ്ഠനെ രക്ഷിക്കണം; കൂടെ നിൽക്കേണ്ടതുണ്ട് നമ്മൾ\nമനോരമ ലേഖകൻ January 14, 2021 12:52 PM IST\nമൂവാറ്റുപുഴ ∙ ശ്യാമിനു ജ്യേഷ്ഠൻ ശരത് അല്ലാതെ ജീവിതത്തിൽ മറ്റാരുമില്ല. അമ്മയെയും അച്ഛനെയും ചെറുപ്പത്തിലേ നഷ്ടമായ ശ്യാമിന് അച്ഛനും അമ്മയും സഹോദരനും ഒക്കെ ജ്യേഷ്ഠൻ ശരത് തന്നെ. അപ്രതീക്ഷിതമായുണ്ടായ അപകടത്തിൽ മരണത്തോടു മല്ലടിച്ച് ആശുപത്രിയിൽ കഴിയുന്ന ശരത്തിനെ ജീവിതത്തിലേക്കു തിരികെക്കൊണ്ടുവരാൻ വിശ്രമമില്ലാതെ അലയുകയാണു ശ്യാം.\nആരക്കുഴ പണ്ടപ്പിള്ളി മറ്റാപ്പിള്ളിൽ പരേതനായ ശശിയുടെ മക്കളായ ശരത്തും ശ്യാമും തൊടുപുഴയിലെ സ്വകാര്യ ആശുപത്രിയിൽ എത്തുന്നവർക്കു നൊമ്പരക്കാഴ്ചയാണ്. കഴിഞ്ഞ ഡിസംബർ 18നു ബൈക്കിൽ ടിപ്പർ ലോറി ഇടിച്ചുണ്ടായ അപകടത്തിൽ തലയ്ക്കു ഗുരുതരമായി പരുക്കേറ്റ ശരത്തിന്റെ ജീവൻ രക്ഷിക്കാനുള്ള നെട്ടോട്ടത്തിലാണ് ശ്യാം. തീവ്രപരിചരണ വിഭാഗത്തിൽ കഴിയുന്ന ശരത്ത് അപകടനില തരണം ചെയ്തിട്ടില്ല. ഇതിനോടകം ചികിത്സാ ചെലവു ലക്ഷങ്ങൾ കഴിഞ്ഞു. നന്മ വറ്റാത്ത കുറെ സുമനസ്സുകൾ സഹായിച്ചതു കൊണ്ടാണു ചികിത്സ ചെലവുകൾ ഇതുവരെ നടന്നത്.\nനാലു സെന്റിലെ ഒറ്റമുറി വീട്ടിൽ താമസിച്ചിരുന്ന സഹോദരങ്ങൾക്കു സഹായത്തിനു മറ്റാരും ഇല്ല. കിടപ്പാടം പണയപ്പെടുത്തിക്കഴിഞ്ഞു. തുടർ ചികിത്സയ്ക്കു വലിയ തുകയാണ് ആവശ്യമുള്ളത്. കൂലിപ്പണിക്കു പോയിരുന്ന ശ്യാമിന് ഇപ്പോൾ ജ്യേഷ്ഠനെ പരിചരിക്കേണ്ടി വരുന്നതിനാൽ ജോലിക്കു പോകാൻ സാധിക്കുന്നില്ല. സഹോദരന്മാരുടെ അവസ്ഥ തിരിച്ചറിഞ്ഞ് നാട്ടുകാർ ചികിത്സാ സഹായ സമിതി രൂപീകരിച്ചിട്ടുണ്ടെങ്കിലും വൻ തുക കണ്ടെത്താൻ ഇവർക്കും കഴിഞ്ഞിട്ടില്ല.\nപണ്ടപ്പിള്ളി ബാങ്ക് ഓഫ് ഇന്ത്യയിൽ ശ്യാം ശശിയുടെ പേരിൽ സഹായ നിധി ശേഖരണത്തിനു ബാങ്ക് അക്കൗണ്ട് ആരംഭിച്ചിട്ടുണ്ട്. ഫോൺ നമ്പർ 7907511433\n∙ ബാങ്ക് ഓഫ് ഇന്ത്യ, പണ്ടപ്പിള്ളി ശാഖ\n∙ അക്കൗണ്ട് നമ്പർ: 857510110003635\n∙ ഐഎഫ്എസ് കോഡ്: BKID0008575


s/family-members-killed-50-year-old-man-during-blackmagic | ദുർമന്ത്രവാദം തലയ്ക്ക് പിടിച്ചു; ഭാര്യയും മക്കളും മരുമകളും ചേർന്ന് 50കാരനെ ചവിട്ടിക്കൊന്നു; പിതാവിന്റെ ദേഹത്ത് നിന്ന് ദുഷ്ടശക്തികള ഒഴിക്കാൻ ദേഹത്ത് കയറി ചവിട്ടിയെന്ന് മൊഴി; ആക്രമണം പിതാവിനെ മയക്കി കിടത്തിയ ശേഷം; കഞ്ചികുംഭാർ മരിച്ചത് ശ്വാസകോശത്തിന് മാരകമായി പരിക്കേറ്റ് - MarunadanMalayali.com\nNovember 15, 2018 | 06:04 PM IST | Permalink\nസൂറത്ത്: ദുർമന്ത്രവാദം തലയ്ക്ക് പിടിച്ച അമ്മയും മക്കളും മരുമകളും ചേർന്ന് 50കാരനെ ചവിട്ടിക്കൊന്നു. ഗുജറാത്തിലെ സൂറത്തിലാണ് അതി ദാരുണമായ സംഭവം. കട്ടാർഗാം സ്വദേശി കഞ്ചികുംഭാർ ആണ് കൊല്ലപ്പെട്ടത്. പിതാവിന്റെ ദേഹത്ത് ദുഷ്ടശക്തികളുണ്ടെന്നും ഇതൊഴിഞ്ഞുപോകാൻ നെഞ്ചിൽകയറി ചവിട്ടിയെന്നുമാണ് മക്കളുടെ മൊഴി. സംഭവത്തിൽ ഇയാളുടെ ഭാര്യയെയും നാല് മക്കളെയും മരുമകളെയും പൊലീസ് അറസ്റ്റ് ചെയ്തു.\nപിതാവിനെ ഇവർ ചവിട്ട് കൊലപ്പെടുത്തിയത് മയക്കി കിടത്തിയതിന് ശേഷമായിരുന്നു. പിതാവിന്റെ ദേഹത്ത് ദുഷ്ടശക്തികളുണ്ടെന്നും ഇതൊഴിഞ്ഞുപോകാൻ നെഞ്ചിൽ കയറ ആഞ്ഞു ചവിട്ടണമെന്നും എല്ലാവരും ഒരുമിച്ചു കയറി നിൽക്കണമെന്നുമായിരുന്നു ഇവർ പൊലീസിന് നൽകിയ മൊഴിയിൽ പറയുന്നു.\nകഴിഞ്ഞ ശനിയാഴ്ച രാത്രിയായിരുന്നു ദുർമന്ത്രവാദം നടത്തിയത്. പിതാവിന്റെ നെഞ്ചിൽ കയറി ചവിട്ടിയാൽ ദുഷ്ടശക്തി ശരീരത്തിൽനിന്ന് പോകുമെന്നായിരുന്നു ഇവരുടെ വിശ്വാസം. ഇതനുസരിച്ച് പിതാവിനെ ആദ്യം മയക്കുഗുളിക കലർത്തി തറയിൽ കിടത്തി. ശേഷം നാല് മക്കളും മരുമകളും നെഞ്ചിൽ ചവിട്ടുകയും ശരീരത്തിൽ കയറിനിന്ന് ചാടുകയും ചെയ്തു. ഇതിനിടെ ശ്വാസകോശത്തിന് മാരകമായി പരിക്കേറ്റ കഞ്ചികുംഭാർ മരണപ്പെട്ടു. ഇതോടെ പരിഭ്രാന്തിയിലായ കുടുംബം പിന്നെ ശ്രമിച്ചതുകൊലപാതകം എങ്ങനെ മറയ്ക്കാം എന്നുള്ള നിലയ്ക്കായിരുന്നു.\n50കാരന്റെ മരണശേഷം സംഭവം രഹസ്യമാക്കിയ കുടുംബം മൃതദേഹം ഉപേക്ഷിക്കുകയായിരുന്നു. പിന്നീട് മൃതദേഹം കണ്ടെടുത്ത പൊലീസ് പോസ്റ്റ്മോർട്ടത്തിന് വിധേയമാക്കുകയും ചെയ്തു. പിന്നാലെ കുടുംബത്തിന്റെ മൊഴിയിലെ വൈരുദ്ധ്യവും സംശയവുമാണ് പ്രതികളെ പിടികൂടാൻ സഹായകരമായത്. പൊലീസിന്റെ ചോദ്യംചെയ്യലിൽ ആദ്യം കുറ്റംസമ്മതിക്കാതിരുന്ന പ്രതികൾ അന്വേഷണസംഘത്തെ തെറ്റിദ്ധരിപ്പിക്കാനും ശ്രമിച്ചു. സംഭവത്തിൽ കൊലപാതകക്കുറ്റം ഉൾപ്പെടെ ചുമത്തിയാണ് എല്ലാവരെയും അറസ്റ്റ് ചെയ്തിരിക്കുന്നത്.അതേസമം ഡെല്ഹിയിൽ ഭാട്ടിയ കുടുംബത്തിലെ 11പേർ ആത്മഹത്യ ചെയ്തതും ദുർമന്ത്രവാദവും കടുത്ത അന്തവിശ്വാസവും മൂലമാണെന്ന് വാർത്തകൾ പുറത്തുവന്നിരുന്നു.


'മണ്ണെണ്ണ ഒഴിച്ചയാള് ഒരു കണ്ണാടിയാണ്, അതില് പ്രതിഫലിക്കുന്നത് ചെന്നിത്തലയുടെ മുഖം'; തോമസ് ഐസക് | Thomas Isaac facebbok against ramesh chennithala on psc rank holders protest\n'മണ്ണെണ്ണ ഒഴിച്ചയാള് ഒരു കണ്ണാടിയാണ്, അതില് പ്രതിഫലിക്കുന്നത് ചെന്നിത്തലയുടെ മുഖം'; തോമസ് ഐസക്\nമണ്ണെണ്ണക്കുപ്പിയും കൊടുത്ത് റിജു അടക്കമുള്ളവരെ തങ്ങൾക്കിടയിലേയ്ക്ക് നുഴഞ്ഞു കയറാൻ നിയോഗിക്കുന്നത് രമേശ് ചെന്നിത്തലയെപ്പോലെ ഉള്ളവരാണെന്നും അവരുടെ ഉദ്ദേശം എന്താണെന്നും സമരം ചെയ്യുന്നവർ തിരിച്ചറിയണം- ഐസക് ഫേസ്ബുക്കില് കുറിച്ചു.\nThiruvananthapuram, First Published Feb 10, 2021, 5:10 PM IST\nതിരുവനന്തപുരം: തെറ്റിദ്ധരിപ്പിക്കപ്പെട്ട് സമരം നടത്തുന്ന ഉദ്യോഗാര്‍ഥികള്‍ക്കിടയിലേക്ക് മണ്ണെണ്ണക്കുപ്പിയും കൊടുത്ത് ചിലരെ നുഴഞ്ഞുകയറാന് നിയോഗിക്കുന്നത് പ്രതിപക്ഷ നേതാവ് രമേശ് ചെന്നിത്തലയെപ്പോലെ ഉള്ളവരാണെന്ന് തിരിച്ചറിയണമെന്ന് മന്ത്രി ഡോ. ടി എം തോമസ് ഐസക്. തെറ്റിദ്ധരിപ്പിക്കപ്പെട്ട ഉദ്യോഗാർത്ഥികൾക്കിടയിൽ നുഴഞ്ഞു കയറി തലയിൽ മണ്ണെണ്ണയൊഴിക്കുന്ന യൂത്ത് കോൺഗ്രസ് പ്രവർത്തകനായ റിജു തെരുവിൽ നാട്ടിനിർത്തിയ കണ്ണാടിയാണ്. അതിൽ പ്രതിഫലിക്കുന്നത് രമേശ് ചെന്നിത്തലയുടെ മുഖവുമാണെന്ന് തോമസ് ഐസക് പറഞ്ഞു.\nഅധികാരം തന്നില്ലെങ്കിൽ മണ്ണെണ്ണയൊഴിച്ച് സ്വയം തീകൊളുത്തിക്കളയുമെന്ന ജനങ്ങളോടുള്ള അദ്ദേഹത്തിന്റെ ഭീഷണിയാണ് ഇന്നലെ സെക്രട്ടേറിയറ്റ് നടയിൽ കണ്ടത്. ആപൽക്കരവും അതേസമയം ദയനീയവുമാണ് യുഡിഎഫിന്റെ ഈ രാഷ്ട്രീയക്കളി. മണ്ണെണ്ണക്കുപ്പിയും കൊടുത്ത് റിജു അടക്കമുള്ളവരെ തങ്ങൾക്കിടയിലേയ്ക്ക് നുഴഞ്ഞു കയറാൻ നിയോഗിക്കുന്നത് രമേശ് ചെന്നിത്തലയെപ്പോലുള്ളവരാണെന്നും അവരുടെ ഉദ്ദേശം എന്താണെന്നും സമരം ചെയ്യുന്നവർ തിരിച്ചറിയണം- ഐസക് ഫേസ്ബുക്കില് കുറിച്ചു.\nനിങ്ങളുടെ ജീവൻ വെച്ചാണ് അവരുടെ കളി. ഒരു റാങ്ക് ലിസ്റ്റിലും ഉൾപ്പെട്ട ആളല്ല ഇന്നലെ മണ്ണെണ്ണയിൽ കുളിച്ച് അവതരിച്ചത്.\nഒരു തീപ്പൊരിയിൽ സംസ്ഥാനമാകെ ആളിപ്പടരുന്ന കലാപം ലക്ഷ്യമിട്ടാണ് അവരെത്തുന്നത്. ക്രൂരമായ ഈ രാഷ്ട്രീയക്കളി തിരിച്ചറിയണമെന്ന് സമരരംഗത്തുള്ള ഉദ്യോഗാർത്ഥികളോട് അഭ്യർത്ഥിക്കുന്നു. ഇനി ഈ ദുഷ്ടശക്തികൾ സംവരണ സമരത്തിലെന്നപോലെ ഹതഭാഗ്യർക്ക് തീകൊളുത്താനും മടിക്കില്ല.\nറാങ്ക് ലിസ്റ്റിൽ ഉൾപ്പെട്ട എല്ലാവരെയും നിയമിക്കാൻ കഴിയില്ലെന്ന് മനസിലാക്കാൻ സാമാന്യബുദ്ധി മതി. റിപ്പോർട്ടു ചെയ്യപ്പെട്ടതും സൃഷ്ടിക്കപ്പെട്ടതുമായ വേക്കൻസികളിൽ നിയമനം നടത്താൻ ഒരു തടസവും കേരളത്തിൽ നിലവിലില്ല. അക്കാര്യത്തിൽ റെക്കോഡാണ് കഴിഞ്ഞ അഞ്ചുവർഷത്തിനുള്ളിൽ നടന്നത്. ഈ യാഥാർത്ഥ്യത്തെ മണ്ണെണ്ണയൊഴിച്ച് കത്തിച്ചു കളയാനാവില്ല. മാത്രമല്ല, എല്ലാ റാങ്ക് ലിസ്റ്റുകളുടെയും കാലാവധി ആറുമാസത്തേയ്ക്കു കൂടി നീട്ടിയിട്ടുമുണ്ട്. എന്നുവെച്ചാൽ ഇനി ആറു മാസത്തേയ്ക്ക് ഉണ്ടാകുന്ന ഒഴിവുകളും നിലവിലുള്ള റാങ്കുലിസ്റ്റിൽ നിന്നു തന്നെ നികത്തും.\nആ തീരുമാനമെടുത്ത സർക്കാരിനെതിരെ പൊടുന്നനെ പൊട്ടിപ്പുറപ്പെട്ട അക്രമസമരത്തിന്റെ സൂത്രധാരവേഷത്തിൽ യുഡിഎഫ് ആണെന്ന് ആർക്കാണ് അറിയാത്തത്? ആരെ കബളിപ്പിക്കാമെന്നാണ് പ്രതിപക്ഷ നേതാവും കൂട്ടരും കരുതുന്നത്? തെറ്റിദ്ധാരണ കൊണ്ട് സമരരംഗത്തു നിൽക്കുന്ന ഉദ്യോഗാർത്ഥികളോട് ഒരു കാര്യം ഉത്തരവാദിത്തത്തോടെ പറയട്ടെ. പിഎസ് സി റാങ്ക് ലിസ്റ്റിൽ നിന്ന് നിയമനം ലഭിക്കേണ്ട ഒഴിവുകളിൽ റാങ്ക് ലിസ്റ്റിൽ നിന്നു മാത്രമേ നിയമനം നടത്താനാവൂ- തോമസ് ഐസക് പറഞ്ഞു.\nആ ഒഴിവുകളിലേയ്ക്ക് മറ്റാരെയും നിയമിക്കാനാവില്ല. ഒഴിവുകൾ റിപ്പോർട്ടു ചെയ്യുന്ന മുറയ്ക്ക് നിയമനവും നടക്കും. ഇതിൽ ഏതെങ്കിലും വകുപ്പിൽ പോരായ്മയുണ്ടെങ്കിൽ അവ തിരുത്തുകതന്നെ ചെയ്യും. 2021-22 ബജറ്റിന്റെ മുഖ്യവിഷയം അഭ്യസ്തവിദ്യരുടെ തൊഴിലില്ലായ്മയാണ്. അതിവിപുലമായ തൊഴിലവസര വർദ്ധനയാണ് ബജറ്റ് ലക്ഷ്യമിടുന്നത്. ചരിത്രത്തിലാദ്യമാണ് ഇത്തരമൊരു മുൻകൈ. അതിനോടൊപ്പം നിൽക്കുകയാണ് എല്ലാവരും ചെയ്യേണ്ടത്- ഐസക് ഫേസ്ബുക്ക് പോസ്റ്റില് കുറിച്ചു.\nLast Updated Feb 10, 2021, 5:20 PM IST\nമന്ത്രി തോമസ് ഐസക്\nതോമസ് ഐസക് ഫേസ്ബുക്ക് പോസ്റ്റ്\nപി എസ് സി സമരം\nമണ്ണെണ്ണ സമരം പ്രതിപക്ഷം ഇളക്കി വിടുന്നത്; കൂടുതൽ നിയമനം നടത്തിയത് എൽഡിഎഫ് സർക്കാര്: തോമസ് ഐസക്\n'കെടിഡിഎഫ്സി അടച്ചുപൂട്ടില്ല'; ധനകാര്യ സ്ഥാപനങ്ങളെ സംരക്ഷിക്കുമെന്ന് ധനമന്ത്രി\nധനമന്ത്രിക്കെതിരായ അവകാശ ലംഘന ആക്ഷേപം തള്ളിയ എത്തിക്സ് കമ്മിറ്റി റിപ്പോർട്ട്; നിയമസഭ ശബ്ദവോട്ടോടെ അംഗീകരിച്ചു\n'സമ്പൂര്‍ണ്ണ ബജറ്റ് രാഷ്ട്രീയ അധാര്‍മികത'; ധനമന്ത്രിക്കെതിരെ മുല്ലപ്പള്ളി


Malayalam News - ചിമ്പുവിന്റെ സ്വപ്ന വാഹനമായ മിനി കൂപ്പർ സമ്മാനിച്ച് അമ്മ; ചിത്രം ഏറ്റെടുത്ത് ആരാധകർ | News18 Kerala, Film Latest Malayalam News | ലേറ്റസ്റ്റ് മലയാളം വാർത്ത\nചിമ്പുവിന്റെ സ്വപ്ന വാഹനമായ മിനി കൂപ്പർ സമ്മാനിച്ച് അമ്മ; ചിത്രം ഏറ്റെടുത്ത് ആരാധകർ\nമിനി കൂപ്പറാണ് ഉഷ മകന് വേണ്ടി സമ്മാനിച്ചിരിക്കുന്നത്. കാറിനൊപ്പം ഉഷ നിൽക്കുന്ന ചിത്രങ്ങൾ സോഷ്യൽ മീഡിയയിൽ വൈറലാണ്.\nNews18 Malayalam | December 1, 2020, 8:33 AM IST\nചിമ്പുവിന് സ്വപ്ന വാഹനം സമ്മാനിച്ച് അമ്മ ഉഷ രാജേന്ദ്രൻ. ഇതിന്റെ ചിത്രങ്ങളും ഇപ്പോൾ സമൂഹമാധ്യമങ്ങളിൽ വൈറലാണ്. ഒരു ഇടവേളയ്ക്കു ശേഷം സിനിമയിൽ വീണ്ടും സജീവമാകാനിരിക്കെയാണ് അമ്മയുടെ വക അപ്രതീക്ഷിത സമ്മാനം ചിമ്പുവിനെ തേടിയെത്തിയത്.\nസുശീന്ദ്രൻ സംവിധാനം ചെയ്യുന്ന ഈശ്വരനാണ് ചിമ്പുവിന്റെ പുതിയ ചിത്രം. ഇതിനായി നൃത്തം പഠിക്കുന്ന ചിമ്പുവിന്റെ ചിത്രങ്ങൾ വൈറലായി മാറിയിരുന്നു. നടി ശരണ്യ മോഹനാണ് താരത്തെ നൃത്തം അഭ്യസിപ്പിച്ചത്.\nവ്യത്യസ്ത ഗെറ്റപ്പുകളിലാണ് സിമ്പു എത്തുന്നത്. ഇതിനായി 30 കിലോ ഭാരമാണ് ചിമ്പു കുറച്ചത്. ലോക്ഡൗൺ കാലത്ത് ചിത്രീകരണം നിലച്ചതോടെ ചിമ്പുവിന്റെ ശരീരഭാരം 100 കടന്നിരുന്നു. ഈ ചിത്രങ്ങളും സമൂഹ മാധ്യമത്തിൽ വെെറലായിരുന്നു.\nസെലിബ്രിറ്റി ഫിറ്റ്നസ് പരിശീലകനായ സന്ദീപ് രാജിന്റെ കീഴിലായിരുന്നു ചിമ്പുവിന്റെ പരിശീലനം. സാലഡുകൾ പോലുള്ള പോഷകഗുണങ്ങളുളള ഭക്ഷണങ്ങളിലേക്ക് മാറി.\nജിം വർക്കൗട്ട് കൂടാതെ ടെന്നീസ്, ബോക്സിംഗ്, റോയിംഗ്, നീന്തൽ, ബാസ്കറ്റ്ബോൾ തുടങ്ങിയവയും പരിശീലിച്ചു.


ബ്രിട്ടനിൽ കോവിഡ് രണ്ടാം തരംഗം അതി രൂക്ഷം; ലണ്ടൻ ഉൾപ്പെടെയുള്ള പ്രമുഖ നഗരങ്ങളിൽ ശനിയാഴ്ച മുതൽ കടുത്ത നിയന്ത്രണങ്ങൾ; ജർമനിയും ലോക്ക്ഡൗണിന്റെ വക്കിൽ?\nWednesday, August 04, 2021 10:32:03 AM\nസ്വന്തം ലേഖകൻ: കോവിഡിന്റെ രണ്ടാം വരവിൽ നട്ടംതിരിയുന്ന, ബ്രിട്ടനിൽ പലയിടങ്ങളിലും ശനിയാഴ്ച മുതൽ കനത്ത നിയന്ത്രണങ്ങൾ ഏർപ്പെടുത്തും. ലണ്ടൻ നഗരത്തിലും എസെക്സ്, യോർക്ക് തുടങ്ങിയ കൗണ്ടികളിലുമാണ് ഹൈ അലർട്ട് ലിസ്റ്റിൽ പെടുത്തി ശനിയാഴ്ച മുതൽ കനത്ത നിയന്ത്രണങ്ങൾ ഏർപ്പെടുത്തുന്നത്. വെരി ഹൈ അലേർട്ട് ലെവലിലുള്ള ലിവർപൂളിൽ നിലവിൽ ലോക്ക്ഡൗണിനു സമാനമായ നിയന്ത്രണങ്ങളാണുള്ളത്.\nലണ്ടൻ നഗരത്തിലും എസെക്സ്, സറൈ, കംബ്രിയ, യോർക്ക്, നോർത്ത് ഈസ്റ്റ് ഡെർബിഷെയർ, ചെസ്റ്റർ ഫീൽഡ്, ഡെർബിഷെയർ എന്നിവിടങ്ങളിലാകും ശനിയാഴ്ച മുതൽ ഹൈ അലേർട്ട് ലിസ്റ്റിൽ പെടുത്തി പുതിയ നിയന്ത്രണങ്ങൾ ഏർപ്പെടുത്തുന്നത്. കഴിഞ്ഞ 24 മണിക്കൂറിനകം ബ്രിട്ടനിൽ 18,980 പേർ രോഗികളാകുകയും 138 പേർ മരിക്കുകയും ചെയ്ത സാഹചര്യത്തിലാണ് രോഗവ്യാപനം ഏറിയ സ്ഥലങ്ങളെ ഹൈ അലേർട്ട് ലിസ്റ്റിൽ പെടുത്തി കനത്ത നിയന്ത്രണം ഏർപ്പെടുത്താൻ സർക്കാർ തീരുമാനിച്ചത്. വെയിൽസ്, സ്കോട്ട്ലൻഡ്, നോർത്തേൺ അയർലൻഡ് എന്നിവിടങ്ങളിൽ പ്രാദേശിക ഭരണകൂടങ്ങൾക്ക് സാഹചര്യം അനുസരിച്ച് തീരുമാനങ്ങൾ എടുക്കാൻ സർക്കാർ അനുമതി നൽകി.\nജർമനിയിൽ കോവിഡ് വ്യാപനം രൂക്ഷം\nജർമനിയിൽ കോവിഡ് വ്യാപനം കൂടുന്നതായി സൂചന. ഏപ്രിലിലെ കോവിഡ് വ്യാപന സംഖ്യയുടെ അടുത്ത് എത്തിയതായി ജർമൻ ആരോഗ്യവകുപ്പ് മുന്നറിയിപ്പ് നൽകി. കഴിഞ്ഞ ഇരുപത്തിനാല് മണിക്കൂറിനുള്ളിൽ ജർമനിയിലെ കോവിഡ് ബാധിതരുടെ സംഖ്യ 6638–യായി ഉയർന്നു.\nഇതോടെ നിലവിൽ 46,900 പേർക്ക് കോവിഡ് രോഗം സ്ഥിരീകരിച്ചിട്ടുണ്ട്. രാജ്യം വൻ അപകടത്തിലേക്ക് നീങ്ങുകയാണെന്ന് ചാൻസലർ മെർക്കൽ ഇന്നലെ മാധ്യമങ്ങളെ അറിയിച്ചു. പതിനാറ് സംസ്ഥാന മുഖ്യമന്ത്രിമാരുമായി ബർലിനിൽ നടത്തിയ മാരത്തോൺ ചർച്ചകൾക്കുശേഷം രാജ്യത്ത് ഏകീകൃതമായ കർശന നടപടി സ്വീകരിക്കുവാൻ ധാരണയായതായി മെർക്കൽ വ്യക്തമാക്കി.\nമാസ്ക് ധരിച്ച് പുറത്തിറങ്ങുക, സാമൂഹ്യഅകലം പാലിക്കുക, ആഘോഷങ്ങളിലെ ജനപങ്കാളിത്വം പരിമിതമാക്കുക.ഹോട്ട് സ്പോട്ടുകളിലേക്കുള്ള യാത്ര കഴിവതും ഒഴിവാക്കുക, ബാറുകളും മറ്റും നേരത്തെ അടയ്ക്കുക, നിയമ ലംഘനം നടത്തുന്നവർക്ക് കർശന ശിക്ഷ ഉറപ്പാക്കുക എന്നിങ്ങനെ നിരവധി നിർദ്ദേശങ്ങളാണ് ചർച്ചയിൽ മുന്നോട്ട് വന്നത്.


ബുള്ളറ്റ് പ്രൂഫ് വാഹനം.. രോഗിയുമായി പോയ കാർ.. ഏഷ്യാനെറ്റ് ന്യൂസിനെ കൊന്ന് കൊലവിളിച്ച് സോഷ്യൽ മീഡിയ | Social media attack against Asianet news for fake news against CPM - Malayalam Oneindia\nബുള്ളറ്റ് പ്രൂഫ് വാഹനം.. രോഗിയുമായി പോയ കാർ.. ഏഷ്യാനെറ്റ് ന്യൂസിനെ കൊന്ന് കൊലവിളിച്ച് സോഷ്യൽ മീഡിയ\nPublished: December92017, 17:15 [IST]\nതിരുവനന്തപുരം: കഴിഞ്ഞ കുറച്ച് ദിവസങ്ങളായി ഏഷ്യാനെറ്റ് ന്യൂസിന് സോഷ്യല് മീഡിയയില് പൊങ്കാലയാണ്. തോമസ് ചാണ്ടിയുടെ രാജിക്ക് വഴിവെച്ചത് കൊണ്ട് നേരത്തെ തന്നെ ഓണ്‍ലൈന് സഖാക്കള് ഏഷ്യാനെറ്റ് ന്യൂസിനോട് കട്ടക്കലിപ്പിലാണ്. കൊച്ചിയിലുണ്ടായ ബോട്ടപകടത്തില് പരിക്കേറ്റ സ്ത്രീയുടെ ഓക്‌സിജന് മാസ്‌കിന് അടിയിലേക്ക് മൈക്ക് വെയ്ക്കുന്ന ഏഷ്യാനെറ്റിന്റെ ചിത്രം വന് സൈബര് ആക്രമണത്തിന് വിധേയമാവുകയുണ്ടായി. അതിന് പിന്നാലെ പിണറായിയുടെ ബുള്ളറ്റ് പ്രൂഫ് കാറിനെക്കുറിച്ച് വാര്‍ത്ത വന്നു. അതിനുള്ള പൊങ്കാല തീരും മുന്‍പാണ് സിപിഎം ജാഥാ ക്യാപ്റ്റന് രോഗിയുമായി പോകുന്ന കാറിനെ തൊഴിച്ചെന്ന വാര്‍ത്ത വന്നത്. തെറ്റായ വാര്‍ത്തകളുടെ പേരില് പൊങ്കാല വാങ്ങിക്കൂട്ടുകയാണ് അവതാരകനായ വിനു വി ജോണ്.\nബുള്ളറ്റ് പ്രൂഫ് കാർ വാങ്ങിയെന്ന്\nഓഖി ചുഴലിക്കാറ്റ് ദുരന്തത്തില് കേരളം നടുങ്ങി നില്‍ക്കുമ്പോള് മുഖ്യമന്ത്രി പിണറായി വിജയന് ബുള്ളറ്റ് പ്രൂഫ് കാര് വാങ്ങുന്നു എന്ന് വാര്‍ത്ത പുറത്ത് വന്നിരുന്നു. എന്നാലീ വാര്‍ത്ത തെറ്റായിരുന്നു. ഏഷ്യാനെറ്റ് ഓണ്‍ലൈനില് വന്ന ഈ വാര്‍ത്തയെ സോഷ്യല് മീഡിയ കൊന്ന് കൊലവിളിച്ചു. പജേറോ സ്‌പോര്‍ട്ട് ബുള്ളറ്റ് പ്രൂഫാക്കി വാങ്ങുന്നുവെന്നായിരുന്നു റിപ്പോര്‍ട്ട്.\nമുഖ്യമന്ത്രിക്ക് വേണ്ടി വാഹനം വാങ്ങുന്നുവെന്ന വാര്‍ത്ത തെറ്റാണെന്ന് പിണറായി വിജയന് തന്നെ വ്യക്തമാക്കിയിട്ടുള്ളതാണ്. ബുള്ളറ്റ് പ്രൂഫ് വാഹനങ്ങള് കേരളത്തിലെത്തുന്ന വിഐപികള്‍ക്ക് വേണ്ടിയുള്ളതാണ്. ഈ വാര്‍ത്തയുടെ പേരില് ഏഷ്യാനെറ്റ് ന്യൂസ് അവതാരകന് വിനു വി ജോണിന്റെ ട്വിറ്റര് പേജില് കയറിയാണ് ആളുകള് പൊങ്കാലക്കലം ഉടച്ചത്.\nഏഷ്യാനെറ്റ് ന്യൂസ് വധം തുടരട്ടെ\nവിമര്‍ശിക്കുകയും ആക്ഷേപിക്കുകയും ചെയ്യുന്നവര്‍ക്ക് വിനു വി ജോണ് മറുപടിയും നല്‍കിയിട്ടുണ്ട്. അസത്യ പ്രചാരകരോട് ഒരു വാക്ക് - മുഖ്യമന്ത്രിക്കായി ബുള്ളറ്റ് പ്രൂഫ് കാർ വാങ്ങുന്നു എന്ന വാർത്ത ഏഷ്യാനെറ്റ് ന്യൂസ് കൊടുത്തിട്ടില്ല. വാർത്ത തെറ്റെന്ന് പിണറായി പറഞ്ഞത് കൊടുത്തിട്ടുമുണ്ട്. ഏഷ്യാനെറ്റ് ന്യൂസ് വധം തുടരട്ടെ, എന്നാണ് വിനു വി ജോൺ ട്വീറ്റ് ചെയ്തിരിക്കുന്നത്.\nമറുപടി അവരോട് ചോദിക്കണം\nഏഷ്യാനെറ്റ് ന്യൂസുമായി ബന്ധപ്പെട്ട കാര്യങ്ങള് മാത്രമാണ് താന് പറയുന്നത് എന്നാണ് വിനുവിന്റെ നിലപാട്. ഓണ്‍ലൈന് മാധ്യമത്തില് വരുന്നതിന് മറുപടി അവരോട് ചോദിക്കണമെന്നും വിനു വി ജോണ് പറയുന്നു. ഏഷ്യാനെറ്റ് വാര്‍ത്തയുടെ സ്‌ക്രീന് ഷോട്ട് സഹിതമാണ് ആളുകള് ചോദ്യങ്ങളുന്നയിക്കുന്നത്. ഇത് പിന്നെ ഏഷ്യാനെറ്റിന്റെ അച്ഛന് കൊടുത്തതാണോ എന്നൊരാള് ചോദിച്ചിരിക്കുന്നു.\nതെറി പറഞ്ഞും അച്ഛന് വിളിച്ചും പേടിപ്പിക്കാമെന്ന് കരുതുന്ന സൈബർ സഖാക്കളേ, നിങ്ങൾക്ക് നല്ല നമസ്കാരം! നിങ്ങളുടെ വിരട്ടിൽ പണിനിർത്തി പോകാൻ വേറെ ആളെ അന്വേഷിക്കുക. വിമർശനങ്ങൾ പൂർണ്ണ മനസ്സോടെ സ്വീകരിക്കും. തെറ്റുകൾ തിരുത്തും. പക്ഷെ പേടിക്കില്ല, ഒരിക്കലും എന്നാണ് ആക്ഷേപത്തിന് വിനു വി ജോൺ നൽകിയിരിക്കുന്ന മറുപടി. ജാഥാ ക്യാപ്റ്റൻ വാർത്തയും ബുള്ളറ്റ് പ്രൂഫ് കാർ വാർത്തയും ഏഷ്യാനെറ്റ് ന്യൂസിന്റെ പേരിന് വലിയ തിരിച്ചടി നൽകിയിരിക്കുകയാണ്.\nസോഷ്യല് മീഡിയ പൊളിച്ചടുക്കി\nകാസര്‍കോഡ് ഉദുമ സിപിഎം ഏരിയ സമ്മേളനത്തിന്റെ ഭാഗമായി നടന്ന റെഡ് വളണ്ടിയര് മാര്‍ച്ചിനെ ഓവര്‍ടേക്ക് ചെയ്യാന് ശ്രമിച്ച കാറിനെ ജാഥാക്യാപ്റ്റന് തൊഴിക്കുന്ന വീഡിയോ വൈറലായിരുന്നു. രോഗിയുമായി പോകുന്ന കാര് തടഞ്ഞുവെന്നും ജാഥാ ക്യാപ്റ്റനെ പാര്‍ട്ടിയില് നിന്നും പുറത്താക്കിയെന്നുമായിരുന്നു ഏഷ്യാനെറ്റ് വാര്‍ത്ത. ഇത് സോഷ്യല് മീഡിയ പൊളിച്ചടുക്കി.\nകാറിൽ ഡ്രൈവർ മാത്രം\nകാറിന്റെ ചിത്രങ്ങള് സോഷ്യല് മീഡിയ വഴി പ്രചരിച്ചു. ഡ്രൈവറല്ലാതെ മറ്റാരും കാറില് ഉണ്ടായിരുന്നില്ല. ഇതോടെ ഏഷ്യാനെറ്റ് വാര്‍ത്ത തിരുത്തി. സോഷ്യല് മീഡിയയില് സിപിഎമ്മിന് എതിരെ വലിയ വിമര്‍ശനത്തിന് ഈ വാര്‍ത്ത വഴി വെച്ചിരുന്നു. പിഎം മനോജ് അടക്കമുള്ളവര് ഏഷ്യാനെറ്റിന് എതിരെ രംഗത്ത് വരികയുണ്ടായി. യാതൊരുവിധ അടിസ്ഥാനവുമില്ലാതെ വാർത്ത നൽകിയതിന്റെ പേരിൽ ഏഷ്യാനെറ്റ് ന്യൂസ് പ്രതിക്കൂട്ടിലായിരിക്കുകയാണ്.\nasianet news media channel news social media cpm kerala ഏഷ്യാനെറ്റ് ന്യൂസ് മീഡിയ ചാനൽ വാർത്ത സോഷ്യൽ മീഡിയ പൊങ്കാല സിപിഎം\nSocial media attack against Asianet news for fake news against CPM\nStory first published: Saturday, December 9, 2017, 17:15 [IST]


ഭര്‍ത്താവിന്റെ അപ്രതീക്ഷിത വിയോഗത്തിന് പിന്നാലെ ജീവിതത്തില് നേരിട്ട മറ്റൊരു പ്രതിസന്ധിയെ കുറിച്ച് മനസ് തുറന്ന് മേഘ്‌ന | Meghna raj|Chiranjeevi Sarja|junior chiru\nഭര്‍ത്താവിന്റെ അപ്രതീക്ഷിത വിയോഗത്തിന് പിന്നാലെ ജീവിതത്തില് നേരിട്ട മറ്റൊരു പ്രതിസന്ധിയെ കുറിച്ച് മനസ് തുറന്ന് മേഘ്‌ന\nApr 23, 2021, 06:50 pm IST\nനടി മേഘ്‌നരാജിന്റെ ഭര്‍ത്താവും കന്നഡ നടനുമായ ചിരഞ്ജീവി സര്‍ജയുടെ അപ്രതീക്ഷിത വിയോഗ വാര്‍ത്ത സിനിമാലോകത്തിനും ആരാധകര്‍ക്കും ഒരുപോലെ ഞെട്ടലുണ്ടാക്കിയതായിരുന്നു. ഓര്‍ക്കാപ്പുറത്തുള്ള ചിരഞ്ജീവിയുടെ വിയോഗത്തില് തളര്‍ന്ന ഭാര്യ മേഘ്ന രാജിനെ ആശ്വസിപ്പിക്കാനാവാതെ ബന്ധുക്കളും അടുത്ത സുഹൃത്തുക്കളും തളര്‍ന്നിരുന്നു. ചിരഞ്ജീവി യാത്രാകുമ്പോള് മൂന്ന് മാസം ഗര്‍ഭിണിയായിരുന്നു മേഘ്ന. കുഞ്ഞിന് വേണ്ടിയുള്ള കാത്തിരിപ്പിനിടയിലാണ് മരണം പ്രിയതമനെ കവര്‍ന്നത്. ഹൃദയസ്തംഭനം മൂലമായിരുന്നു 39കാരനായ ചിരഞ്ജീവി സര്‍ജ്ജയുടെ വിയോഗം.\nRead More : ഗര്‍ഭിണിയാണെന്നറിഞ്ഞപ്പോള് ചിരഞ്‍ജീവി സര്‍ജ നല്‍കിയ സമ്മാനം; ഓർത്തെടുത്ത് മേഘ്‌ന\nകുഞ്ഞ് ജനിച്ചതോടെ ചിരു പുനര്‍ജനിച്ചെന്നാണ് മേഘ്‌ന പറഞ്ഞത്. കോവിഡ് കാലത്തായിരുന്നു ജൂനിയര് ചിരു ജനിച്ചത്. മേഘ്‌ന ഭയപ്പെട്ടത് പോലെ തന്നെ കുഞ്ഞ് ചിരുവിനും കോവിഡ് ബാധിച്ചു. ഭര്‍ത്താവിന്റെ വിയോഗത്തിന് ശേഷമുള്ള മേഘ്‌നയുടെ മറ്റൊരു പ്രതിസന്ധിയായിരുന്നു ഇത്.\nഇന്‍സ്റ്റഗ്രാം സ്റ്റാറ്റസിലൂടെ താന് നേരിട്ട അവസ്ഥയെ കുറിച്ച് പറയുകയാണ് മേഘ്‌ന. തന്നെയും വല്ലാതെ ഭയപ്പെടുത്തിയിരുന്നു കോവിഡ്. രണ്ട് മാസം പ്രായമുള്ളപ്പോഴാണ് മകന് കോവിഡ് സ്ഥിരീകരിച്ചത്. ആ സമയത്ത് താന് വല്ലാതെ പരിഭ്രാന്തിയിലായിരുന്നുവെന്നും മേഘ്‌ന പറഞ്ഞു. കോവിഡ് പോസ്റ്റീവ് ആയ കുട്ടികളെ എങ്ങനെ പരിചരിക്കണം എന്ന ഡോ നിഹാര് പരേഖുമായി നടി സമീറ റെഡ്ഡി നടത്തിയ ചോദ്യോത്തര പരിപാടിയുടെ വീഡിയോ പങ്കുവെച്ചുകൊണ്ടാണ് മേഘ്‌ന ഇക്കാര്യം കുറിച്ചത്.\nRead More: മേഘ്‌ന രാജിന്റെ കുഞ്ഞ് ജനിച്ച ഈ ദിവസത്തിന്റെ പ്രത്യേകത പങ്കുവച്ചു സുന്ദര് രാജ്\nമാതാപിതാക്കള്‍ക്ക് അസുഖം സ്ഥിരീകരിച്ചതിന് പിന്നാലെയാണ് ജൂനിയര് ചിരുവിനും മേഘ്നയ്ക്കും കോവിഡ് വന്നത്. കുഞ്ഞതിഥിയുടെ പേരിടല് ചടങ്ങ് ഗംഭീരമാക്കി മാറ്റാനുള്ള തയ്യാറെടുപ്പിലായിരുന്നു മേഘ്നയുടെ കുടുംബം. അതിനിടയിലായിരുന്നു ഇവര്‍ക്ക് അസുഖം സ്ഥിരീകരിച്ചത്. 2018 ഏപ്രില് 29ന് കോറിമംഗലം സെന്റ് ആന്റണീസ് പള്ളിയില് വച്ചായിരുന്നു മേഘ്‌നയുടേയും ചിരഞ്ജീവി സര്‍ജയുടെയും വിവാഹം.\nമെയ് 2ന് ഹിന്ദു ആചാരപ്രകാരം ബെംഗളൂരു പാലസ് ഗ്രൗണ്ടില് വച്ചും വിവാഹച്ചടങ്ങുകള് ഉണ്ടായിരുന്നു. യക്ഷിയും ഞാനും എന്ന വിനയന് ചിത്രത്തിലൂടെ മലയാളത്തില് നായികയായി അരങ്ങേറ്റം കുറിച്ച മേഘ്‌ന രാജിന്റെ വിവാഹ വാര്‍ത്ത മലയാളികളും ഏറ്റെടുത്തിരുന്നു. വിവാഹം കഴിഞ്ഞ് ദാമ്പത്യ ബന്ധത്തിന് രണ്ട് വര്‍ഷത്തെ ആയുസ് മാത്രമുള്ളപ്പോഴാണ് ചിരഞ്ജീവി സര്‍ജയുടെ അപ്രതീക്ഷിത വിയോഗം.\nRead More : മേഘ്‌നയുടേയും ചിരുവിന്‍റെയും കടിഞ്ഞൂൽ കൺമണിയെ കൈകളിലേന്തി ധ്രുവ\nഓക്‌സിജൻ കിട്ടാതെ രോഗികൾ മരിച്ചുവെന്ന വാർത്ത ശരിയല്ല; നിഷേധിച്ച് ഗംഗാറാം ആശുപത്രി\nഗുരുതരമായ സാഹചര്യം, കേരളം ലോക്ക്ഡൗണിലേക്ക്? തീരുമാനം തിങ്കളാഴ്ച\nമേഘ്‌നരാജ് വീണ്ടും വിവാഹിതയാകുന്നു?: വാർത്തകളോട് പ്രതികരിച്ച് താരങ്ങൾ\nSep 21, 2021, 11:40 am IST\nരാജമാർത്താണ്ഡയായി ചിരഞ്ജീവി സർജ: ട്രെയിലർ പുറത്തുവിട്ട് ജൂനിയർ ചീരു\nFeb 19, 2021, 04:36 pm IST\nപ്രണയദിനത്തില് ആരാധകര്‍ക്ക് ‘ജൂനിയര് സി’യെ പരിചയപ്പെടുത്തി മേഘ്ന രാജ് സാർജ (വീഡിയോ)\nFeb 14, 2021, 09:08 am IST\n”ഞാൻ അവൻ്റെ നല്ല ഒരു പിതാവാകുമോ എന്ന് എനിക്കറിയില്ല, പക്ഷേ ഞാൻ അവന് ഏറ്റവും നല്ല അമ്മയാകും” മേഘ്ന\nDec 21, 2020, 05:35 am IST


യൂത്ത് കോണ്‍ഗ്രസ് നേതാവിന് കല്‍പ്പറ്റ നഗരസഭാ കൗണ്‍സിലറുടെ വധഭീഷണി\nTue Apr 23 2019 13:50:07 GMT+0530 (IST)\nകല്‍പ്പറ്റ: യൂത്ത് കോണ്‍ഗ്രസ് നേതാവിനെതിരേ നഗരസഭാ കൗണ്‍സിലര് ഫോണില് വധഭീഷണി മുഴക്കിയതായി പരാതി. കല്‍പ്പറ്റ മണ്ഡലം യൂത്ത് കോണ്‍ഗ്രസ് പ്രസിഡന്റ് സാലി റാട്ടക്കൊല്ലിക്കെതിരേ നഗരസഭാ കൗണ്‍സിലര് റാട്ടക്കൊല്ലി ദേവീവിലാസത്തില് ഡി രാജന് ഫോണില് വധഭീഷണി മുഴക്കിയെന്നാണ് പരാതി.\nസാലി ഇതു സംബന്ധിച്ച് കല്‍പ്പറ്റ ഡിവൈഎസ്പിക്ക് പരാതി നല്‍കി. ഫോണ് വിളിയുടെ ഓഡിയോ സിഡി സഹിതമാണ് പരാതി നല്‍കിയിരിക്കുന്നത്. 28നു രാത്രി 8.30നാണ് രാജന് തന്റെ ഫോണില് നിന്നു വിളിച്ചത്. വളരെ മോശമായി ഫോണിലൂടെ സംസാരിച്ച ശേഷം കൊന്നുകളയുമെന്ന് ഭീഷണിപ്പെടുത്തിയതായി പരാതിയില് പറയുന്നു. റാട്ടക്കൊല്ലിയില് കുടുംബസമേതം താമസിക്കുന്ന തനിക്ക് ഇയാളില് നിന്നു നിരന്തരം ഭീഷണിയുള്ളതായും രണ്ടാഴ്ച മുമ്പ് റാട്ടക്കൊല്ലി അമ്പലത്തിന് സമീപം ആളുകളുടെ മുന്നില്‍വച്ച് തടഞ്ഞുനിര്‍ത്തുകയും രാഷ്ട്രീയ പ്രവര്‍ത്തനം നിര്‍ത്തണമെന്നും മറ്റും ആവശ്യപ്പെട്ട് ഭീഷണിപ്പെടുത്തിയതായും പരാതിയില് പറയുന്നു.\nഇയാളില് നിന്നുള്ള ഭീഷണി ഭയന്നാണ് താനും കുടുംബവും കഴിയുതെന്നും അതുകൊണ്ട് പോലിസ് സംരക്ഷണം ആവശ്യമാണെന്നും സാലി പറയുന്നു. പീഡനക്കേസില് ഉള്‍പ്പെടുത്തുമെന്നും മറ്റും ഇയാള് നിരന്തരം ഭീഷണിപ്പെടുത്തുന്നതായും ഇതുസംബന്ധിച്ച് അന്വേഷണം നടത്തി നടപടിയെടുക്കണമെന്നും പരാതിയില് ആവശ്യപ്പെട്ടു. ജില്ലാ പോലിസ് മേധാവി, ഡിജിപി, ആഭ്യന്തരമന്ത്രി എന്നിവര്‍ക്കും പരാതി നല്‍കിയിട്ടുണ്ട്.


പുതുക്കിയ 3ജി ഓഫറുകളുമായി ബിഎസ്എൻഎൽ | BSNL revised prepaid plans with 6GB data per day - Malayalam Gizbot\n7 min ago ഗൂഗിൾ പ്ലേയ് സ്റ്റോറിൽ ഇനിയും മാൽവെയർ അപ്ലിക്കേഷനുകൾ ഗവേഷകർ കണ്ടെത്തി: റിപ്പോർട്ട്\n18 hrs ago സഞ്ജയ് ഗുപ്ത ഗൂഗിള് ഇന്ത്യയുടെ പുതിയ കണ്‍ട്രി മാനേജർ\n24 hrs ago വിക്കിപിഡിയയിലെ പുരുഷ പ്രതിരൂപമായ മലയാളി ആര്?\nNews ടിഎന് ശേഷന്‍റെ ഇടപെടലുകള് നമ്മുടെ ജനാധിപത്യത്തെ കൂടുതൽ ശക്തമുള്ളതാക്കി മാറ്റി: പ്രധാനമന്ത്രി\nസ്വകാര്യ കമ്പനികള്‍ക്കു പുറമേ പൊതുമേഖല കമ്പനിയായ ബിഎസ്എന്‍എല് വന് ഓഫറുമായി രംഗത്ത്. അതായത് ഡേറ്റ ഉപയോഗിക്കുന്നവര്‍ക്ക് ഏറ്റവും മികച്ച ഓഫറുമായി ബിഎസ്എന്‍എല് രംഗത്ത് എത്തിയിരിക്കുകയാണ്. മറ്റു ടെലികോം കമ്പനികളുടെ ഓഫറുകളേക്കാള് മികച്ചതാണ് ഇത്തവണത്തെ ബിഎസ്എന്‍എല് ഓഫറുകള്.\nഇത്തവണ പ്രീപെയ്ഡ് വരിക്കാരെ പിടിച്ചു നിര്‍ത്താനുളള ലക്ഷ്യത്തില് തങ്ങളുടെ പ്ലാനുകള് പുതുക്കിയിരിക്കുകയാണ്. ഈ പുതുക്കിയ പ്ലാനുകളില് അണ്‍ലിമിറ്റഡ് വോയിസ് കോള്, ഡേറ്റ എന്നിവ നല്‍കുന്നു. ഈ കഴിഞ്ഞ ദിവസങ്ങളില് എയര്‍ടെല്ലും അവരുടെ പ്രീപെയ്ഡ് പ്ലാനുകള് പുതുക്കിയിരുന്നു.\nപുതുക്കിയ 444 രൂപ പ്ലാന്\nബിഎസ്എന്‍എല്‍ന്റെ 444 രൂപയുടെ പ്രീപെയ്ഡ് പാക്കാണ് പുതുക്കിയിരിക്കുന്നത്. 60 ദിവസത്തെ വാലിഡിറ്റിയില് 6ജിബി ഡേറ്റയാണ് പ്രതിദിനം ബിഎസ്എന്‍എല് നല്‍കുന്നത്. നേരത്തെ ഈ പ്ലാനില് 4ജിബി ഡേറ്റയായിരുന്നു നല്‍കിയിരുന്നത്. ഒറ്റയടിക്ക് 2ജിബി ഡേറ്റയാണ് വര്‍ദ്ധിപ്പിച്ചിരിക്കുന്നത്. ജിയോയും മറ്റു ടെലികോം ഓപ്പറേറ്റര്‍മാരുടെ വര്‍ദ്ധിച്ചു വരുന്ന കടന്നാക്രമണമാണ് ബിഎസ്എന്‍എല്‍ന്റെ ഈ മാറ്റങ്ങള്‍ക്ക് വിധേയമാക്കിയിരിക്കുന്നത്. 6ജിബി ഡേറ്റ ലിമിറ്റ് കഴിഞ്ഞാല് 60Kbps സ്പീഡായിരി്കും ലഭിക്കുക. ഇതോടൊപ്പം അണ്‍ലിമിറ്റഡ് വോയിസ് കോള്, എസ്എംഎസ് എന്നിവ ഇതേ വാലിഡിറ്റിയില് നല്‍കുന്നു.\nഡേറ്റ പരിധി ഉയര്‍ത്തിയ മറ്റു പ്രീപെയ്ഡ് പ്ലാനുകള്\nനിലവിലുളള മറ്റു പ്രീപെയ്ഡ് പ്ലാനുകളിലേയും ഡേറ്റ പരിധി ബിഎസ്എന്‍എല് ഉയര്‍ത്തിയിട്ടുണ്ട്. അതായത് 999 രൂപ, 666 രൂപ, 485 രൂപ, 429 രൂപ, 186 രൂപ എന്നീ പ്ലാനുകളില് 2ജിബി ഡേറ്റ പ്രതിദിനം വര്‍ദ്ധിപ്പിച്ചിട്ടുണ്ട്. കൂടാതെ ഇതിനോടൊപ്പം അണ്‍ലിമിറ്റഡ് കോളും, 100എസ്എംഎസും നല്‍കുന്നുണ്ട്. ഇതു കൂടാതെ ഡേറ്റ മാത്രം നല്‍കുന്ന പ്ലാനുകളായ 448 രൂപ, 444 രൂപ, 333 രൂപ, 349 രൂപ, 184 രൂപ എന്നിവയുടെ ഡേറ്റ 2ജിബി അധികമാക്കിയിട്ടുണ്ട്.\nമറ്റു പ്രീപെയ്ഡ് അണ്‍ലിമിറ്റഡ് കോംബോ പ്ലാനുകള്\nബിഎസ്എന്‍എല്‍ന്റെ പ്രീപെയ്ഡ് അണ്‍ലിമിറ്റഡ് കോംബോ പ്ലാനുകളായ 186 രൂപ, 429 രൂപ, 485 രൂപ, 666 രൂപ, 999 രൂപ എന്നീ പ്ലാനുകളുടേയും ഡേറ്റ 2ജിബി അധികമായി വര്‍ദ്ധിപ്പിച്ചിട്ടുണ്ട്. അങ്ങനെയാകുമ്പോള് ബിഎസ്എന്‍എല് 186 രൂപ പ്രീപെയ്ഡ് പ്ലാനില് നിലവില് 3ജിബി ഡേറ്റയാണ് പ്രതിദിനം നല്‍കുന്നത്. അങ്ങനെയാണെങ്കില് ഈ പ്ലാന് ജിയോയുടെ 149 രൂപയുമായി സാമ്യമാകും.\nബിഎസ്എന്‍എല്‍ന്റെ ബ്രോഡ്ബാന്‍ഡ് പ്ലാനുകളും പരിഷ്‌കരിച്ചു\nബിഎസ്എന്‍എല്‍ന്റെ ഫൈബര് ബ്രോഡ്ബാന്‍ഡ് പ്ലാനുകളും പരിഷ്‌കരിച്ചു. ടെലികോം ടോക്കിന്റെ റിപ്പോര്‍ട്ട് അനുസരിച്ച് മൂന്ന് എഫ്ടിടിഎച്ച് പ്ലാനുകളാണ് ബിഎസ്എന്‍എല് പരിഷ്‌കരിച്ചിരിക്കുന്നത്. ഈ പ്ലാനുകളില് പ്രതിദിനം ഉപയോഗിക്കുന്ന ഡേറ്റ പരിധി 50ജിബി അധികമായി ലഭിക്കുന്നു.\nBSNL revised prepaid plans with 6GB data per day


Bhagath Manuel reveals about his second marriage and Mohanlal's question about his children's - Malayalam Filmibeat\n| Updated: Tuesday, July 21, 2020, 8:47 [IST]\nമലര്‍വാടി ആര്‍ട്‌സ് ക്ലബിലൂടെയാണ് ഭഗത് മാനുവല് തുടക്കം കുറിച്ചത്. വിനീത് ശ്രീനിവാസനായിരുന്നു ഭഗതിനേയും മലയാള സിനിമയ്ക്ക് പരിചയപ്പെടുത്തിയത്. പുരുഷു എന്ന കഥാപാത്രത്തെയായിരുന്നു ഭഗത് അവതരിപ്പിച്ചത്. ഡോക്ടര് ലവ്, തട്ടത്തിന് മറയത്ത്, മോനായി അങ്ങനെ ആണായി, അടി കപ്യാരെ കൂട്ടമണി തുടങ്ങി നിരവധി സിനിമകളിലായിരുന്നു ഭഗത് പിന്നീട് അഭിനയിച്ചത്.\nചെറുതും വലുതുമായി നിരവധി അവസരങ്ങളായിരുന്നു പിന്നീട് ഈ താരത്തിന് ലഭിച്ചത്. അടുത്തിടെയായിരുന്നു ഭഗതിന്റെ ജീവിതത്തിലേക്ക് ഷെലിനും ജോക്കുട്ടനും എത്തിയത്. കേരള കൗമുദിക്ക് നല്‍കിയ അഭിമുഖത്തിനിടയിലായിരുന്നു ഭഗത് കുടുംബത്തെക്കുറിച്ച് വാചാലനായത്. അപ്പന്റെയും അമ്മയുടേയും വിവാഹം കാണാന് ഭാഗ്യം ലഭിച്ചവരാണ് സ്റ്റീവും ജോക്കുട്ടനും. വിവാഹമോചനം നേടിയതിനെക്കുറിച്ചും ആദ്യഭാര്യയെക്കുറിച്ചുമൊക്കെ താരം സംസാരിച്ചിരുന്നു. വിശേഷങ്ങളിലൂടെ തുടര്‍ന്നുവായിക്കാം.\nഭഗതിന്റെ രണ്ടാം വിവാഹം\nആദ്യവിവാഹത്തില് നിന്നും നിയമപരമായി വേര്‍പിരിഞ്ഞതിന് ശേഷമായാണ് ഭഗതിന്റെ ജീവിതത്തിലേക്ക് ഷെലിനും ജോയനും എത്തിയത്. രണ്ടാം വിവാഹത്തിന്റെ ചിത്രങ്ങളും വിശേഷങ്ങളുമെല്ലാം സോഷ്യല് മീഡിയയിലൂടെ വൈറലായി മാറിയിരുന്നു. കുടുംബസമേതം സന്തോഷവാനായി കഴിയുകയാണ് ഭഗത്. ലോക് ഡൗണ് സമയത്ത് അച്ഛനും മക്കളും മണ്ണിലേക്കിറങ്ങിയതും കൃഷിയുടെ വിശേഷങ്ങളെക്കുറിച്ചുമൊക്കെ വാചാലനായി താരമെത്തിയിരുന്നു.\nഅപ്പന്റെ വിവാഹം കണ്ട മകന്\nസ്റ്റീവും ജോക്കുട്ടനും നല്ല കൂട്ടുകാരാണ്. ഇവര് ഇരട്ടകളാണോയെന്നായിരുന്നു മോഹന്‍ലാല് ചോദിച്ചതെന്ന് ഭഗത് പറയുന്നു. അപ്പന്റെ കല്യാണം കണ്ട മോനാണിതെന്നായിരുന്നു ഭഗത് മകനെക്കുറിച്ച് പറഞ്ഞത്. ഷെലിനാവട്ടെ അമ്മയുടെ വിവാഹം കണ്ട മകനെക്കുറിച്ചായിരുന്നു പറഞ്ഞത്. മക്കള് ഈ വിവാഹത്തെ ഉള്‍ക്കൊള്ളുമോയെന്ന തരത്തിലുള്ള ആശങ്ക തുടക്കത്തിലുണ്ടായിരുന്നുവെന്നും എന്നാല് ഇരുവരും തങ്ങളെ ഞെട്ടിക്കുകയായിരുന്നുവെന്നും ഭഗതും ഭാര്യയും പറയുന്നു.\nരണ്ട് ആണ്‍കുട്ടികളുടെ പിതാവാണ് ഞാനിപ്പോള്. ജോക്കുട്ടന് അവന്റെ പപ്പയെ കണ്ടിട്ടില്ല. ഇനി മുതല് ഞാനാണ് അവന്റെ പപ്പ. സ്റ്റീവ് അവന്റെ അമ്മയെ കാണാറുണ്ട് ഇപ്പോഴും. ഇപ്പോള് അവരുമായി നല്ല സൗഹൃദമുണ്ട്. അവരുടെ വീട്ടുകാരുമായി നല്ല ബന്ധമുണ്ടെന്നും താരം പറയുന്നു. സ്റ്റീവിനെ കാണണമെന്ന് പറഞ്ഞാല് അവരുടെ വീട്ടിലേക്ക് അയയ്ക്കാറുണ്ട്. അവന് ഇടയ്ക്ക് അവിടെപ്പോയി താമസിക്കാറുണ്ട്. ഒരു വര്‍ഷമാണ് താനും അവന്റെ അമ്മയും ഒരുമിച്ച് കഴിഞ്ഞതെന്നും തനിക്കാരോടും ദേഷ്യമോ പരിഭവമോ ഇല്ലെന്നും ഭഗത് പറയുന്നു.\nകൂട്ട് വേണമെന്ന് തോന്നി\nജീവിതത്തില് മാത്രമല്ല കരിയറിലും ഏറ്റക്കുറച്ചിലുകള് അനുഭവിക്കേണ്ടി വന്നിട്ടുണ്ട്.5വര്‍ഷമായി തനിച്ചായിരുന്നു. അതേക്കുറിച്ച് ആരേയും അറിയിച്ചിരുന്നില്ല. സിനിമയിലെ അടുത്ത സുഹൃത്തുക്കള്‍ക്ക് ഇതേക്കുറിച്ച് അറിയാമായിരുന്നു.ജയസൂര്യ, നിവിന് പോളി, അജു വര്‍ഗീസ് തുടങ്ങിയവരുമായി അടുത്ത സൗഹൃദമുണ്ട് ഭഗതിന്. ഒറ്റയ്ക്കുള്ള ജീവിതയാത്രയിലെപ്പോഴോ ആയിരുന്നു ഒരു കൂട്ടിനെക്കുറിച്ച് ആലോചിച്ചത്. അങ്ങനെയായിരുന്നു രണ്ടാം വിവാഹം.\nഷെലിനെ ലീനുവെന്നാണ് ഭഗത് വിളിക്കുന്നത്. നാളെയെക്കുറിച്ച് അധികം ആലോചിക്കാതെ ഇന്ന് സന്തോഷത്തോടെ കഴിയുകയെന്ന നിലപാടിലാണ് താനെന്നും ഭഗത് പറയുന്നു. ഇനിയങ്ങോട്ട് തനിക്കൊപ്പം സന്തോഷമായിരിക്കാന് ഒരാള് കൂടിയിരിക്കട്ടെയെന്ന് തോന്നി. അങ്ങനെയാണ് ലീനുവും മകനുമെത്തിയത്. ഭഗതിനെ ആദ്യമായി കണ്ടതിനെക്കുറിച്ചും വിവാഹം തീരുമാനിച്ചതിനെക്കുറിച്ചുമൊക്കെ ലീനുവും പറഞ്ഞിരുന്നു.\nRead more about: ഭഗത്\nBhagath Manuel reveals about his second marriage and Mohanlal's question about his children's


മുഹമ്മദ് ശാക്കിർ മണിയറ Archives - Ramadan\nHome Tag മുഹമ്മദ് ശാക്കിർ മണിയറ\nTag: മുഹമ്മദ് ശാക്കിർ മണിയറ\nby ഇദ്‌രീസ് അബീദമി അഹ്‌മദ്\nചെറുമയക്കമെങ്കിലും കഴിഞ്ഞ ശേഷം മാത്രം രാത്രിയിൽ നിസ്‌കരിക്കേണ്ട നമസ്‌കാരമാണ് തഹജ്ജുദ്. അല്ലാഹു തആലാ നബി തങ്ങളോട് വിത്‌റ് നമസ്‌കാരം പതിവാക്കാൻ കൽപിച്ചതു കാണാം. സൂറത്തുൽ ഇസ്‌റാഇലെ 79ാം ...\nറമദാൻ മാസമാവുമ്പോൾ പലപ്പോഴും തർക്കങ്ങൾക്ക് വിധേയമാവുന്ന ഒന്നാണ് നോമ്പിന്റെ നിയ്യത്തുമായി ബന്ധപ്പെട്ടത്. അതിലൊരു വിശദീകരണം എന്തുകൊണ്ടും ഏറെ ഫലപ്രദമാവുമെന്നു തോന്നുന്നു. ഒന്ന്: നോമ്പിന്റെ നിയ്യത്തുമായി ബന്ധപ്പെട്ട പൊതുവായ ...\nനബി(സ) യുടെ റമദാനിലെ ജീവിതമെങ്ങനെയായിരുന്നു? എങ്ങനെയായിരുന്നു നോമ്പനുഷ്ഠിച്ചത്? എങ്ങനെയായിരുന്നു അത്താഴം കഴിച്ചത്? എങ്ങനെയായിരുന്നു നോമ്പു തുറന്നത്? എങ്ങനെയായിരുന്നു ഒരു ദിവസം കഴിച്ചുകൂട്ടിയത്? എന്നിങ്ങനെ പല ചോദ്യങ്ങളും വിശ്വാസികള് ...\nറമദാൻ മാസത്തിന് മനുഷ്യജീവിതത്തിൽ മറ്റൊന്നിനുമില്ലാത്ത വിധം സ്വാധീനമുണ്ട്. എല്ലാ വർഷവും സന്ദർശിക്കുന്ന അതിവിശിഷ്ടാതിഥിയാണത്. ഭൂമിലോകത്തിനു മുമ്പുതന്നെ ആകാശലോകം അതിനെ സ്വീകരിക്കാൻ ഒരുങ്ങി നിൽക്കും. സ്വർഗീയ കവാടങ്ങൾ തുറക്കപ്പെടുകയും ...


Kudumbavilakku serial malayalam immuslimto Malayalam Online News\nമിനിസ്ക്രീൻ പ്രേക്ഷകരുടെ പ്രിയപ്പെട്ട പരമ്പരയാണ് കുടുംബവിളക്ക്. എടുത്ത് പറയേണ്ട കാര്യമില്ല. ഇപ്പോഴും റേറ്റ്ങ്ങിൽ ഒന്നാമത് നിൽക്കാൻ ഈ സീരിയലിന് സാധിക്കാറുണ്ട്. ശീതൾ ആയി എത്തുന്നവരും അതുപോലെ മറ്റു കഥാപാത്രങ്ങളും കെ. കെ യും ഒക്കെ മലയാള പ്രേക്ഷകരുടെ മനസ്സിൽ തന്നെയാണ് കയറി കൂടുന്നത്.\nഇതുകൊണ്ടുതന്നെ നടി മീര വാസുദേവാണ് പ്രധാന വേഷത്തിലെത്തുന്നത്. ഹൈലൈറ്റാണ് മീര ക്കൊപ്പം പ്രേക്ഷകരുടെ പ്രിയപ്പെട്ട താരങ്ങൾ കൂടി എത്തുന്നത് കൊണ്ട് തന്നെയാണ് മികച്ച പ്രേക്ഷക സ്വീകാര്യത നേടി ഈ സീരിയൽ മുന്നോട്ടുപോകുന്നത്. കുടുംബവിളക്ക് പ്രേക്ഷകരുടെ ഒരു പ്രിയപ്പെട്ട താരം തന്നെയാണ് ആനന്ദ് നാരായണൻ.\nസീരിയലിൽ സുമിത്രയുടെയും സിദ്ധാർർഥിന്റെയും മൂത്തമകൻ ആയിട്ട് ഡോക്ടർ അനിരുദ്ധ് എന്ന കഥാപാത്രമാണ് ചെയ്യുന്നത് ഈ കഥാപാത്രം അല്പം നെഗറ്റീവ് കഥാപാത്രമാണെങ്കിലും വളരെയധികം പ്രേക്ഷകർക്ക് ഇഷ്ടപ്പെടുന്ന സ്വഭാവരീതി ഉള്ള കഥാപാത്രം തന്നെയാണ്. അമ്മയെ സ്നേഹിക്കാത്ത ഒരു കഥാപാത്രത്തെയാണ് നടൻ അവതരിപ്പിക്കുന്നതെങ്കിലും റിയൽ ലൈഫിൽ അനിരുദ്ധിന് വിപരീതമാണ് ആനന്ദ് എന്ന് തെളിയിച്ചിരിക്കുകയാണ്.\nഓൺ സ്ക്രീനിൽ പ്രേക്ഷകർക്ക് വെറുപ്പാണ് എങ്കിലും ഓഫ് സ്ക്രീനിൽ നടന് കൈനിറയെ ആരാധകരുണ്ട്. തന്റെ റിയൽ ലൈഫിനെ കുറിച്ച് ആനന്ദ് തന്നെ വെളിപ്പെടുത്തുന്നു. ആരാധകരുടെ ചോദ്യത്തിന് മറുപടി നൽകിക്കൊണ്ട് തന്നെയാണ് താരം എത്തുന്നത്. ഭാര്യയുടെ സാന്നിധ്യത്തിലാണ് നടൻ പ്രേക്ഷകരുടെ ചോദ്യത്തിന് മറുപടി നൽകിയിരിക്കുന്നത്.\nസോഷ്യൽ മീഡിയയിൽ നല്ല സജീവം തന്നെയാണ് മികച്ച പ്രേക്ഷക സ്വീകാര്യതയാണ് നടന്റെ വീഡിയോയ്ക്ക് ലഭിക്കുന്നത്. യൂട്യൂബ് ചാനൽ ആരംഭിച്ചതിനുശേഷം ഇതാദ്യമായിട്ടാണ് ക്യു ആൻഡ് സെക്ഷൻ ആരംഭിക്കുന്നത് എന്നാണ് പറയുന്നത്. ചോദ്യം ചോദിച്ച വരുടെ പേരെടുത്തു പറഞ്ഞു കൊണ്ടാണ് നടൻ മറുപടി പറയുന്നത് ഇരുവരുടെ വിവാഹത്തെക്കുറിച്ചും സീരിയലിലെ അനിരുദ്ധ് എന്ന കഥാപാത്രത്തെ കുറിച്ചും ഒക്കെ ചോദിക്കുന്നുണ്ട്.\nആദ്യ പ്രണയവും, പ്രണയ വിവാഹവും, 10 വർഷത്തെ വിവാഹവും ആനന്ദ് പറയുന്നുണ്ട്. 2011 ലായിരുന്നു വിവാഹം എന്നും. സ്കൂൾകാലം തൊട്ടുള്ള പ്രണയം ആണെന്ന് പറയുന്നു പിന്നീട് ഇഷ്ടം തോന്നുകയാണ് എന്നും മിഴി എന്ന ആരാധികയുടെ ചോദ്യത്തിന് ഉത്തരo നൽകിക്കൊണ്ട് ആനന്ദ് പറയുകയായിരുന്നു.\nഅമ്മയെ സ്നേഹിക്കാത്ത മകനായിരുന്നു അനിരുദ്ധ്. എന്നാൽ റിയൽ ലൈഫിൽ അമ്മയെ സ്നേഹിക്കുന്ന മകനാണ് തന്നെ അടുത്തറിയാവുന്ന വർക്കും ഇക്കാര്യം അറിയാം എന്നും താരം കൂട്ടിച്ചേർക്കുന്നു. കുടുംബവിളക്ക് സെറ്റിൽ വച്ചുണ്ടായ മറക്കാനാവാത്ത അനുഭവത്തെക്കുറിച്ച് ആണ് ആനന്ദ് അടുത്തതായി പറയുന്നത്. എല്ലാവരുമായി നല്ല ബന്ധമാണുള്ളത്. അതുകൊണ്ടുതന്നെ അവരിൽനിന്ന് മോശമായ അനുഭവം ഉണ്ടായിട്ടില്ല. വളരെ ജോളിയാണ്.\nഎന്നാൽ സെറ്റിൽവെച്ച് തനിക്ക് ഒരിക്കൽ സുഖമില്ലാതെ വന്നിരുന്നു. അതൊരിക്കലും മറക്കാൻ പറ്റാത്തതാണ്. എന്നും ബാക്ക് പെയിനിന്റെ പ്രശ്നം നേരത്തെ മുതൽ ഉണ്ടായിരുന്നതായി ഒരിക്കൽ സെറ്റിൽവച്ച് പെയിൻ കൂടി കാലിന് ബാധിച്ചു. എഴുന്നേറ്റുനിന്ന് ഡയലോഗ് പറയാൻ പറ്റാത്ത അവസ്ഥയായിരുന്നു. വേദന സഹിക്കാൻ പറ്റാതെ സെറ്റിൽവച്ച് നിന്ന് കരഞ്ഞു തന്നെ പോയി.\nസെറ്റ് മുഴുവൻ വല്ലാതെയായി. സഹതാരങ്ങൾ പൂർണ പിന്തുണയുമായി അന്ന് നൽകിയത്. പിന്നീട് പിന്നീട് പെട്ടെന്നുതന്നെ ചികിത്സ തേടുകയായിരുന്നു. ഇങ്ങനെയാണ് ആനന്ദ് സീരിയൽ വച്ചുണ്ടായ ഒരു ദു രനു ഭവത്തെ കുറിച്ച് തുറന്നു പറയുന്നത്.\nPrevious post ക രഞ്ഞുത ളർന്ന് മാതാപിതാക്കൾ,5മാസം മാത്രം പ്രായമുള്ള പിഞ്ചുകുഞ്ഞിന് സംഭവിച്ചത് കണ്ടോ?\nNext post സ്വർണം കാണാൻ വന്ന ബന്ധുക്കൾ ചമ്മിപ്പോയ ഒരു വിവാഹ കഥ\nഭാര്യ മ രി ച്ചതോടെ തനിച്ചായ നടൻ ടി ജി രവിയുടെ ഇപ്പോഴത്തെ അവസ്ഥ വി ല്ലൻ വേഷങ്ങളിൽ അഭിനയിച്ച് ശ്രദ്ധേയനായ ഒരു നടനാണ് ടി. ജി...\nPrevious post:ക രഞ്ഞുത ളർന്ന് മാതാപിതാക്കൾ,5മാസം മാത്രം പ്രായമുള്ള പിഞ്ചുകുഞ്ഞിന് സംഭവിച്ചത് കണ്ടോ?\nNext post:സ്വർണം കാണാൻ വന്ന ബന്ധുക്കൾ ചമ്മിപ്പോയ ഒരു വിവാഹ കഥ


ക്വാറന്റൈന് പിരീഡ് കഴിഞ്ഞു, ലോസ് ആഞ്ചല്‍സിലെത്തിയ സന്തോഷം പങ്കുവെച്ച് മംമ്ത; യാത്രയെ സംബന്ധിച്ച് ഏറെ പറയാനുണ്ടെന്ന് താരം - BIGNEWSLIVE | Latest Malayalam News\nപതിനാല് ദിവസത്തെ ക്വാറന്റൈന് കാലം അവസാനിച്ച് ഔദ്യോഗികമായി ലോസ് ആഞ്ചല്‍സില് എത്തിയ സന്തോഷം പങ്കുവച്ച് നടി മംമ്ത മോഹന്‍ദാസ്. ഇന്‍സ്റ്റഗ്രാമിലൂടെയാണ് താരം ഇക്കാര്യം അറിയിച്ചത്. യാത്രയെ സംബന്ധിച്ച് ഏറെ പറയാനുണ്ടെന്നും, അത് പിന്നീട് പറയാമെന്നും മമ്ത കുറിക്കുന്നു.\nലോസ് ആഞ്ചലസിലേക്കുള്ള തന്റെ യാത്ര സാധ്യമാക്കി തന്നവരോടുള്ള നന്ദിയും താരം എടുത്ത് പറയുന്നുണ്ട്. ചികിത്സയുടെ ഭാഗമായി ലോസ് ഏഞ്ചല്‍സിലാണ് മംമ്ത ഏറെ നാളായി താമസിക്കുന്നത്. സിനിമ ചിത്രീകരണങ്ങള്‍ക്കായാണ് താരം ഇന്ത്യയിലേക്ക് എത്താറുള്ളത്.\nതാരം കുറിച്ചത് ഇങ്ങനെ;\n‘എന്റെ 14 ദിവസത്തെ ക്വാറന്റൈന് ഇന്ന് അവസാനിക്കും. ഔദ്യോഗികമായി ഞാന് ലോസ് ഏഞ്ചല്‍സില് എത്തിയെന്നാണ് അതിന്റെ അര്‍ത്ഥം. യാത്രയെ സംബന്ധിച്ച് ഏറെ പറയാനുണ്ട്. അത് പിന്നീട്. ഇപ്പോള് തല്‍ക്കാലത്തേക്ക് സൂര്യപ്രഭയില് കുളിച്ചു നില്‍ക്കുന്ന പ്രശാന്തമായ കാലാവസ്ഥയോടു കൂടിയ സൗത്ത് കാലിഫോര്‍ണിയയില് തിരികെ എത്താനായതിന്റെ സന്തോഷം പങ്കുവയ്ക്കട്ടെ’.\nTags: Mamta MohandasMamta Mohandas at Los AngelesMamta Mohandas Birth Day


രാജകീയ വിവാഹാഘോഷത്തിനിടെ വരന്റെ കാര് ആള്‍ക്കൂട്ടത്തിലേക്ക് പാഞ്ഞുകയറി; പിന്നീട് സംഭവിച്ചത്(വീഡിയോ) | The Indian Telegram\nരാജകീയ വിവാഹാഘോഷത്തിനിടെ വരന്റെ കാര് ആള്‍ക്കൂട്ടത്തിലേക്ക് പാഞ്ഞുകയറി; പിന്നീട് സംഭവിച്ചത്(വീഡിയോ)\nറായ്പുര്: ഉത്തരേന്ത്യന് വിവാഹങ്ങളെല്ലാം രാജകീയ ചടങ്ങുകളോടെയാണ് നടക്കുക. വരനും വധുവുമൊക്കെ മണ്ഡപത്തിലേക്ക് എത്തുന്നതും വന് ആഘോഷങ്ങളോടെയാണ്. അങ്ങനെയൊരു വിവാഹത്തിന്റെ ആഘോഷങ്ങള്‍ക്കിടെയാണ് വരനെയും വഹിച്ചുകൊണ്ടു വന്ന കാര് ആള്‍ക്കൂട്ടത്തിലേക്ക് പാഞ്ഞുകയറിയത്. സംഗീതത്തിന് ചുവടുവെച്ച് നൃത്തം ചെയ്ത ആളുകള്‍ക്കിടയിലേക്ക് പെട്ടെന്ന് എത്തിയ കാര് ഒടുവില് നിലവിളികളിലാണ് അവസാനിച്ചത്.\nചത്തീസ്ഗഢിലാണ് സംഭവം. വരനെയും വഹിച്ചു കൊണ്ടുള്ള സ്‌കോര്‍പിയോ വാഹനം വളരെ പതുക്കെ ആയിരുന്നു സഞ്ചരിച്ചിരുന്നത്. ചുറ്റിനും വിവാഹാഘോഷത്തിനെത്തിയ വലിയ ആള്‍ക്കൂട്ടം സംഗീതത്തിന് ഒത്ത് ചുവട് വെച്ച് മെല്ലെ നടന്നു നീങ്ങുന്നുണ്ടായിരുന്നു. പെട്ടെന്നാണ് വാഹനത്തിന്റെ വേഗത കൂടുകയും ആളുകള്‍ക്ക് ഇടയിലൂടെയും മുകളിലൂടെയുമൊക്കെ കയറി ഇറങ്ങുകയും ചെയ്തത്. സംഭവം നടന്നയുടനെ ഡ്രൈവര് ഓടി രക്ഷപ്പെട്ടു. ആഘോഷത്തില് പങ്കെടുത്ത 25 പേര്‍ക്ക് പരിക്കേറ്റിട്ടുണ്ട് ഇതില്9പേരുടെ നില ഗുരുതരമാണ്.\nബ്രേക്ക് എന്നു കരുതി ആക്‌സിലറേറ്ററില് കാലമര്‍ന്നതാണ് അപകടകാരണമെന്ന് ദൃക്‌സാക്ഷികള് പറയുന്നു. മുന്നോട്ടെടത്ത കാര് ഉടന് തന്നെ പുറകോട്ടെടുത്തത് അപകടത്തിന്റെ തീവ്രത വര്‍ധിപ്പിച്ചു. പുറകോട്ടെടുത്തപ്പോള് പിന്നിലുണ്ടായിരുന്നവര് അപകടത്തില്‍പ്പെട്ടു. പൊലീസ് അന്വേഷണമാരംഭിച്ചു.\nഷാര്‍ജയില് പാര്‍പ്പിട കേന്ദ്രത്തില് തീപിടുത്തം; പുകശ്വസിച്ച് അഞ്ച് പേര് മരിച്ചു\nകിളിമാനൂരില് വാഹനാപകടത്തില് പ്രതിശ്രുതവരന് ഉള്‍പ്പടെ രണ്ട് യുവാക്കള് മരിച്ചു\nദുബൈ വാഹനാപകടം: ഭര്‍ത്താവ് മരിച്ച് പതിമൂന്നാം നാള് ഭാര്യയും മരണത്തിന് കീഴടങ്ങി\nഅബുദാബിയില് 44 വാഹനങ്ങള് കൂട്ടിയിടിച്ചു; ചിത്രങ്ങള്\nകാസര്‍കോട് ട്രെയിനിടിച്ച് രണ്ട് സ്ത്രീകളും ഒരു കുട്ടിയും മരിച്ചു


ശബ്ദത്തിൻ്റെ ഉടമയെ നോക്കിയ ദേവയ്ക്ക് എന്തു ചെയ്യണമെന്നറിയാത്ത പരിഭ്രമം തോന്നി…. Part – 8 | ViralKerala.in\nHome തുടർകഥകൾ ശബ്ദത്തിൻ്റെ ഉടമയെ നോക്കിയ ദേവയ്ക്ക് എന്തു ചെയ്യണമെന്നറിയാത്ത പരിഭ്രമം തോന്നി…. Part – 8\nശബ്ദത്തിൻ്റെ ഉടമയെ നോക്കിയ ദേവയ്ക്ക് എന്തു ചെയ്യണമെന്നറിയാത്ത പരിഭ്രമം തോന്നി…. Part – 8\nദേവയാമി Part – 8\nരാത്രി വൈകിയാണ് ചെന്നൈയിലെത്തിയത്.\nരാവിലെ 10 മണിക്കാണ് സീതാലക്ഷ്മി മാഡത്തിനെ കാണാനുള്ള സമയം . അപ്പോയിൻ്റ്മെൻറ് കിട്ടിയാൽ മാത്രമേ അവരെ കാണാനാവു എന്നതിനാൽ നേരത്തെ തന്നെ ഫോണിൽ വിളിച്ച് എല്ലാം റെഡിയാക്കിയിരുന്നു ആദി.\nരാത്രി ഒരു ഹോട്ടലിൽ റൂമെടുത്തു. കുളിയെല്ലാം കഴിഞ്ഞ് ഭക്ഷണം ഓർഡർ ചെയ്തു. പക്ഷേ ക്ഷീണം കാരണം ദേവ ഉറങ്ങി. ഉറങ്ങിക്കഴിഞ്ഞാൽ പിന്നെ ആന കുത്തിയാലും അവൾ എണീക്കില്ലെന്ന് അറിയാവുന്നത് കൊണ്ട് ആദിയും വിനയും കഴിച്ച് കിടന്നു.\nരാവിലെ എഴുന്നേറ്റ് റെഡിയായി. ഹോട്ടലിൽ അന്വോഷിച്ചപ്പോൾ അവിടെ നിന്നും അരമണിക്കൂർ കൂടി വേണം ഈ അഡ്രസ്സിൽ എത്താൻ എന്നു പറഞ്ഞു. ആദിക്ക് തമിഴ് അറിയാത്തതിനാൽ വിനയാണ് കാര്യങ്ങളൊക്കെ ചോദിച്ചറിഞ്ഞത്. വിനയ് കുറച്ചു നാൾ കോയമ്പത്തൂർ വർക്ക് ചെയ്തിരുന്നതിനാൽ അയാൾക്ക് അത്യവശ്യം തമിഴറിയാമായിരുന്നു. ചോദിച്ചു ചോദിച്ച് അവസാനം വലിയൊരു ഗേറ്റിന് മുൻപിലെത്തി. സെക്യൂരിറ്റി വന്നു ആരാണെന്ന് ചോദിക്കുന്നുണ്ട്. വീണ്ടും തമിഴ് തന്നെ .\n“ഈശ്വരാപെട്ടോ… പറയുന്നതൊന്നും മനസ്സിലാവുന്നില്ലല്ലോ…” ദേവ മനസ്സിൽ പറഞ്ഞതാണെങ്കിലും അൽപം ശബ്ദം കൂടിപ്പോയി.\n“പിന്നെ തമിഴ്നാട്ടിൽ നിനക്ക് എല്ലാം മലയാളത്തിൽ തന്നെ പറഞ്ഞു തരും. ചാടി പുറപ്പെട്ടപ്പോ ഇതൊന്നും ആലോചിച്ചില്ലേ.. ” ആദി അവളെ കളിയാക്കി. ഇല്ലെന്ന് അവൾ തലയാട്ടി.\nഗേറ്റ് തുറന്ന് അയാൾ അകത്തേക്ക് കയറാൻ പറഞ്ഞു. അകത്തെത്തിയപ്പോൾ മറ്റൊരാൾ ഓടി വന്നു കാറിടാൻ സ്ഥലം കാണിച്ചു കൊടുത്തു. കാറിൽ നിന്നിറങ്ങി ചുറ്റും നോക്കിയ ദേവ അന്തം വിട്ടു വായും പൊളിച്ചു നിന്നു. എൻറമ്മോ… ഇതെന്താ ..\nകൊട്ടാരമോ. സീതാലക്ഷ്മിയുടെ വീടായിരിക്കും… അവൾ ചുറ്റുപാടും കണ്ണോടിച്ചു. കൊട്ടാരത്തിൻ്റെ അടുത്തായി വേറൊരു കെട്ടിടമുണ്ട്. കുറച്ചപ്പുറത്ത് വേറൊരു ഗേറ്റ് കാണുന്നുണ്ട്. എല്ലായിടത്തും നിറയെ ചെടികളും പൂക്കളും നിറഞ്ഞു നിൽക്കുന്നു. വല്ലാത്തൊരു സ്ഥലം തന്നെ കാണാൻ നല്ല ഭംഗി.\n” വായടക്ക് പെണ്ണേ… ഈച്ച കേറും…” വിനയ് പറഞ്ഞപ്പോഴാണ് ദേവക്ക് സ്ഥലകാലബോധം വന്നത്.\n“എന്തൊരു ഭംഗിയാലേ…” അവൾ പറഞ്ഞു.\n“അതെ… ദാ ആ ഗേറ്റിൻ്റെ അപ്പുറത്താണ് അവരുടെ ഓഫീസ് നമുക്ക് അങ്ങോട്ടു പോവാം..” വിനയ് പറഞ്ഞു\nഗേറ്റ് തുറന്നപ്പോൾ തന്നെ കണ്ടു ഓഫീസ് ബിൽഡിംഗ് അടുത്തായി സീതാലക്ഷ്മി\nനാട്യകലാക്ഷേത്രയും.ഓഫീസിൽ എത്തിയപ്പോൾ തന്നെ\n“വാങ്ക സാർ അമ്മാ ഉള്ള വര സൊന്നത് ” എന്ന് അകത്ത് കണ്ട സെക്യൂരിറ്റി പറഞ്ഞു.\nആദി … വാ അകത്തേക്ക് പോവാനാണ് പറഞ്ഞത് എന്നും പറഞ്ഞ് വിനയ് എഴുന്നേറ്റു.പുറകെ ആദിയും ദേവയും.\nഅവരെ കണ്ടതും അകത്തിരുന്ന ആൾ കസേര ചൂണ്ടി പറഞ്ഞു. “വരൂ… ഇരിക്കൂ”\nശബ്ദത്തിൻ്റെ ഉടമയെ നോക്കിയ ദേവയ്ക്ക്\nഎന്തു ചെയ്യണമെന്നറിയാത്ത പരിഭ്രമം തോന്നി. സീതാലക്ഷ്മി …ഒരുപാടു കാലമായി കാണാൻ ആഗ്രഹിക്കുന്ന മുഖം. എന്തൊരു തേജസ്സാണ് അവർക്ക് അമ്മോ….\nഅവൾ കണ്ണു മിഴിച്ച് നിൽക്കുന്നത് കണ്ട സീതാലക്ഷ്മി ദേവയെ നോക്കി ചോദിച്ചു.\n” ദേവയാമി ഈ ലോകത്തൊന്നുമല്ലേ?”\nഅവർ തന്നെ പേരു വിളിച്ചതു കേട്ട ദേവ അമ്പരപ്പോടെ നോക്കി.\n“എൻ്റെ പേരെങ്ങനെ മാഡത്തിന് അറിയാം.”\n“ദേവയാമിയുടെ പേരും അഡ്രസ്സും മാത്രമല്ല ഒന്നു രണ്ടു നൃത്തങ്ങളും കണ്ടിട്ടുണ്ട്. ” അവർ ചിരിയോടെ പറഞ്ഞു. മലയാളത്തിൻ്റെ കൂടെ തമിഴ് ചുവയുള്ള അവരുടെ സംസാരത്തിനും പ്രത്യേക രസമുണ്ടെന്നവൾക്ക് തോന്നി.\n“അതെപ്പോ.. ..” അവളുടെ അമ്പരപ്പ് കൂടി .\n“ഇരിക്കടോ എന്നിട്ടു പറയാം” സീതാലക്ഷ്മി ചിരിച്ചു.ദേവ ഇരുന്നു.\n” ഇപ്പോൾ പുതിയൊരു അഡ്മിഷനുള്ള സമയമല്ലാഞ്ഞിട്ടു കൂടി ദേവയാമിക്ക് നൃത്തത്തിനോടുള്ള ആഗ്രഹവും പിന്നെ ഇയാളുടെ നൃത്തം കണ്ടപ്പോൾ തോന്നിയ ഇഷ്ടവും കൊണ്ടാണ് ആദിദേവ് പറഞ്ഞപ്പോൾ ഓ കെ പറഞ്ഞത്. ദേവയാമിയുടെ നൃത്തത്തിൻ്റെ വീഡിയോകൾ അയച്ചു തന്നതും ആദിദേവാണ്. ” അവർ വിശദീകരിച്ചു.ദേവ സ്നേഹത്തോടെ ഏട്ടനെ\nനോക്കി. അവൻ കണ്ണടച്ചു കാണിച്ചു.\nഅവിടെ ഔട്ട്ഹൗസിൽത്തന്നെ താമസിക്കാമെന്നും വേറെ രണ്ടു കുട്ടികൾ കൂടി അവിടെ ഉണ്ടെന്നും ഒക്കെ അവർ പറയുന്നുണ്ടായിരുന്നുവെങ്കിലും ദേവയുടെ കണ്ണുകൾ അവരുടെ മുഖത്തു തന്നെയായിരുന്നു. വലിയ കണ്ണുകൾ വട്ടപ്പൊട്ട്, പഴയ നടി ശ്രീവിദ്യയെ ഓർമ്മ വന്നു ദേവയ്ക്ക് .എന്തൊരു ഐശ്വര്യം അവൾ മനസ്സിൽ പറഞ്ഞു. സീതാലക്ഷ്മിയും അവളെ ശ്രദ്ധിക്കുന്നുണ്ടായിരുന്നു.\nസീതാലക്ഷ്മിയുടെ ബംഗ്ലാവിന് അടുത്തായുള്ളതായിരുന്നു ഔട്ട് ഹൗസ്.\nലെഗേജെല്ലാം അവിടെയിറക്കിയപ്പോഴേക്കും ഒരു സ്ത്രീ ചായയുമായ് വന്നു.വിനയ്\n“ദേവ …ഇത് കനകമ്മാൾ ഇവിടത്തെ സെർവൻ്റ് ആണ്. ” വിനയ് പറഞ്ഞു.\nദേവ അവരെ നോക്കി ചിരിച്ചു.\nതമിഴത്തിയാണെന്ന് ഒറ്റനോട്ടത്തിൽ തന്നെ അറിയാം.\n“വാങ്കെ അമ്മാ ഉള്ളെ പോലാം ” അവർ ദേവയ്ക്ക് റൂമെല്ലാം കാട്ടിക്കൊടുക്കുമ്പോൾ മറ്റു രണ്ടു കുട്ടികൾ വന്നു.\n” ഇതു താ സീതാമ്മാ സൊന്ന കേരളാ വിലുരുന്ത് വന്നവർ” കനകമ്മാൾ ദേവയാമിയെ കാട്ടി അവരോടു പറഞ്ഞു. അവർ ചിരിച്ചു. അപ്പോഴേക്കും ആദിയും വിനയും വന്നു.\n” ദേവ മോളെ… ഇങ്ങു വാ.. “ആദി അവളെയും കൂട്ടി പുറത്തിറങ്ങി.\n“ഭാഷ വേറെയായത് കൊണ്ട്കുറച്ചു ദിവസത്തേക്ക് ബുദ്ധിമുട്ടാവും .പതിയെ ശരിയാവും. പിന്നെ… ഇവിടെ മോളെ വീട്ടിലെ പോലെ എപ്പോഴും നോക്കാൻ ആളുണ്ടാവില്ല… അടഞ്ഞിരിക്കരുത്.. അച്ഛനേം അമ്മയേം ഇടക്കിടെ വിളിക്കണം.\nനിന്നെ പിരിഞ്ഞിരുന്നിട്ടില്ല അവർ .. ” അവൻ പറഞ്ഞു കൊണ്ടിരുന്നു.\n“എനിക്കറിയാം ഏട്ടാ.. ഏട്ടൻ നാളെ തന്നെ പോവ്വോ ബാംഗ്ലൂർക്ക് ”ദേവ ചോദിച്ചു.\n” ഉം.. നാളെ പോണം. രണ്ടു ദിവസം അമ്മമ്മയോടും അച്ഛച്ഛനോടും നിൽക്കാൻ പറഞ്ഞിട്ടുണ്ട്. ”\nയാത്ര പറഞ്ഞിറങ്ങുമ്പോൾ ആദിയുടെ കണ്ണുകൾ നിറഞ്ഞിരുന്നു.\nകുട്ടിക്കാലത്തുംവഴക്കു കൂടിയാലും കുറുമ്പുകൾ കാട്ടിയാലും തൻ്റെ മുഖം വാടിയാൽ ഏട്ടന് സങ്കടമാവുമായിരുന്നുവെന്ന് ദേവ ഓർത്തു.\nഅവിടെയുണ്ടായിരുന്ന രണ്ടു കുട്ടികളും കൂടി എന്തൊക്കെയോ പറയുന്നുണ്ട്.തമിഴിലായത് കൊണ്ട് ദേവയ്ക്ക് ഒന്നും മനസ്സിലായില്ല.\n‘ദൈവമേ …തേന്മാവിൻ കൊമ്പത്തെ മോഹൻ ലാലിൻ്റെ അവസ്ഥയാവുമോ എൻ്റെ ‘അവൾ ചിന്തിച്ചു.\n“ഹായ്, ഉൻ പേർ എന്ന.. ” എന്ന ചോദ്യം കേട്ടവൾ അവരുടെ മുഖത്ത് തന്നെ നോക്കി നിന്നു. എന്തായാലും ദേവയ്ക്ക് മനസ്സിലായില്ല എന്നവർക്ക് മനസ്സിലായി.\n” യുവർ നെയിം പ്ലീസ്…” അതിൽ ഒരാൾ ചിരിച്ചു കൊണ്ട്\nചോദിച്ചപ്പോഴാണ് ദേവയ്ക്ക് കാര്യം മനസ്സിലായത്\n“ദേവയാമി” അവളും ചിരിച്ചു.\nഅവർ സ്വയം പരിചയപ്പെടുത്തി. ഒരാൾ കനിമൊഴി മറ്റെയാൾ കലൈവാണി. രണ്ടു പേരും ഒരു വർഷത്തിലധികമായ് ഇവിടെയുണ്ട്. കനിയും കലയും ദേവയെ കൊണ്ടുവന്ന സാധനങ്ങൾ എല്ലാം അടുക്കി വയ്ക്കാൻ സഹായിച്ചു. പറയുന്നത് മനസ്സിലാക്കാൻ എല്ലാവർക്കും ബുദ്ധിമുട്ടായിരുന്നുവെങ്കിലും ഇംഗ്ലീഷിനെ കൂട്ടുപിടിച്ച് കാര്യങ്ങൾ പറഞ്ഞു അവർ പെട്ടന്നു തന്നെ അടുത്തു .\nഭക്ഷണമെല്ലാം കനകമ്മാൾ കൊണ്ടുവരുന്നത് കൊണ്ട് കുക്ക് ചെയ്യണ്ട.\nഅച്ഛനേം അമ്മയേം വിളിച്ചു സംസാരിച്ചു കഴിഞ്ഞു കുറച്ചു നേരംവെറുതെ കിടന്നു ദേവ. എന്തെല്ലാമാണ് തൻ്റെ ജീവിതത്തിൽ സംഭവിക്കുന്നത് ഈ യാത്ര പോലും തികച്ചും അപ്രതീക്ഷിതം. ഓർമ്മകൾ വീണ്ടും കാടുകയറി. കണ്ണുകൾ അറിയാതെ തന്നെ നനഞ്ഞു.\nകലയും കനിയുമാണ് മറ്റൊരാളെ ദേവയ്ക്ക് പരിചയപ്പെടുത്തി കൊടുത്തത്.\nഎപ്പോഴും ചിരിച്ചുകൊണ്ടിരിക്കുന്ന മെലിഞ്ഞു വെളുത്ത ഒരു കൊച്ചു സുന്ദരിക്കുട്ടി ‘ഐശ്വര്യ ലക്ഷ്മി’ എന്ന ഐഷു.സീതാ മാഡത്തിൻ്റെ മകൾ. പ്ലസ്ടു വിന് പഠിക്കുകയാണവൾ. മാഡത്തിനെ പോലെത്തന്നെ തമിഴ് ചുവയോടെയാണവൾ മലയാളം പറയുന്നത് .കേൾക്കാൻ നല്ല രസമാണ്, മലയാളം എഴുതാനും വായിക്കാനുമൊന്നും അവൾക്കറിയില്ല. എന്തായാലും ദേവയ്ക്ക് അവളെ കണ്ടപ്പോളാണ് അൽപം ആശ്വാസം തോന്നിയത്.\nറിതിക പഠിച്ചു കൊണ്ടിരിക്കുമ്പോഴാണ് താഴ ഹാളിൽ നിന്നും സംസാരം കേട്ടത്. അവൾ വാതിൽ തുറന്നു താഴേക്കു നോക്കി. കൃഷ്ണ കുമാറും ബിന്ദുജയും സിതാരയുമാണ്.\nഇവരാണോ എന്ന ഭാവത്തിൽ അകത്തേക്ക് കയറാൻ നിന്നപ്പോഴാണ് ഋഷിയെക്കുറിച്ച് പറയുന്നത് കേട്ടത്.\n“നാളെ ഋഷിമോനെ ഡിസ്ചാർജ്ജ് ചെയ്യാമെന്ന് ഡോക്ടർ പറഞ്ഞിട്ടുണ്ട്. അവനും അതൊരു ആശ്വാസമാകും. ഞാനെന്തായാലും കുറച്ചു ദിവസം വീട്ടിൽ തന്നെയിരിക്കാൻ തീരുമാനിച്ചു. ചന്ദ്രേട്ടൻ നോക്കട്ടെ ബിനിനസ്സെല്ലാം ” അരുന്ധതിയാണ്.\n” അതാണ് നല്ലത്.. ഇനി താൻ കുറച്ചധികം ശ്രദ്ധിക്കണം അവനെ ,പിന്നെ ഒരു കാര്യം കൂടിയുണ്ട്. ” കൃഷ്ണകുമാർപറഞ്ഞു നിർത്തിയതും അതെന്ത് എന്ന ഭാവത്തിൽ അരുന്ധതി അയാളെ നോക്കി.\n” ഋഷിക്ക് ഓർമ്മയില്ലാത്തതൊന്നും ഇനി അവൻ്റെ റൂമിൽ ഉണ്ടാവരുത്.ദേവയാമിയുടെ ഓർമ്മയായ് ഒന്നും തന്നെ ഈ വീട്ടിൽ ഉണ്ടാവരുത്.ഞാൻ പറയുന്നത് അരുന്ധതിക്ക് മനസ്സിലാവുന്നുണ്ടോ ?” അയാൾ അരുന്ധതിയെ നോക്കി.\n“ഉം … ശരിയാക്കാം. ” അരുന്ധതിയും ശരിവച്ചു.\nഇതെല്ലാം കേട്ടു നിന്ന റിതു റൂമിൽ കയറി. അപ്പൊ അതാണ് കാര്യം.പെട്ടന്നാണ് അവൾ ഓർത്തത് ഏട്ടൻ കല്യാണത്തിനു തലേന്ന് വാങ്ങിയ ആ ഗിഫ്റ്റ്. ഞാനാണത് ഷെൽഫിൽ വച്ചത്, അമ്മ കാണുന്നതിന് മുൻപ് അതെടുക്കണം. അമ്മ കണ്ടാൽ നശിപ്പിച്ച് കളയും അതുറപ്പാണ്. എല്ലാത്തിനും കാരണം കൃഷ്ണ കുമാറങ്കിൾ ആണ്. അയാളുടെ ഉദ്ദേശം അമ്മയ്ക്കറിയില്ല. പക്ഷേ.. ഞാൻ അതിന്നു അനുവദിക്കില്ല..\nറിതു മനസ്സിൽ ഉറപ്പിച്ചു.\n” റിതൂ… “താഴെ നിന്നും അരുന്ധതിയുടെ വിളി കേട്ടു .എന്തിനാണാവോ എന്നും മനസ്സിൽ കരുതിയാണ് റിതു താഴെയെത്തിയത്.\n“ആ…ആൻറി ഞാൻ പഠിക്കുവാരുന്നു.. ” റിതു പറഞ്ഞു.\n” വീട്ടിലാരെങ്കിലും വന്നാൽ നിനക്കൊന്നു പുറത്തിറങ്ങിക്കൂടെ ” അരുന്ധതി അൽപം ദേഷ്യത്തോടെ ചോദിച്ചു.\n” ഞാനറിഞ്ഞില്ല…” റിതു അരുന്ധതിയെ കൂർപ്പിച്ചൊന്നു നോക്കിപ്പറഞ്ഞു .\nഅരുന്ധതി പിന്നെയൊന്നും മിണ്ടിയില്ല. തന്നെ നോക്കി നിൽക്കുന്ന സിതാരയെ നോക്കി റിതുമൊന്നു മെല്ലെ ചിരിച്ചു. അവൾ തിരിച്ചും.\nഉച്ചഭക്ഷണവും കഴിച്ചാണ് കൃഷ്ണ കുമാറും കുടുംബം ഇറങ്ങിയത്. കുറച്ചു കഴിഞ്ഞ് അരുന്ധതിയുടെ കാറും ഗേറ്റ് കടന്നു പോയി. ‘ഇതാണ് പറ്റിയ സമയം ‘ എന്നു സ്വയം പറഞ്ഞു കൊണ്ട് റിതു ഋഷിയുടെ റൂമിൽ കയറി.\nPrevious article4വർഷമായി ഏട്ടത്തി ഞങ്ങൾ ഈ അഭിനയം തുടങ്ങിയിട്ട്…. പാവമെന്റെ കുട്ടി എല്ലാം അറിയുമ്പോൾ… Part – 35\nNext articleപക്ഷെ എനിക്കതു ഭയങ്കര അത്ഭുതം ആയിരുന്നു. അതിനു മുൻപോ ശേഷമോ അവൾ ഞങ്ങളോട് മിണ്ടിയിട്ടില്ല… Part – 3


ലോക്ഡൗൺ ബോറടി; അടുക്കളച്ചുമരിൽ ഹിറ്റ് സിനിമാഡയലോഗുകൾ വരച്ച് യുവതി\nലക്ഷ്മി നാരായണൻ May 21, 2020 06:39 PM IST\nകോവിഡ് ലോക്ഡൗണിൽ ബോറടിയുടെ അങ്ങേയറ്റം കണ്ടു കോട്ടയം സ്വദേശിനിയായ ശ്രുതി ജോയ്. എറണാകുളത്ത് ഗ്രാഫിക്സ് ഡിസൈനറായി ജോലി നോക്കുന്ന ശ്രുതി വർക്ക് അറ്റ് ഹോം ഓപ്‌ഷനോട് കൂടി കോട്ടയത്തെ വീട്ടിലേക്ക് എത്തുമ്പോൾ ആകെ ഉണ്ടായിരുന്ന ആശ്വാസം ഡിജിറ്റൽ പെയിന്റിങ് ആയിരുന്നു.\nആദ്യമൊക്കെ ജോലി കഴിഞ്ഞു ബാക്കി വരുന്ന സമയം പൂച്ചക്കുഞ്ഞുങ്ങളെ കളിപ്പിച്ചും പ്രിയപ്പെട്ട ഡിജിറ്റൽ ആർട്ടുകൾ ചെയ്തും വിനിയോഗിച്ചു. എന്നാൽ ലോക്ഡൗൺ രണ്ടും മൂന്നും ഘട്ടത്തിലേക്ക് തിരിഞ്ഞതോടെ ഡിജിറ്റൽ ആർട്ടും ബോറടിച്ചു തുടങ്ങി. ജോലിയുടെ ഭാഗമായും ചിത്രരചനയുടെ ഭാഗമായും കൂടുതൽ സമയം ഇലക്ട്രോണിക് ഗാഡ്‌ജെറ്റുകളുടെ മുന്നിൽ ചെലവിടേണ്ടി വന്നതോടെയാണ് അത് മടുത്തത്. ഒരു ഇടവേള അനിവാര്യമായി വന്ന സമയത്താണ് വാൾ പെയിന്റിംഗ് മനസിലേക്കെത്തുന്നത്.\nചിന്തിച്ചു നോക്കിയപ്പോൾ മനസിലേക്കെത്തിയത് അടുക്കളയാണ്. ലോക്ഡൗൺ സമയത്തെ ഈ വീട്ടിലിരുപ്പ് രസകരമാക്കാൻ ശ്രുതി അടുക്കളച്ചുമരുകൾ തന്നെ ശരണം പ്രാപിച്ചു. രസകരമായ ഡൂഡിലുകൾ ആയിരുന്നു ആദ്യം മനസ്സിൽ. പിന്നെ ചുവട് മാറ്റിപ്പിടിച്ചു. ലഭ്യമായ കറുത്ത നിറത്തിലുള്ള പെയിന്റ് മാത്രം ഉപയോഗിച്ച് മലയാള സിനിമയിലെ ഭക്ഷണവുമായി ബന്ധപ്പെട്ട എക്കാലത്തെയും ഹിറ്റ് ഡയലോഗുകൾ സമന്വയിപ്പിച്ച് ചുവരിൽ വര ആരംഭിച്ചു.\nനാല് മണിക്കൂർ നീണ്ടു നിന്ന പെയിന്റിങിനൊടുവിൽ വീട്ടിലെ അടുക്കളയുടെ മുഖം മിനുക്കിയെടുക്കുകയായിരുന്നു ശ്രുതി ജോയ്. കല്യാണരാമന് എന്ന ചിത്രത്തിലെ ‘ചേട്ടാ കുറച്ച് ചോറിടട്ടേ…’, കിലുക്കത്തിലെ ‘എനിക്ക് വെശക്കണൂ…’, പഞ്ചാബി ഹൗസിലെ ‘ചപ്പാത്തി നഹീ നഹീ ചോര്…സിഐഡി മൂസയിലെ അപ്പോൾ ഇന്ന് വൈറ്റമിൻ സി ഇല്ല?, അമ്മേ പൂമുഖത്തേക്കൊരു ബ്ളാക്ക് ടീ പ്ലീസ് തുടങ്ങിയ ഡയലോഗുകളിലൂടെ അടുക്കളയെ ഒരു അഡാർ അടുക്കളയാക്കി മാറ്റിയിരിക്കുകയാണ് ശ്രുതി.\nEnglish Summary- Lockdown Kitchen Craft


Malayalam News - പാലക്കാട്ട് യൂത്ത് കോൺഗ്രസ് മാർച്ച്: വി.ടി ബൽറാമുൾപ്പടെ അൻപതോളം പേർക്ക് പരുക്ക്; 12 പൊലീസുകാർക്കും പരുക്ക്| VT Balram and Fifty people injured in Youth Congress March | News18 Kerala, Kerala Latest Malayalam News | ലേറ്റസ്റ്റ് മലയാളം വാർത്ത\nപാലക്കാട്ട് യൂത്ത് കോൺഗ്രസ് മാർച്ച്: വി.ടി ബൽറാമുൾപ്പടെ അൻപതോളം പേർക്ക് പരുക്ക്; 12 പൊലീസുകാർക്കും പരുക്ക്\nസംഘർഷത്തിൽ 12 പൊലീസുകാർക്കും പരുക്കേറ്റു (റിപ്പോർട്ട്: പ്രസാദ് ഉടുമ്പശേരി)\nNews18 Malayalam | September 17, 2020, 5:19 PM IST\nപാലക്കാട് നടന്ന യൂത്ത് കോൺഗ്രസ് മാർച്ചിനെ നേരെയുണ്ടായ പൊലീസ് ലാത്തി ചാർജിൽ വിടി ബല്‍റാം എംഎൽഎ ഉൾപ്പടെ അൻപതോളം പേർക്ക് പരുക്കേറ്റു.\nതുടർന്നുണ്ടായ സംഘർഷത്തിൽ 12 പൊലീസുകാർക്കും പരുക്കേറ്റു. വിടി ബലറാം എംഎൽഎ സമരം ഉദ്ഘാടനം ചെയ്യുന്നതിനിടെ ചില പ്രവർത്തകർ സിവിൽ സ്റ്റേഷനിലേക്ക് കയറിയതോടെയാണ് പൊലീസ് ലാത്തി വീശിയത്.\nജലപീരങ്കി പ്രയോഗിച്ചിട്ടും പ്രവർത്തകർ പിരിഞ്ഞ് പോവാതെ വന്നതോടെ സിവിൽ സ്റ്റേഷൻ പരിസരം സംഘർഷഭൂമിയായി.\nവി ടി ബൽറാമിന് പുറമെ യൂത്ത് കോൺഗ്രസ് ജില്ലാ പ്രസിഡണ്ട് ടി. എച്ച് ഫിറോസ് ബാബു, ജില്ലാ ജനറൽ സെക്രട്ടറി വിനോദ് ചെറാട്, ഹക്കീം കൽമണ്ഡപം തുടങ്ങി അൻപതോളം പേർക്ക് പരുക്കേറ്റതായി യൂത്ത് കോൺഗ്രസ് നേതൃത്വം വ്യക്തമാക്കി.\nഇതിനിടെ മന്ത്രി എ കെ ബാലൻ പങ്കെടുത്ത കളക്ടറേറ്റ് യോഗത്തിലേക്ക് ഓടിക്കയറാൻ ശ്രമിച്ച യൂത്ത് കോൺഗ്രസ് പ്രവർത്തകരെ പൊലീസ് അറസ്റ്റ് ചെയ്ത് നീക്കി. ഇവരെ കൊണ്ടുപോയ പൊലീസ് വാഹനം പ്രവർത്തകർ തടയാൻ ശ്രമിച്ചു.\nപിന്നീട് പൊലീസ് വലയം തീർത്താണ് ഇവരെ സ്റ്റേഷനിലേക്ക് കൊണ്ടുപോയത്.\nപരിക്കേറ്റവരെ ജില്ലാ ആശുപത്രിയിൽ പ്രവേശിപ്പിച്ചു. കെടി ജലീൽ രാജി വെക്കുന്നത് വരെ പ്രക്ഷോഭം തുടരുമെന്ന് വി ടി ബല്‍റാം പറഞ്ഞു.\nമാർച്ചിനിടെയുണ്ടായ സംഘർഷത്തിൽ 12 പോലീസുകാർക്കും പരുക്കേറ്റു. എ ആർ ക്യാമ്പിലെയും നോർത്ത്, സൗത്ത് സ്റ്റേഷനുകളിലെയും സിവിൽ പൊലീസ് ഓഫീസർമാർക്കാണ് പരുക്കേറ്റത്.\nയൂത്ത് കോൺഗ്രസ് പ്രവർത്തകരുടെ കല്ലേറിലാണ് ഇവർക്ക് പരുക്കേറ്റതെന്ന് പൊലീസ് പറഞ്ഞു. തലയ്ക്കും മുഖത്തുമാണ് പരിക്കേറ്റത്.\nരണ്ടു പേരുടെ തോളെല്ലിനും പരുക്കേറ്റതായി പൊലീസ് പറയുന്നു. സംഭവവുമായി ബന്ധപ്പെട്ട് ഇരുപത്തിയഞ്ച് പേർക്കെതിരെ കേസെടുത്തിട്ടുണ്ട്.


In 220 days tenure Modi was away for 24 days, News | Irish malayali Pathram Malayalam News paper for Ireland Malayalee\n2014ലെ 24 ദിവസങ്ങളില് മോദി വിദേശ യാത്രയില്; ചെലവുകള് പുറത്തുവിടാന് വിസ്സമ്മതിച്ചു\n: സ്വന്തം ലേഖകന് in General, News, വാര്‍ത്തകള് on March 15, 2015\nന്യൂഡല്‍ഹി: 2014ല് പ്രധാനമന്തി നരേന്ദ്രമോദി ഭരണത്തിലിരുന്ന 220 ദിവസങ്ങളില് 24 ദിവസം അദ്ദേഹം വിദേശത്തായിരുന്നുവെന്ന് വിവരാവകാശ രേഖ. കഴിഞ്ഞവര്‍ഷം മോദി എട്ടു രാജ്യങ്ങളാണ് സന്ദര്‍ശിച്ചത്. അതില് അഞ്ചു ദിവസം അമേരിക്കയിലായിരുന്നു. ബ്രസീല്, ആസ്‌ത്രേലിയ, നേപ്പാള് എന്നീ രാജ്യങ്ങളില് നാലുദിവസവും ജപ്പാനില് മൂന്നുദിവസവും മ്യാന്‍മറില് രണ്ടും ഭൂട്ടാനിലും ഫിജിയിലും ഓരോദിവസവും താമസിച്ചതായും രേഖയില് വ്യക്തമാക്കുന്നു.\nകഴിഞ്ഞവര്‍ഷം നേപ്പാള് മാത്രമാണ് മോദി രണ്ടുതവണ സന്ദര്‍ശിച്ച രാജ്യം. ഓഗസ്റ്റ് മൂന്നുമുതല് അഞ്ചുവരെയും നവംബര് 25 മുതല് 27 വരെയുമാണ് മോദി നേപ്പാളില് താമസിച്ചത്. രണ്ടാമത്തെ സന്ദര്‍ശനം ദക്ഷിണേഷ്യന് രാജ്യങ്ങളുടെ കൂട്ടായ്മയായ സാര്‍ക്ക് ഉച്ചകോടിയില് പങ്കെടുക്കാനായിരുന്നു. നിലവില് മൗറീഷ്യസ്, ശ്രീലങ്ക എന്നീ രാജ്യങ്ങളില് സന്ദര്‍ശനത്തിലാണ് നരേന്ദ്രമോദി. അടുത്തമാസം ഫ്രാന്‍സ്, ജര്‍മനി, കാനഡ എന്നിവിടങ്ങളിലും പ്രധാനമന്ത്രി സന്ദര്‍ശിക്കാനിരിക്കുകയാണ്.\nഎന്നാല്, വിദേശ യാത്രകള്‍ക്കു ചെലവായ തുകയെത്രയെന്ന് പ്രധാനമന്ത്രിയുടെ ഓഫിസ് (പി.എം.ഒ) വെളിപ്പെടുത്താന് തയാറായില്ല. അതേസമയം ആഭ്യന്തരയാത്രകളുടെ ചെലവുവിവരങ്ങള് പി.എം.ഒയുടെ വെബ്‌സൈറ്റില് പ്രസിദ്ധീകരിക്കുന്നുമുണ്ട്. കഴിഞ്ഞവര്‍ഷം 48 ആഭ്യന്തരയാത്രകളാണ് മോദി നടത്തിയത്. അതില് 19 എണ്ണം അനൗദ്യോഗിക യാത്രകളായിരുന്നു.\nNarendra Modi 2015-03-15


അപകടത്തില്‍പ്പെട്ട് വിജനമായ പ്രദേശത്ത് ഒറ്റപ്പെട്ടു; 140 കിലോമീറ്റര് നടത്തം, ജീവന്‍നിലനിര്‍ത്താന് കുടിച്ചത് സ്വന്തം മൂത്രം അപകടത്തില്‍പ്പെട്ട് വിജനമായ പ്രദേശത്ത് ഒറ്റപ്പെട്ടു; 140 കിലോമീറ്റര് നടത്തം, ജീവന്‍നിലനിര്‍ത്താന് കുടിച്ചത് സ്വന്തം മൂത്രം\nJune 24, 2018 4:10 pm\nഅപകടത്തില്‍പ്പെട്ട് വിജനമായ പ്രദേശത്ത് ഒ....\nPublished on September 6, 2017 at 2:07 pm\nഅപകടത്തില്‍പ്പെട്ട് വിജനമായ പ്രദേശത്ത് ഒറ്റപ്പെട്ടു; 140 കിലോമീറ്റര് നടത്തം, ജീവന്‍നിലനിര്‍ത്താന് കുടിച്ചത് സ്വന്തം മൂത്രം\nഅതികഠിനമായ ഒരു അതിജീവനത്തിന്റെ കഥയാണ് ഓസ്‌ട്രേലിയന് സ്വദേശിയും ടെക്‌നീഷ്യനുമായ തോമസ് മേസണിന് പറയാനുള്ളത്. വാഹനാപകടത്തില്‍പ്പെട്ട് വിജനമായ പ്രദേശത്ത് ഒറ്റപ്പെട്ട് പോയിട്ടും തിന്നാനും കുടിക്കാനും ഒന്നും കിട്ടാതെ ഒടുവില് സ്വന്തം മൂത്രം തന്നെ കുടിച്ചാണ് മേസണ് ജീവന് നിലനിര്‍ത്തിയത്.\nഓസ്ട്രേലിയയുടെ അതിര്‍ത്തി പ്രദേശത്ത് ഓരാഴ്ചയ്ക്ക് മുമ്പ് ജോലിയ്ക്കെത്തിയതായിരുന്നു 21 കാരനായ മേസണ്. ഹൈവേയില് നിന്ന് വളരെ അകലെയുള്ള പ്രദേശമാണിത്. ഇവിടത്തെ പണി തീര്‍ത്ത് മടങ്ങുന്നതിനിടെയാണ് മേസണ് അപകടത്തില് പെടുന്നത്.\nതീര്‍ത്തും വിജനമായ റോഡാണ് അതിര്‍ത്തി പ്രദേശ ഭാഗങ്ങളിലേത്. റോഡില് കുറുകെയെത്തിയ ഒട്ടക കൂട്ടത്തെ ഇടിക്കാതെ കാര് വെട്ടിക്കാന് ശ്രമിക്കുന്നതിനിടെയായിരുന്നു അപകടം. ഭാഗ്യം കൊണ്ട് പരിക്കേല്‍ക്കാതെ രക്ഷപ്പെട്ടെങ്കിലും കാര് പിന്നീട് സ്റ്റാര്‍ട്ടായില്ല. മറ്റ് മാര്‍ഗമൊന്നുമില്ലാതെ മേസണ് നടന്നു തുടങ്ങി.\nഏറ്റവും അടുത്ത ടൗണില് നിന്നും 150 കിലോമീറ്റര് അകലെയായിരുന്നു മേസനപ്പോള്. രണ്ട് ദിവസം നീളുന്ന നടത്തം. ഒടുവില് അടുത്ത പട്ടണത്തിലെത്തുമ്പോള് മേസണ് നടന്നു പിന്നിട്ടത് 140 കിലോമീറ്ററുകളായിരുന്നു.\nകാറില് ആകെയുണ്ടായിരുന്ന കുറച്ച് വസ്ത്രങ്ങളും ഒരു ടോര്‍ച്ചും കയ്യിലെടുത്തായിരുന്നു നടത്തം. നടന്നു തുടങ്ങുമ്പോള് ഇത്രയും നടക്കേണ്ടി വരുമെന്ന് കരുതിയില്ലെന്ന് മേസണ് പിന്നീട് മാധ്യമങ്ങളോട് പറഞ്ഞു.\nഫോണിന് സിഗ്‌നല് ഇല്ലാതിരുന്നത് മേസണിനെ തീര്‍ത്തും ഒറ്റപ്പെടുത്തി. വീട്ടുകാരുമായി പോലും ബന്ധപ്പെടാന് കഴിഞ്ഞില്ല. നടക്കുന്നതിനിടയില് പലപ്പോഴും യാത്ര ഉപേക്ഷിച്ചാലോന്ന് ആലോചിച്ചതായി അയാള് പറഞ്ഞു. വഴിയിലൊരു വാട്ടര് ടാങ്കില് നിന്ന് കുറച്ചു വെള്ളം കിട്ടിയെങ്കിലും അത് അല്‍പാശ്വാസം മാത്രമാണ് നല്‍കിയത്. തുടര്‍ന്നായിരുന്നു മൂത്രത്തെ ആശ്രയിച്ചത്.\nയാത്രക്കാര് അധികം സഞ്ചരിക്കാത്ത വഴിയായതു കൊണ്ട് ആരെയെങ്കിലും കണ്ടു മുട്ടുമെന്ന മേസണിന്റെ പ്രതീക്ഷയും നഷ്ടമായി. ഒടുവില് രണ്ട് പൊലീസുകാരാണ് മേസണെ കണ്ടെത്തുന്നത്. നിര്‍ജലീകരണം സംഭവിച്ച് അപകടാവസ്ഥയിലായ മേസണ് ഇപ്പോള് ആശുപത്രിയില് ചികിത്സയിലാണ്.


കേരളം; കൊവിഡ് 19 രോഗികള് പതിനായിരത്തിലേക്ക്, ആശങ്കയായി തലസ്ഥാനം | covid 19 patients to ten thousand in Kerala\nകേരളം; കൊവിഡ് 19 രോഗികള് പതിനായിരത്തിലേക്ക്, ആശങ്കയായി തലസ്ഥാനം\nFirst Published 16, Jul 2020, 11:59 AM\nആശങ്കകളേറ്റി തലസ്ഥാനത്ത് കൊവിഡ്19 രോഗികളുടെ എണ്ണത്തില് വന്‍വര്‍ദ്ധനവ്. ജില്ലയില് മാത്രം രോഗികളുടെ എണ്ണം ആയിരത്തോട് അടുക്കുന്നു. രോഗികളുടെ എണ്ണം കുതിച്ചുയരുന്ന സാഹചര്യത്തിൽ പ്രതിരോധത്തിന്‍റെ അടുത്ത ഘട്ടത്തിലേക്ക് കടക്കുകയാണ് സർക്കാർ. അതോടൊപ്പം സ്വകാര്യമേഖലയെ കൂടി സഹകരിപ്പിച്ച് കൊണ്ട് കൊവിഡ് സെന്‍ററുകളുടെ എണ്ണം കൂട്ടാനുള്ള ശ്രമങ്ങളും നടക്കുന്നു. സംസ്ഥാനത്ത് ഏറ്റവും കൂടുതല് രോഗികളുള്ളതും തലസ്ഥാനത്താണ്. അതോടൊപ്പം മലപ്പുറം, ആലപ്പുഴ, എറണാകുളം, പത്തനംതിട്ട ജില്ലകളിലും രോഗികളുടെ എണ്ണത്തില് ക്രമാധീതമായ വര്‍ദ്ധനവാണ് രേഖപ്പെടുത്തുന്നത്. ചിത്രങ്ങള്: മില്‍ട്ടന് പി ടി , ക്യാമറ : FUJIFILM X100V\nസംസ്ഥാനത്ത് ഇതുവരെയായി 9,553 രോഗികളാണ് ഉള്ളത്. ഇതില് 4,880 പേര് സജീവ രോഗബാധിതരാണ്. 4,634 പേര്‍ക്ക് സംസ്ഥാനത്ത് ഇതുവരെയായി രോഗം ഭേദമായി. 35 പേര്‍ക്ക് ജീവന് നഷ്ടമായി.\nനിലവിൽ സംസ്ഥാനത്ത് കോവിഡ് രോഗികളുടെ എണ്ണം ഏറ്റവും കൂടുതലുളള ജില്ലയാണ് തിരുവനന്തപുരം. തലസ്ഥാനത്ത് 919 രോഗികളാണ് ഉള്ളത്. ഇതുവരെയായി ജില്ലയില് ആറ് പേര്‍ക്ക് ജീവന് നഷ്ടമായി.\nഇന്നലെ മാത്രം തിരുവനന്തപുരത്ത് 157 പേര്‍ക്കാണ് കൊവിഡ് 19 സ്ഥിരീകരിച്ചത്. സംസ്ഥാനത്തെ ഒരു ജില്ലയില് ഒരു ദിവസം ഏറ്റവും കൂടുതല് രോഗികളുണ്ടാകുന്നതും തിരുവനന്തപുരത്താണ്.\nരോഗം സ്ഥിരീകരിച്ച 157 പേരില് 130 പേര്‍ക്കും സമ്പര്‍ക്കത്തിലൂടെയാണ് രോഗബാധയുണ്ടായതെന്നും ആശങ്കപ്പെടുത്തുന്നു. ഇന്നലെ ജില്ലയില് 11 പേര്‍ക്കാണ് രോഗമുക്തി ഉണ്ടായത്.\nജില്ലയില് കൊവിഡ് ചികിത്സക്കായി 1000 കിടക്കകളുള്ള അത്യാധുനിക സൗകര്യങ്ങളുള്ള തയ്യാറാക്കാനും തീരുമാനമായി. ആദ്യഘട്ടമെന്ന നിലയില് കാര്യവട്ടം ഗ്രീന് ഫീല്‍ഡ് സ്റ്റേഡിയവും പരിസരവുമാണ് കൊവിഡ് ഫസ്റ്റ് ലൈന് ട്രീറ്റ്‌മെന്‍റ് സെന്‍ററാക്കുന്നതെന്ന് മുഖ്യമന്ത്രി അറിയിച്ചു.\nതിരുവനന്തപുരം മെഡിക്കൽ കോളേജും ജനറൽ ആശുപത്രിയും നിറ‍ഞ്ഞു കഴിഞ്ഞു. വർക്കല എസ്ആർ കോളേജ് അടക്കം നഗരത്തിന് പുറത്തുളള ചികിത്സാ കേന്ദ്രങ്ങളിലേക്കും ദിനംതോറും കൂടുതൽ രോഗികൾ എത്തുകയാണ്.\nരോഗപ്പകർച്ച കൂടുതലുളള വാർഡുകളിൽ പ്രഥമഘട്ട ചികിത്സാ കേന്ദ്രങ്ങൾ ഒരുക്കാനുളള തയ്യാറെടുപ്പുകളിലാണ് അധികൃതർ. ആദ്യപടിയായി പൂന്തുറയിലും ബീമാപളളിയിലുമാണ് പ്രഥമഘട്ട ചികിത്സാ കേന്ദ്രം സജ്ജമായത്.\nദിവസവും നൂറും ഇരുന്നൂറും കേസുകൾ പുതുതായി റിപ്പോർട്ട് ചെയ്യപ്പെടുന്ന സാഹചര്യത്തിലാണ് ജില്ലയിലെ ചികിത്സാ സൗകര്യം വിപുലപ്പെടുത്താനായി കാര്യവട്ടം ഗ്രീൻഫീൽഡ് സ്റ്റേഡിയം ഏറ്റെടുത്തത് കൊവിഡ് ഫസ്റ്റ് ലൈന് ട്രീറ്റ്‌മെന്‍റ് സെന്‍ററാക്കാന് സര്‍ക്കാര് തീരുമാനിച്ചു.\nആദ്യഘട്ടത്തിൽ 300 പേർക്കായിരിക്കും ഇവിടെ ചികിത്സ ഒരുക്കുക. രണ്ട് ദിവസത്തിൽ കേന്ദ്രം സജ്ജമാകുമെന്ന് അധികൃതര് അറിയിച്ചു. കൺവൻഷൻ സെന്‍ററാണ് ആദ്യം കോവിഡ് ആശുപത്രിയാക്കി മാറ്റുക.\nരോഗികളുടെ എണ്ണം കൂടുന്നതനുസരിച്ച് സ്റ്റേഡിയത്തിന്‍റെ മറ്റ് സ്ഥലങ്ങളും ചികിത്സയ്ക്ക് സജ്ജമാക്കും. മറ്റ് ആരോഗ്യ പ്രശ്നങ്ങൾ ഇല്ലാത്തവരെയായിരിക്കും ഇവിടെ ചികിത്സിക്കുക. ദിവസത്തിൽ രണ്ട് തവണ ഡോക്ടർമാരെത്തി പരിശോധന നടത്തും.\nകാര്യവട്ടം ഗ്രീൻഫീൽഡ് സ്റ്റേഡിയത്തിന് സമീപത്തെ കൺവെൻഷൻ സെന്‍റില് പ്രഥമഘട്ട കൊവിഡ് ചികിത്സാ കേന്ദ്രമാക്കുന്ന ജോലികൾ ആരംഭിച്ചു. വലിയ ഹാളിനെ രണ്ടായി തിരിച്ച് സ്ത്രീകൾക്കും പുരുഷന്മാർക്കും രണ്ടു വിഭാഗങ്ങളായാണ് താമസം സജ്ജമാക്കിയിട്ടുള്ളത്.\nസുരക്ഷയുടെ ഭാഗമായി ഹാളിന് അകത്തും പുറത്തും നിരീക്ഷണ ക്യാമറകൾ സ്ഥാപിക്കും. പൊലീസിനാകും ഈ കേന്ദ്രത്തിന്‍റെ സുരക്ഷാ ചുമതല. അന്തേവാസികൾക്ക് വേണ്ടി ടി.വി സൗകര്യം അടക്കമുള്ളവ ഇവിടെ ഉണ്ടാകും.\nഎയർകണ്ടീഷൻ ചെയ്ത ഹാളിലാണ് താമസ സൗകര്യം ഒരുക്കിയിരിക്കുന്നത്. വരും ദിവസങ്ങളിൽ ഇവിടേക്ക് കോവിഡ് രോഗികളെ എത്തിച്ചുത്തുടങ്ങുമെന്ന് അധികൃതർ അറിയിച്ചു.\nസമ്പര്‍ക്കം മൂലം ഏറ്റവും കൂടുതല് രോഗികളുള്ളത് മാണിക്യവിളാകം, പുത്തന്‍പള്ളി, പൂന്തുറയിലും പരിസരപ്രദേശങ്ങളിലുമാണ്.7പേരുടെ ഉറവിടം അറിയില്ല. അഞ്ച് ആരോഗ്യപ്രവര്‍ത്തകര്‍ക്കും രോഗബാധയുണ്ടായി.\nരോഗികളുടെ എണ്ണം കൂടുന്നതിനാല് അവര്‍ക്ക് മികച്ച ചികിത്സ നല്‍കാന് പൂന്തുറ സെന്‍റ് തോമസ് സ്‌കൂളില് താല്‍ക്കാലിക ആശുപത്രി സജ്ജമാക്കി.\nകൊവിഡ് 19 വൈറസ് ബാധ പടര്‍ന്ന് പിടിക്കൂന്നതിനിടെ ഡെങ്കിപ്പനി പോലുള്ള പകര്‍ച്ചവ്യാധികളും റിപ്പോര്‍ട്ട് ചെയ്യാനുള്ള സാധ്യതയുമുണ്ട്. ജില്ലയില് ഇത് വരെ 32 പേര്‍ക്ക് ഡെങ്കിപ്പനി സ്ഥിരീകരിച്ചു. 15 പേരുടെ ഫലം വരാനുണ്ട്.\nതീരമേഖല കേന്ദ്രീകരിച്ച് കൂടുതൽ കോവിഡ് രോഗികളും അതോടൊപ്പം കൂടുതല് ക്ലസ്റ്ററുകളും ഉണ്ടാകുന്നത് ആശങ്കയേറ്റുന്നു. വിഴിഞ്ഞം മേഖലയിൽ അൻപതിലേറെ കേസുകളാണ് കഴിഞ്ഞ ഒരാഴ്ചക്കിടെ സ്ഥിരീകരിച്ചത്.\nവിഴിഞ്ഞം, ബീമാപളളി മേഖലകളിൽ ഓരോ പ്രഥമഘട്ട ചികിത്സാകേന്ദ്രങ്ങൾ ഉടൻ തുറക്കും. പൂന്തുറ, മാണിക്യവിളാകം, പുത്തൻപളളി, വലിയതുറ, ബീമാപളളി തുടങ്ങിയ മേഖലകളിലായി 350 ലേറെ പേർക്കാണ് ഇതുവരെ കോവിഡ് ബാധിച്ചത്.\nവിഴിഞ്ഞം കോട്ടപ്പുറം, പുല്ലുവിള, പെരുമാതുറ, അഞ്ചുതെങ്ങ് അടക്കം ജില്ലയിലെ മറ്റ് തീരദേശ മേഖലകളിലും കേസുകൾ ഉയരുകയാണ്. പൂന്തുറ മേഖലയിലെ മത്സ്യത്തൊഴിലാളികളിൽ പലരും വിഴിഞ്ഞത്ത് നിന്നാണ് കടലിൽ പോകാറ്.\nഇക്കൂട്ടത്തിൽ രണ്ട് പേർക്ക് രണ്ടാഴ്ച മുൻപ് കോവിഡ് സ്ഥിരികരിച്ചിരുന്നു. വിഴിഞ്ഞത്തെ മത്സ്യത്തൊഴിലാളികൾക്ക് കോവിഡ് പരിശോധന നടത്തണമെന്ന് ആ സമയത്ത് ആവശ്യമുയർന്നെങ്കിലും കാര്യമായ പരിശോധനകൾ ഉണ്ടായില്ല.\nഎന്നാൽ പൂന്തുറയിൽ രോഗവ്യാപനം കൂടിയതിന് ശേഷമാണ് ഇവിടെ പരിശോധന ശക്തമാക്കിയതും കൂടുതൽ കേസുകൾ കണ്ടെത്തിയതും. ജനസാന്ദ്രത കൂടിയതിനാൽ തീരദേശത്ത് കോവിഡ് വ്യാപനം വളരെ വേഗത്തിലാണ്.\nവെങ്ങാനൂർ അടക്കം തീരദേശത്തിന്‍റെ സമീപ പ്രദേശങ്ങളിലും കോവിഡ് പടരുന്നുണ്ട്. വെങ്ങാനരിൽ ഇതുവരെ 11 പേർക്ക് കോവിഡ് സ്ഥിരീകരിച്ചു രോഗികളുടെ എണ്ണം ഉയരുന്ന പശ്ചാത്തലത്തിലാണ് പൂന്തുറയിലേത് പോലെ പ്രഥമഘട്ട ചികിത്സാകേന്ദ്രം ബീമാപളളിയിലും വിഴിഞ്ഞത്തും സ്ഥാപിക്കാൻ തീരുമാനിച്ചത്.\nഎന്നാൽ വിഴിഞ്ഞത്ത് ഇതിനായി സ്ഥലം കണ്ടെത്തുന്നതേയുളളൂ. തീരദേശത്ത് പ്രത്യേകശ്രദ്ധ പതിപ്പിക്കാതിരുന്നാൽ പ്രത്യാഘാതം പൂന്തുറയ്ക്ക് സമാനമാകും. വിഴിഞ്ഞവും പൂന്തുറയെ പോലെ ജനസാന്ദ്രതയേറിയ പ്രദേശമായതിനാല് പുതിയ ക്ലസ്റ്ററുകള് രൂപപ്പെടാനുള്ള സാധ്യതയും ഏറെയാണ്.\nഅതിനിടെ സംസ്ഥാനത്ത് രോഗികള് മെഡിക്കൽ കോളജ് ആശുപത്രികള്‍ക്ക് പുറത്ത് രോഗികളെ ചികിത്സിക്കാന് തയ്യാറല്ലെന്ന മെഡിക്കല് പിജി അസോസിയേഷന്‍റെ നിലപാട് വിവാദമായി.\nമെഡിക്കൽ കോളജ് ആശുപത്രികള്‍ക്ക് പുറത്തുള്ള കൊവി‍ഡ് ഡ്യൂട്ടി എടുക്കില്ലെന്നാണ് മെഡിക്കല് പിജി അസോസിയേഷന് അറിയിച്ചത്. ഇതോടെ മെഡിക്കല് കോളജ് ആശുപത്രികളില് നിന്നുള്ള ഡോക്ടര്‍മാരെ വിന്യസിച്ചുകൊണ്ട് ഫസ്റ്റ് ലൈൻ ട്രീറ്റ്മെന്‍റ് സെന്‍ററുകള് നടത്താനുള്ള സര്‍ക്കാര് നീക്കം പാളുകയാണ്.\nആരോഗ്യവകുപ്പിലെ ഡോക്ടര്‍മാര് വിമാനത്താവളങ്ങളിലും അതിര്‍ത്തികളിലുമടക്കം ജോലി ചെയ്യുമ്പോഴാണ് പിജി അസോസിയേഷന്‍റെ ഈ തീരുമാനം. രോഗികളുടെ എണ്ണം കുത്തനെ കൂടിയതോടെ രോഗ ലക്ഷണങ്ങളില്ലാത്തവരേയും ചെറിയ ലക്ഷണങ്ങളുള്ളവരേയും ഫസ്റ്റ് ലൈന് ട്രീറ്റ്മെന്‍റ് കേന്ദ്രങ്ങളിലേക്കാണ് മാറ്റുന്നത്.\nഇവിടങ്ങളില് മെഡിക്കല് കോളജ് ആശുപത്രികളിൽ നിന്നുള്ള ഡോക്ടര്‍മാരെക്കൂടി ഉൾപ്പെടുത്തി ചികില്‍സ നല്‍കാനാണ് സര്‍ക്കാര് തീരുമാനിച്ചത്.\nവിവിധ മെഡിക്കല് കോളജുകളിലായി 3000 ത്തിലേറെ പിജി വിദ്യാര്‍ഥികള് സംസ്ഥാനത്ത് പഠിക്കുന്നുണ്ട്. ഇവരുടെ കൂടി സേവനം ഉപയോഗപ്പെടുത്താനും സര്‍ക്കാര് നിര്‍ദേശിച്ചു.\nകൊവിഡ് ഇതര ചികില്‍സകള് നിയന്ത്രിതമായി മാത്രമേ നടക്കുന്നുളളൂ എന്നതിനാല് പിജി വിദ്യാര്‍ഥികള് താരതമ്യേന തിരക്കൊഴിഞ്ഞ അവസ്ഥയിലാണെന്നതും സര്‍ക്കാര് കണക്കിലെടുത്തു.\nഇതനുസരിച്ച് കൂടുതല് സമ്പര്‍ക്ക രോഗികള് ഉള്ള തിരുവനന്തപുരത്ത് മെഡിക്കല് കോളജില് നിന്നുള്ള പിജി ഡോക്ടര്‍മാരെ നിയോഗിച്ചെങ്കിലും ആരും ഡ്യൂട്ടിക്കെത്തിയില്ല.\nവിമാനത്താവളങ്ങളിലും ജില്ല അതിര്‍ത്തികളിലും തീവ്രബാധിത മേഖലകളിലുമടക്കം ജോലി എടുക്കുന്ന ആരോഗ്യ വകുപ്പിലെ ഡോക്ടര്‍മാര് ഇതിനെതിരെ രംഗത്തെത്തി. പി ജി അസോസിയേഷന്‍റെ നിലപാട് അംഗീകരിക്കാനാകില്ലെന്നും ചര്‍ച്ച നടത്തുമെന്നും മെഡിക്കൽ വിദ്യാഭ്യാസ ഡയറക്ടര് വ്യക്തമാക്കി.


supplyco starting online shopping | സപ്ലൈകോ ഓണ്‍ലൈന് കച്ചവടം തുടങ്ങി - Financialviews.in\nസപ്ലൈകോ ഓണ്‍ലൈന് കച്ചവടം തുടങ്ങി\nതിരുവനന്തപുരം:5കിലോമീറ്ററിനു 30 രൂപ ഡെലിവറി ചാര്‍ജ് ഈടാക്കി സപ്ലൈകോ, അരി ഉള്‍പ്പെടെയുള്ള നിത്യോപയോഗ വസ്തുക്കളുടെ ഓണ്‍ലൈന് കച്ചവടം തുടങ്ങി. കോവിഡ് കാലത്തു സാധനം വാങ്ങാനുള്ള പ്രയാസം പരിഗണിച്ചാണു പദ്ധതി. കോഴിക്കോട്, തൃശൂര്, എറണാകുളം, കൊല്ലം, തിരുവനന്തപുരം, പത്തനംതിട്ട ജില്ലകളിലായി സപ്ലൈകോ മാള് അടക്കം 21 വില്‍പനശാലകളില് നിന്നാണ് ആദ്യഘട്ടം ആരംഭിച്ചത്. ഇതിനായി 19 കമ്പനികളെ തിരഞ്ഞെടുത്തു.\n48 സ്ഥാപനങ്ങള് താല്‍പര്യപത്രം നല്‍കിയിരുന്നു. കമ്പനികളുടെ ആപ്പില് സപ്ലൈകോ വിലയ്ക്കു സാധനങ്ങള് ഒാര്‍ഡര് ചെയ്യാം. ഓരോ ഒാണ്‍ലൈന് കമ്പനിക്കും നിശ്ചിത വില്‍പനശാലകള് അനുവദിച്ചിട്ടുണ്ട്.5കിലോമീറ്ററിനു മുകളിലേക്കുള്ള സര്‍വീസിന് ഓരോ കിലോമീറ്ററിനും നിശ്ചിത തുക ഈടാക്കാമെങ്കിലും പരമാവധി 60 രൂപയേ ഈടാക്കാവൂ എന്നാണു വ്യവസ്ഥ. കോര്‍പറേഷനു സാമ്പത്തിക ബാധ്യതയില്ലെന്ന് അധികൃതര് പറഞ്ഞു. വില്‍പനയും പ്രതികരണവും അടിസ്ഥാനമാക്കി മറ്റു ജില്ലകളിലേക്കും വ്യാപിപ്പിക്കും.\nRead more topics: # supplyco, # സപ്ലൈകോ,


Kerala High Court Archives - Media Mangalam\nതിരുവനന്തപുരം: പൊതുമേഖലാ സ്ഥാപനമായ കെഎസ്ആർടിസി യുടെ വരുമാനം കവരുന്ന സമാന്തര സർവീസുകൾക്കെതിരെ കർശന നടപടി എടുക്കണമെന്ന് കേരളം ഹൈക്കോടതി. ഇത് സംബന്ധിച്ച് എന്ത് നടപടി സ്വീകരിച്ചുവെന്ന് ഈ…\nവിജയ് ബാബു ഹൈക്കോടതിയിൽ മുൻ‌കൂർ ജാമ്യാപേക്ഷ നൽകി; അപേക്ഷ ഇന്ന് പരിഗണിച്ചേക്കും\nകൊച്ചി: പുതുമുഖ നടിയെ പീഡിപ്പിച്ച കേസിലെ പ്രതിയും നടനും നിർമാതാവുമായ വിജയ് ബാബു ഹൈക്കോടതിയിൽ മുൻ‌കൂർ ജാമ്യാപേക്ഷ നൽകി. മുൻ‌കൂർ ജാമ്യാപേക്ഷ കോടതി ഇന്ന് പരിഗണിച്ചേക്കും. വിജയ്…\nവിവാഹവാഗ്ദാനം നൽകി പീഡനം; യുവാവിന് മൂന്ന് വര്‍ഷം തടവും പിഴയും; ശിക്ഷ കുറഞ്ഞെന്ന് ആരോപിച്ച് വനിതാ ഡോക്ടർ ഹൈക്കോടതിയിലേക്ക്\nകൊച്ചി: വനിതാ ഡോക്ടറെ വിവാഹ വാഗ്ദാനം നൽകി പീഡിപ്പിച്ച കേസിൽ യുവാവിന് മൂന്ന് വര്‍ഷം തടവും പിഴയും ശിക്ഷ. എറണാകുളം സി ജെ എം കോടതിയുടെയാണ് വിധി.…\nസഹോദരിമാരെ പീഡിപ്പിച്ചെന്ന ആരോപണം വ്യാജം; കോടതി വെറുതെ വിട്ടു; സഹോദരങ്ങൾക്ക് റെസിഡൻസ് അസോസിയേഷൻ വിലക്ക്; വീട്ടിൽ കയറിയാൽ കൊല്ലുമെന്നടക്കം ഭീഷണിയും\nകൊച്ചി: സ്വന്തം സഹോദരിമാരെ പീഡനത്തിനിരയാക്കിയെന്ന് ആരോപിച്ച് സഹോദരങ്ങൾക്ക് എതിരെ പോക്‌സോ കേസെടുത്ത സംഭവം വ്യാജമാണെന്ന് കണ്ടെത്തൽ. ഹൈക്കോടതിയുടെ നിർദേശപ്രകാരം ക്രൈംബ്രാഞ്ച് നടത്തിയ അന്വേഷണത്തിലാണ് കേസ് കെട്ടിച്ചമച്ചതാണെന്ന് കണ്ടെത്തിയത്.…\nആഡംബര വാഹനങ്ങളുടെ ഇൻഷുറൻസ് അടക്കാൻ ചോറ്റാനിക്കര സ്വദേശിയിൽ നിന്നും സ്വർണം തട്ടിയെടുത്തു; ക്ലീനിങ് ലോഷൻ കുടിപ്പിച്ചു; ഗർഭം അലസിപ്പിക്കാൻ ക്രൂരപീഡനം, സംസാരശേഷി നഷ്ടപ്പെട്ടു; കാനഡയിലെ ഭർതൃപീഡന കേസ് സിബിഐക്ക് കൈമാറി ഹൈക്കോടതി\nതൃശൂർ: കാനഡയിൽ ഭർത്താവിന്റെ ക്രൂര പീഡനത്തിനിരയായ മലയാളി യുവതിയുടെ കേസ് സിബിഐ അന്വേഷിക്കും. പോലീസ് അന്വേഷിച്ചിരുന്ന കേസ് ഹൈക്കോടതിയുടെ നിർദേശപ്രകാരമാണ് സിബിഐ ഏറ്റെടുത്തത്. 2020ലാണ് ചോറ്റാനിക്കര സ്വദേശിയായ…\nകണ്ണൂര് സര്‍വകലാശാല ബോര്‍ഡ് ഓഫ് സ്റ്റഡീസ് അംഗങ്ങളുടെ നിയമനം; ഹൈക്കോടതി സിംഗിൾ ബെഞ്ച് ഉത്തരവ് ഡിവിഷൻ ബെഞ്ച് റദ്ദാക്കി\nകൊച്ചി: കണ്ണൂർ സർവകലാശാല ബോർഡ് ഓഫ് സ്റ്റഡീസ് അംഗങ്ങളുടെ നിയമനം ഹൈക്കോടതി ഡിവിഷൻ ബെഞ്ച് റദ്ദാക്കി. ചാൻസിലറായ ഗവർണറുടെ അനുമതിയില്ലാത്ത നിയമനം ചട്ടവിരുദ്ധമാണെന്ന് ആണ് ഹൈക്കോടതി വ്യക്തമാക്കിയത്.…\nപത്തുവയസുകാരി ജന്മം നൽകിയ കുഞ്ഞിന്റെ രക്ഷകർതൃത്വം സർക്കാരിന്; കുട്ടിയുടെ സിസേറിൻ നടത്തിയത് പ്രത്യേക മെഡിക്കൽ ബോർഡിന്റെ നിർദ്ദേശത്തോടെ; പിതാവിന്റെ ക്രൂരപീഡനത്തിനിരയായ പെൺകുട്ടിയുടെ ഭാവി ചോദ്യചിഹ്നം ആകുമ്പോൾ\nകോഴിക്കോട്: കേരള മനസാക്ഷിയെ ഞെട്ടിച്ച സംഭവമായിരുന്നു കഴിഞ്ഞ ദിവസം കേരളത്തിൽ അരങ്ങേറിയത്. സ്വന്തം പിതാവിന്റെ ക്രൂര പീഡനത്തിനിരയായ പത്തുവയസുകാരി പ്രസവിച്ച സംഭവം ഞെട്ടലോടു കൂടി തന്നെയാണ് കേരള…\nസിനിമ ലൊക്കേഷനുകളില് ആഭ്യന്തര പരാതി പരിഹാര സംവിധാനം വേണം; ഹൈക്കോടതി\nസിനിമ ലൊക്കേഷനുകളില് ആഭ്യന്തര പരാതി പരിഹാര സംവിധാനം വേണമെന്ന് ഹൈക്കോടതി. സ്ത്രീകളുടെ പരാതി പരിഹരിക്കാന് സമിതി വേണമെന്ന് ഹൈക്കോടതി ഉത്തരവിട്ടു. ഡബ്ല്യുസിസിയുടെ ഹര്‍ജിയിലാണ് ഹൈക്കോടതിയുടെ ഉത്തരവ്. സ്ത്രീകള്‍ക്കെതിരായ…\nദീപുവിന്റെ കൊലപാതകം; സിപിഎം പ്രവർത്തകരുടെ ജാമ്യം പരിഗണിക്കുന്നതിന് ഹൈക്കോടതിയുടെ സ്റ്റേ\nകൊച്ചി: കിഴക്കമ്പലത്ത് ട്വന്റി 20 പ്രവർത്തകനായിരുന്ന ദീപുവിനെ കൊലപ്പെടുത്തിയ കേസിൽ സിപിഎം പ്രവർത്തകരുടെ ജാമ്യ ഹർജി പരിഗണിക്കുന്നത് ഹൈക്കോടതി സ്റ്റേ ചെയ്തു. കോടതി മാറ്റം ആവശ്യപ്പെട്ട് ദീപുവിന്‍റെ…


ന്യൂയോര്‍ക്ക്: അമേരിക്കന് നഗരമായ ഇന്ത്യാനപോളിസില് ഉണ്ടായ വെടിവെപ്പില് മരിച്ചവരില് നാല് ഇന്ത്യന് വംശജരും. നാല് പേരും സിഖ് സമുദായത്തില്‍പ്പെട്ടവരാണ്. ആക്രമണത്തില് ആകെ എട്ടു പേര് കൊല്ലപ്പെട്ടിരുന്നു. ഒട്ടേറെ പേര്‍ക്ക് പരിക്കേല്‍ക്കുകയും ചെയ്തു.\nഇന്ത്യാനപോളിസ് അന്താരാഷ്ട്ര വിമാനത്താവളത്തിന് സമീപത്തെ ഫെഡ് എക്‌സ് വ്യാപാരകേന്ദ്രത്തിലാണ് വെടിവെപ്പുണ്ടായത്. ഇവിടെ ജോലി ചെയ്യുന്നവരില് 90 ശതമാനത്തോളം പേര് ഇന്ത്യന് വംശജരാണ്.\nഇന്ത്യാന സ്വദേശിയായ പത്തൊമ്പതുകാരന് ബ്രണ്ടന് സ്‌കോട്ട് ആണ് വെടിയുതിര്‍ത്തത്. ഇയാള് പിന്നീട് ആത്മഹത്യ ചെയ്തു. ഇതോടെ സംഭവത്തില് മരിച്ചവരുടെ എണ്ണം ഒന്‍പതായി. ആക്രമണത്തില് മരിച്ചവരുടെ പേരുവിവരങ്ങള് ഇന്ത്യാനപോളിസ് പൊലീസ് ഇതുവരെ പുറത്തുവിട്ടിട്ടില്ല. സംഭവത്തില് അമേരിക്കന് പ്രസിഡന്റ ജോ ബൈഡനും വൈസ് പ്രസിഡന്റ് കമല ഹാരിസും അനുശോചനം അറിയിച്ചു. വാഷിംഗ്ടണിലുള്ള ഇന്ത്യന് എംബസിയും സംഭവത്തില് അനുശോചനം രേഖപ്പെടുത്തി. ഓരോ വര്‍ഷവും നാല്പതിനായിരത്തിലേറെ പേരാണ് അമേരിക്കയില് വെടിവെപ്പില് മരിക്കുന്നതെന്ന് കണക്കുകള് പറയുന്നു.\nകഴിഞ്ഞ മാസം അവസാനം കാലിഫോര്‍ണിയയില് സമാനമായ സംഭവം അരങ്ങേറിയിരുന്നു. കുട്ടികള് ഉള്‍പ്പെടെ നാലുപേരാണ് വെടിവെയ്പില് കൊല്ലപ്പെട്ടത്. മാര്‍ച്ച് 22ന് കൊളറാഡോയില് നടന്ന വെടിവെയ്പില് 10 പേര്‍ക്കാണ് ജീവന് നഷ്ടമായത്.\n4 Sikhs mass shooting us killing


Labour Issuies in Reliance JIO Kerala | ഓഫ് എടുക്കാതെ ഘടികാര സമയത്തിൽ ജോലി ചെയ്യണമെന്ന തിട്ടൂരവുമായി റിലയൻസ് ജിയോ; എട്ടുമണിക്ക് ജോലിക്ക് എത്തി അഞ്ചു മണിക്ക് ജോലി അവസാനിപ്പിക്കും എന്നു തീർത്തു പറഞ്ഞ് തൊഴിലാളികളും; വരിക്കാരുടെ എണ്ണം 30 കോടി കടന്ന് അതിവേഗം കുതിക്കുന്ന മുകേഷ് അംബാനിയുടെ ടെലിക്കോം കമ്പനിയിൽ തൊഴിലാളി നിയമങ്ങൾക്ക് പുല്ലുവില; ജീവനക്കാരെ മാറ്റാതെ ഏജൻസി മാറ്റി ഗ്രാറ്റിവിറ്റി നൽകാതിരിക്കാനും നീക്കം; കടുത്ത അമർഷത്തോടെ കേരളത്തിലെ തൊഴിലാളികൾ; തർക്കം മൂത്താൽ ജിയോ സേവനങ്ങൾ തടസപ്പെട്ടേക്കും - MarunadanMalayalee.com\nഓഫ് എടുക്കാതെ ഘടികാര സമയത്തിൽ ജോലി ചെയ്യണമെന്ന തിട്ടൂരവുമായി റിലയൻസ് ജിയോ; എട്ടുമണിക്ക് ജോലിക്ക് എത്തി അഞ്ചു മണിക്ക് ജോലി അവസാനിപ്പിക്കും എന്നു തീർത്തു പറഞ്ഞ് തൊഴിലാളികളും; വരിക്കാരുടെ എണ്ണം 30 കോടി കടന്ന് അതിവേഗം കുതിക്കുന്ന മുകേഷ് അംബാനിയുടെ ടെലിക്കോം കമ്പനിയിൽ തൊഴിലാളി നിയമങ്ങൾക്ക് പുല്ലുവില; ജീവനക്കാരെ മാറ്റാതെ ഏജൻസി മാറ്റി ഗ്രാറ്റിവിറ്റി നൽകാതിരിക്കാനും നീക്കം; കടുത്ത അമർഷത്തോടെ കേരളത്തിലെ തൊഴിലാളികൾ; തർക്കം മൂത്താൽ ജിയോ സേവനങ്ങൾ തടസപ്പെട്ടേക്കും\nMay 07, 201901:44 PM IST Permalink\nതിരുവനന്തപുരം: ഘടികാരത്തിനനുസരിച്ച് സാങ്കേതിക തൊഴിലാളികളോട് 24 മണിക്കൂറും ജോലി ചെയ്യാൻ ആവശ്യപ്പെട്ട റിലയൻസ് ജിയോയുടെ തീരുമാനം വിവാദമാകുന്നു. 24 മണിക്കൂറും ജോലി ചെയ്ത ശേഷം ഓഫ് എടുത്ത തൊഴിലാളികളോട് പിറ്റേദിവസം വീണ്ടും ജോലിക്കിറങ്ങാൻ ആവശ്യപ്പെട്ട തീരുമാനമാണ് വിവാദമാകുന്നത്. എന്നാൽ രാവിലെ എട്ടുമണിക്ക് ജോലിക്ക് എത്തി അഞ്ചു മണി കഴിഞ്ഞാൽ ജോലി അവസാനിപ്പിക്കാനാണ് ജീവനക്കാരുടെ യൂണിയൻ എടുത്ത തീരുമാനം. അഞ്ച് മണിക്ക് ശേഷം ഫോൺ ഓഫ് ചെയ്യാനാണ് ഇന്നുമുതൽ ഇവർ തീരുമാനം എടുത്തിരിക്കുന്നത്. ഈ രീതിയിൽ ജോലിക്കാർ ഫോൺ ഓഫ് ചെയ്ത് വച്ചാൽ റിലയൻസ് ജിയോയുടെ സേവനം കേരളത്തിൽ തടസപ്പെടാൻ ഇടയുണ്ട്.\nജീവനക്കാരും റിലയൻസ് ജിയോയും തമ്മിൽ നേരിട്ട് കൊമ്പു കോർക്കുന്ന സാഹചര്യമാണ് നിലനിൽക്കുന്നത്. ഇന്ത്യയിൽ നിലനിൽക്കുന്ന തൊഴിൽ ചട്ടങ്ങളുടെ നഗ്നമായ ലംഘനത്തിനു ജിയോ ഒരുമ്പെട്ടിറങ്ങിതോടെയാണ് ജിയോയുടെ സേവന മേഖലയിൽ തന്നെ സംഘർഷത്തിന് അരങ്ങൊരുങ്ങിയിരിക്കുന്നത്. 24 മണിക്കൂർ ജോലി എന്ന ജിയോ തീരുമാനത്തിന്നെതിരെ സിഐടിയു നേതൃത്വത്തിലുള്ള മൊബൈൽ ഫോൺ ടവർ എംപ്ലോയീസ് യൂണിയൻ ശക്തമായ നിലപാട് സ്വീകരിച്ചതോടെ ആശയക്കുഴപ്പത്തിലായ കമ്പനി ചർച്ചയ്ക്ക് സന്നദ്ധത അറിയിച്ചിട്ടുണ്ട്.\nഏറ്റവും വേഗത്തിൽ 10 കോടി ഉപഭോക്താക്കളെ സ്വന്തമാക്കുന്ന കമ്പനി എന്ന വൻ നേട്ടം കരസ്ഥമാക്കിയ കമ്പനിയാണ് റിലയൻസ് ജിയോ. റിലയൻസ് ജിയോയിലെ വരിക്കാരുടെ എണ്ണം 30 കോടി കടന്നു മുന്നോട്ട് പോകവേ തന്നെയാണ് കേരളത്തിൽ കമ്പനി തൊഴിൽക്കുഴപ്പങ്ങളിൽ അകപ്പെടുന്ന ലക്ഷണങ്ങൾ കാണിക്കുന്നത്. ജീവനക്കാരും ജിയോയും ഈ പ്രശ്‌നത്തിൽ നേരിട്ട് കോർക്കുന്ന അവസ്ഥയാണ്. ജീവനക്കാരും കമ്പനിയുടെ സൂപ്പർവൈസർമാരും തമ്മിൽ നടക്കുന്ന സംഘർഷം നിറഞ്ഞ ടെലിഫോൺ സംഭാഷണങ്ങൾ ഇതിനു തെളിവാണ്. ആയിരത്തോളം ജീവനക്കാരാണ് റിലയൻസ് ജിയോയുടെ സേവനങ്ങൾ നൽകാൻ കേരളത്തിലുള്ളത്.\nജീവനക്കാർക്ക് ഒരേയൊരു യൂണിയൻ മാത്രമേ നിലവിലുള്ളൂ. അതിനാൽ ശക്തമായ നിലപാടുമായി സിഐടിയു ജീവനക്കാർക്ക് ഒപ്പം നിലയുറപ്പിച്ചിട്ടുണ്ട്. രാവിലെ എട്ടുമണിക്ക് ഡ്യൂട്ടിക്ക് എത്തി വൈകീട്ട് അഞ്ചുമണിയോടെ ഡ്യൂട്ടി അവസാനിപ്പിക്കാനാണ് യൂണിയന്റെ തീരുമാനം. അഞ്ചു മണിക്ക് ശേഷം സാങ്കേതിക ജീവനക്കാർ ഫോൺ ഓഫ് ചെയ്ത് വയ്ക്കും. ഈ രീതിയിൽ ജോലിക്കാർ ഫോൺ ഓഫ് ചെയ്ത് വച്ചാൽ റിലയൻസ് ജിയോയുടെ സേവനം കേരളത്തിൽ തടസപ്പെടാൻ ഇടയുണ്ട്.\nജിയോയുടെ ജീവനക്കാർക്ക് ഓരോരുത്തർക്കും ജോലി നിശ്ചയിച്ചിട്ടുണ്ട്. ഒരു ആപ്ലിക്കേഷൻ ഇതിനായിട്ടുണ്ട്. ഇതിൽ വരുന്ന എല്ലാ പരാതികളും ഇവർ പരിഹരിക്കണം. അതിനൊപ്പം റേഞ്ച് പോകുന്ന ജോലികളും ഇവർ ചെയ്യണം. ഇതുകൂടാതെ രാത്രിയിൽ വരുന്ന വർക്കുകളും ചെയ്യണം. റോഡ് പണി നടക്കുമ്പോൾ ഫൈബർ കേബിളുകൾ പൊട്ടിപ്പോകും. അപ്പോൾ ഇതിനായി നിരന്തര ജോലികൾ ചെയ്യേണ്ടി വരുന്നുണ്ട്. പക്ഷെ അങ്ങിനെ ജോലി ചെയ്താൽ ഓഫുമില്ല. നിലവിൽ തന്നെ 24 മണിക്കൂർ ജോലിയാണ് ഉള്ളത്. ഈ 24 മണിക്കൂർ കഴിഞ്ഞശേഷം ഓഫിന്റെ പ്രശ്‌നം വരുമ്പോൾ ഓഫ് ഇല്ലാതെ വരുന്നതാണ് ജീവനക്കാരെ അലോസരപ്പെടുത്തുന്നത്.\nശമ്പളവും കുറവ്. അതോടെയാണ് ജീവനക്കാരും കമ്പനിക്കെതിരെ ശക്തമായ നിലപാടുമായി വന്നത്. ജിയോയുടെ സേവനത്തിനായി ജീവനക്കാരെ എടുത്ത വെരിമാക്‌സ് കമ്പനിയാണ് തൊഴിൽ ചട്ടങ്ങൾ ലംഘിച്ച് തങ്ങളുടെ ജീവനക്കാരോട് 24 മണിക്കൂറും ജോലി ചെയ്യാൻ ആവശ്യപ്പെട്ടിരിക്കുന്നത്. 24 മണിക്കൂർ ജോലിക്ക് ശേഷം ഓഫ് എടുത്ത ജീവനക്കാരനോട് വീണ്ടും പിറ്റേന്ന് ജോലിക്കെത്താനാണ് കമ്പനി ആവശ്യപ്പെത്. ജീവനക്കാരനോട് ക്ഷുഭിതനായി സൂപ്പർവൈസർ സംസാരിക്കുന്ന ഓഡിയോ സോഷ്യൽ മീഡിയയിൽ പ്രചരിക്കുന്നുണ്ട്. ബിജോയ് ഡാനിയേൽ എന്ന സൂപ്പർ വൈസർ ആണ് സാങ്കേതിക തൊഴിലാളിയോട് മോശമായി സംസാരിക്കുന്നത്. സംഭാഷണം ഈ വിധം\nബിജോയ് ഡാനിയേൽ: ജിബിൻ എവിടെയാണ്?\nബിജോയ്: നിങ്ങൾ ഫൈബർ ടീമിലില്ലെ?\nജിബിൻ: ഞാൻ ഇന്നു ഓഫ് ആണ്.\nബിജോയ്: ആരാണ് നിങ്ങളോടൊക്കെ പറഞ്ഞത് ഇന്നു ഓഫാണ് എന്ന്?\nജിബിൻ: ശനിയാഴ്ചാ മുതൽ ഞങ്ങൾ ജോലിക്ക് ഇറങ്ങിയതാണ്\nബിജോയ്: നിങ്ങൾ എഫ് ആർടിയിൽ അല്ലെന്നു എന്തുകൊണ്ട് പറഞ്ഞില്ല?\nജിബിൻ: ഞങ്ങൾ ശനിയാഴ്ച ഇറങ്ങി ഞായർ വെളുപ്പിനെ ആണ് വന്നത്. ഞായർ പത്തുമണി ആയി വീണ്ടും വർക്ക് വന്നു. അങ്ങിനെ പോയി ഇന്നു രാവിലെയാണ് വന്നത്.\nബിജോയ്: എത്രയും നാളില്ലാത്ത ഓഫ് പിന്നെയെങ്ങനെ വന്നു?\nജിബിൻ: ആളെ എടുക്കണം. ആളില്ല.\nബിജോയ്: രാവിലെ ഓഫീസിൽ വരൂ. പണിയുണ്ടെങ്കിലും എങ്ങും പോകേണ്ട രാവിലെ ഓഫീസിൽ എത്തണം.\nബിജോയ്: കമ്പനിയിൽ എങ്ങിനെയാണ് കയറിയത്? എട്ടുമണിക്കൂർ ഡ്യൂട്ടി ചെയ്യും എന്ന് പറഞ്ഞിട്ടാണോ കയറിയത്.\nജിബിൻ: 24 മണിക്കൂറും ഞങ്ങൾ ജോലി ചെയ്യുകയാണ്. നാളെ ഓഫീസിൽ എത്തണം.\nഈ രീതിയിലാണ് ഇവരുടെ സംഭാഷണം പുരോഗമിക്കുന്നത്. ഈ സംഭാഷണം വൈറൽ ആയതോടെ റിലയൻസ് ജിയോക്കെതിരെ പ്രതിഷേധം ശക്തമാവുകയാണ്. റിലയൻസ് ജിയോയ്ക്ക് വേണ്ടി വെരിമാക്‌സ് ആണ് ജീവനക്കാരെ എടുക്കുന്നതെങ്കിലും നിയന്ത്രണം ജിയോ തന്നെയാണ് കയ്യാളുന്നത്. ജിയോയുടെ നിർദ്ദേശം തന്നെയാണ് ഇവർ നടപ്പിലാക്കുന്നത്. ഇടയ്ക്കിടെ വേരിമാക്‌സ് പോലുള്ള ഏജൻസികൾ മാറുകയും ചെയ്യും. പക്ഷെ ജീവനക്കാർ മാറില്ല. പകരം പുതിയ ഏജൻസി വരും. ജീവനക്കാർ പിരിഞ്ഞുപോകുമ്പോൾ ഗ്രാറ്റിവിറ്റി തുടങ്ങിയ ആനുകൂല്യങ്ങൾ നൽകാതിരിക്കാൻ വേണ്ടിയാണ് ജീവനക്കാരെ ഒഴിവാക്കാതെയുള്ള ഏജൻസി മാറൽ. ഈ രീതിയിലുള്ള തൊഴിൽ ചൂഷണങ്ങൾ ജിയോ പതിവാക്കിയപ്പോഴാണ് ജിയൊക്കെതിരെ തൊഴിലാളി സംഘടനകൾക്ക് ആധിപത്യമുള്ള കേരളത്തിൽ സമരത്തിനുള്ള അരങ്ങൊരുങ്ങുന്നത്.


റഫാൽ കരാറിൽ പുതിയ തെളിവുകൾ പുറത്തുവിട്ട് ഫ്രഞ്ച് മാധ്യമo\nBy\tPothujanam November 12, 2021\t26\t0\nFrench media release new evidence on raffle deal\nദില്ലി: റഫാൽ കരാറിൽ പുതിയ തെളിവുകൾ പുറത്തുവിട്ട് ഫ്രഞ്ച് മാധ്യമമായ മീഡിയപാർട്ട്. കരാറിനായി ദസോ എവിയേഷന് 65 കോടി രൂപ ഇടനിലക്കാരന് സുഷേന് ഗുപ്തക്ക് നല്‍കിയെന്നാണ് മീഡിയപാര്‍ട്ട് റിപ്പോര്‍ട്ട് ചെയ്യുന്നത്. ഇന്ത്യയും ഫ്രാന്‍സും തമ്മിലുള്ള റഫാല് യുദ്ധ വിമാന കരാറില് സുഷേൻ ഗുപ്തയെന്നയാള് ഇടനിലക്കാരനായിരുന്നുവെന്ന് മീഡിയപാര്‍ട്ട് നേരത്തെ റിപ്പോര്‍ട്ട് ചെയ്തിരുന്നു. എന്നാല് ഇയാള്‍ക്ക് 7.5 മില്ല്യണ് യൂറോ ദസോ ഏവിയേഷൻ നല്‍കിയെന്നാണ് പുതിയ വെളിപ്പെടുത്തല്.\nഅഗസ്റ്റ വെസ്റ്റലാന്‍റ് ഹെലികോപ്ടർ ഇടപാടില് പ്രതിയായ സുഷേൻ ഗുപ്തയുമായി ബന്ധപ്പെട്ട രേഖകള് കൈമാറുമ്പോഴാണ് ഇക്കാര്യവും അന്വേഷണ ഏജൻസികള്‍ക്ക് ലഭിച്ചതെന്നും മീഡിയപാര്‍ട്ട് പറയുന്നു. റഫാല് കരാറില് അഴിമതിയുണ്ടെന്ന പരാതി സിബിഐക്ക് ലഭിച്ച് ഒരാഴ്ചക്ക് ശേഷമായിരുന്നു മൗറീഷ്യസ് രേഖകള് നല്‍കിയെതന്നും റിപ്പോര്‍ട്ട് പറയുന്നു.\nLast modified on Saturday, 13 November 2021 12:22\n« മരിച്ചെന്ന് കരുതിയ യുവാവിനെ തോളിലേറ്റി ആശുപത്രിയിലെത്തിച്ച വനിതാ ഇന്‍സ്‌പെക്ടര് പൊതുനിരത്തുകളിൽ നോൺ വെജിറ്റേറിയൻ ഭക്ഷണം പരസ്യമായി പ്രദർശിപ്പിച്ചുകൊണ്ടുള്ള വില്പന നിരോധിച്ചു:വഡോദര മുനിസിപ്പൽ കോർപ്പറേഷൻ »


‘ഒരു രാജ്യം ഒറ്റ തിരഞ്ഞെടുപ്പ്’ അനിവാര്യമെന്ന് പ്രധാനമന്ത്രി | PM Narendra Modi Election\nകെവാഡിയ(ഗുജറാത്ത്): ‘ഒരു രാജ്യം ഒറ്റ തിരഞ്ഞെടുപ്പ്’ എന്നത് ഇന്ത്യക്ക് അനിവാര്യമെന്ന് പ്രധാനമന്ത്രി നരേന്ദ്രമോദി. മാസങ്ങളുടെ ഇടവേളകളിൽ നടക്കുന്ന തിരഞ്ഞെടുപ്പുകൾ വികസനപ്രവർത്തനങ്ങളെ ബാധിക്കുന്നുണ്ടെന്നും വിഷയത്തിൽ ഗൗരവമായ പഠനം നടത്തണമെന്നും പ്രധാനമന്ത്രി പറഞ്ഞു. കെവാഡിയയിൽനടന്ന നിയമനിർമാണസഭകളുടെ അധ്യക്ഷന്മാരുടെ (സ്പീക്കർമാരുടെ) ദേശീയ സമ്മേളനത്തെ വെർച്വലായി അഭിസംബോധന ചെയ്യുകയായിരുന്നു അദ്ദേഹം.\n‘ഒരു രാജ്യം, ഒരു തിരഞ്ഞെടുപ്പ്’ എന്നത് വെറും സംവാദത്തിനുള്ള വിഷയമല്ല. ഇത് ഇന്ത്യയുടെ ആവശ്യമാണ്. മാസങ്ങൾ കൂടുമ്പോൾ വിവിധ സ്ഥലങ്ങളിൽ തിരഞ്ഞെടുപ്പ് നടക്കുന്നു. ഇത് വികസനപ്രവർത്തനങ്ങൾക്കുണ്ടാക്കുന്ന തടസ്സങ്ങൾ എല്ലാവർക്കുമറിയാം. അതിനാൽ ഇതുസംബന്ധിച്ച് ആഴത്തിലുള്ള പഠനം അത്യാവശ്യമാണ്. ലോക്‌സഭ, നിയമസഭ, പഞ്ചായത്ത് തിരഞ്ഞടുപ്പുകൾക്കെല്ലാംകൂടി ഒരു വോട്ടർപട്ടിക മതിയാകും. വെവ്വേറെ പട്ടിക തയ്യാറാക്കുന്നത് അനാവശ്യ ചെലവാണുണ്ടാക്കുന്നത്”- പ്രധാനമന്ത്രി പറഞ്ഞു.\nനിയമനിർമാണസഭകളും സർക്കാരും നീതിന്യായസംവിധാനവും ഒത്തൊരുമയോടെ പ്രവർത്തിക്കണമെന്നും ദേശീയതാത്പര്യത്തിനായിരിക്കണം മുൻതൂക്കം നൽകേണ്ടതെന്നും അദ്ദേഹം പറഞ്ഞു. ഭരണഘടനയെക്കുറിച്ച് അവബോധം സൃഷ്ടിക്കുന്നതിന് നൂതനനടപടികൾ കൈക്കൊള്ളണമെന്ന് സ്പീക്കർമാരോട് അദ്ദേഹം ആവശ്യപ്പെട്ടു.\n‘‘കടമകൾക്ക് നൽകുന്ന പ്രാധാന്യമാണ് നമ്മുടെ ഭരണഘടനയിലെ പ്രധാനസവിശേഷത. മഹാത്മാഗാന്ധി ഇതിനെക്കുറിച്ച് വളരെയധികം ശ്രദ്ധാലുവായിരുന്നു. അവകാശങ്ങളും കടമകളും തമ്മിൽ അടുത്ത ബന്ധം അദ്ദേഹം കണ്ടു. കടമകൾ നിർവഹിച്ചുകഴിഞ്ഞാൽ അവകാശങ്ങൾ സംരക്ഷിക്കപ്പെടുമെന്ന് അദ്ദേഹം കാണിച്ചുതന്നു’’ -മോദി പറഞ്ഞു.\nContent Highlights: PM Narendra Modi Election